Accident gai aniyaavi kahpi ge haalu rangalhu: IGMH\nއެކްސިޑެންޓުގައި އަނިޔާވި ކައްޕިގެ ހާލު ރަނގަޅު\nލޯންޗު އެކްސިޑެންޓުގައި އަނިޔާވި މުހައްމަދު މުސްތަފާ --\nލޯންޗަކާއި ޑިންގީއެއް ޖެހިގެން ހިނގި ހާދިސާގައި އަނިޔާވެގެން އައިޖިއެމްއެޗް ހޮސްޕިޓަލުގައި ފަރުވާދެމުން ދިޔަ މީހާގެ ހާލު ރަނގަޅު ކަމަށް އެ ހޮސްޕިޓަލުން ބުނެފި އެވެ.\nއެކަމާ ގުޅޭ ގޮތުން އައިޖީއެމްއެޗްގެ އޮފިޝަލަކު އަވަސްއަށް ވިދާޅުވީ މުސްތަފާގެ ހާލު މިހާރު ރަނގަޅު ކަމަށާއި މިހާރު އޭނާ އޮތީ ވޯޑުގައި ކަމަށް އޮފިޝަލް ވިދާޅުވި އެވެ. މިހާރު މުސްތަފާ ހޮސްޕިޓަލުގައި ބާއްވާފައި އޮތީ މޫނުގެ ސާޖަރީއެއް ހެދުމަށް ކަމަށް ވެސް އޮފިޝަލް ވިދާޅުވި އެވެ.\nޑިންގީގައި ތިބި ތިން މީހުންގެ ތެރެއިން އެކަކު އަދިވެސް ފެނިފައެއް ނުވެ އެވެ. އޭނާގެ ހޯދުމުގެ މަސައްކަތް ހުއްޓާނުލާ ފުލުހުންނާއި ސިފައިން ކުރަމުންދާއިރު އޭނާ ހޯދުމަށް ސިފައިން ވަނީ ލިބެންހުރި ހުރިހާ ވަސީލަތްތަށް ބޭނުންކޮށްގެން ބޮޑު އޮޕަރޭޝަނެއްވެސް ފަށާފަ އެވެ. ގެއްލިގެން ހޯދަމުންދަނީ ބ. އޭދަފުށީ މުޝްތަރީގެ، އުމުރުން 41 އަހަރުގެ ނަސްރުﷲ އަބްދުﷲ އެވެ.\nއައިޖީއެމްއެޗް ކަނޑުމަތީގެ ހާދިސާ\nރޭގެ އެކްސިޑެންޓް: އެކެއްގެ ހާލު ދެރަ


Maradhoofeydhoo Avashu Office gai huri baa thakethi neelan kiyumaa gulhey\nމަރަދޫފޭދޫ އަވަށު އޮފީހުގައި ހުރި ބައުތަކެތި ނީލަން ކިއުމާއި ބެހޭ\n9 މާރޗް 20212months ago\nމަރަދޫފޭދޫ އަވަށުއޮފީހުގައި ހުރި ބައުތަކެތި ނީލަމުގައި ވިއްކާލުމަށް ވަނީ ހަމަޖެހިފައެވެ. ނީލަން ކިއުން އޮންނާނީ 16 މާރިޗް 2021 ވާ އަންގާރަ ދުވަހުގެ ހެނދުނު 9:00 ގައި މަރަދޫފޭދޫ އަވަށުއޮފީހުގެ ގޯތިތެރޭގައެވެ.\nނީލަން ކިއުމަށް ހަމަޖެހިފައިވާ ތަކެތި ބައްލަވަން ބޭނުންފުޅުވާ ފަރާތްތަކުން 2021 މާރިޗް 10,11,14 މި ތިންދުވަހުގެ 8:30 އިން 12:00 އަށް މަރަދޫފޭދޫ އަވަށުއޮފީހަށް ވަޑައިގަތުމުން ތަކެތި ބެއްލެވޭނެ އިންތިޒާމް ވަނީ ހަމަޖެހިފައެވެ. ނީލަން ކުރިއަށް ގެންދެވޭނީ މަދުވެގެން 03 ބައިވެރިންގެ ހާޟިރުގައެވެ. ނީލަމުން ތަކެތި ނަންގަވާ ފަރާތްތަކުން 03 ދުވަހުގެ ތެރޭގައި ފައިސާ ދެއްކެވުމަށްފަހު ތަކެތި ގެންގޮސް ނިންމަންވާނެއެވެ.\nވީމާ ނީލަމުގައި ބައިވެރިވުމަށް ބޭނުންވާ ފަރާތްތަކުން 16 މާރިޗް 2021 ވާ އަންގާރަ ދުވަހުގެ 9:00 އަށް މަރަދޫފޭދޫ އަވަށުއޮފީހަށް ދުރުވުމުން ނީލަމުގައި ބައިވެރިވުމުގެ ފުރުސަތު އޮންނާނެ ކަމުގައި ޢާންމުކޮށް އެންގުމަށްޓަކައި ޢިއުލާން ކުރީމެވެ.\n25 ރަޖަބް 1442\n9 މާރިޗް 2021\nޕަބްލިޝް ކުރި ތާރީޚް: 09-03-2021\nސުންގަޑި: 2021-03-16 09:00:00


Covid-19: Hukuru huthubaa aai namaadhu kurukuran angaifi - AO News\nކޮވިޑް-19: ހުކުރު ހުތުބާ އާއި ނަމާދު ކުރުކުރަން އިސްލާމިކް މިނިސްޓްރީން އަންގައިފ\nހުކުރު ހުތުބާ އާއި ނަމާދު ކުރުކުރަން އިސްލާމިކް މިނިސްޓްރީން އަންގައިފި އެވެ.\nމިނިސްޓްރީ އޮފް އިސްލާމިކް އެފެއާޒްއިން މިގޮތަށް އަންގާފައި ވަނީ ރާއްޖެއިން ނުރައްކާތެރި ކޮވިޑް-19 ވައިރަސް ފެނުމާއި ގުޅިގެން އެއްވެ އުޅުންތައް މަދުކުރުމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިންވެސް އަންގާފައި ވަނިކޮށެވެ. އިސްލާމިކް މިނިސްޓްރީން އަންގާފައި ވަނީ ހުކުރު ހުތުބާއި ހުކުރު ނަމާދުގައި ކުރު ސޫރަތްތައް ކިޔުމަށެވެ.\nމާދަމާ ހުކުރު ދުވަހަށް ވާއިރު މިނިސްޓްރީން ވިދާޅުވީ ހުކުރު ނަމާދުގައި އާންމުކޮށް ކިޔަވަމުން އަންނަ ސޫރަތްތަކުގެ ބަދަލުގައި ކުރު ސޫރަތްތައް ކިޔެވުމަށެވެ. މިގޮތަށް އިސްލާމިކް މިނިސްޓްރީން އަންގާފައި ވަނީ މުއްދަތެއް ނެތް ގޮތަށެވެ.\nހެލްތު މިނިސްޓަރ އަބްދުﷲ އަމީން ވަނީ ކޮވިޑް-19 އާއި ގުޅިގެން 30 ދުވަހުގެ މުއްދަތަށް ރާއްޖޭގައި ސިއްހީ ކުއްލި ނުރައްކަލުގެ ހާލަތު އިއުލާން ކޮށްފައެވެ. މިހާރު ރާއްޖޭގައި ވައިރަސް ޖެހިގެން 8 މީހުން ކަރަންޓީން ކޮށްފައި އެބަ ތިއްބެވެ. މި އެންމެންނަކީވެސް ބިދޭސީންނެވެ. މީގެ ތެރޭގައި ރާއްޖޭގެ ފަތުރުވެރިކަމުގެ ދާއިރާގައި މަސައްކަތް ކުރާ ފަރާތްތަކާއި ފަތުރުވެރިން ހިމެނެއެވެ.\nވައިރަހާއި ގުޅިގެން ސަރުކާރުން މިހާރު ވަނީ ހަފްތާއަކަށް ސްކޫލުތައް ހުޅުވުން ފަސްކޮށްފައެވެ. އަދި މިދަނޑިވަޅުގައި އެއްވެ އުޅުންތައް މަދުކޮށް ގިނަގިނައިން އަތް ދޮވުމަށް ސިއްހީ މާހިރުން ވަނީ އިރުޝާދު ދީފައެވެ.\nކޮވިޑް-19: މިއަދު ރަނގަޅުވީ7މީހުން\nކޮވިޑް-19: އިތުރު 10 މީހަކު ޕޮޒިޓިވްވެއްޖެ\nކޮވިޑް-19: އިތުރު 15 މީހަކު ރަނގަޅުވެއްޖެ\nރާއްޖެއިން ކޮވިޑް-19 އަށް ޕޮޒިޓިވްވީ މީހުންގެ އަދަދު 2،400 އަށް އަރައިފި


ތަޢުލީމާބެހޭ އެމްޑީޕީގެ ސިޔާސަތު ” ދިވެހި ޢިލްމުވެރިން – ދިވެހިންގެ ވިސްނުން ރާއްޖޭގެ އަސްދަނޑިން ބޭރަށް” ޤައުމީ ފެންވަރުގައި އިފްތިތާޙް ކުރުމަށް 21 ޓީމު ފުރައިފި – Maldivian Democratic Party\nތަޢުލީމާބެހޭ އެމްޑީޕީގެ ސިޔާސަތު ” ދިވެހި ޢިލްމުވެރިން – ދިވެހިންގެ ވިސްނުން ރާއްޖޭގެ އަސްދަނޑިން ބޭރަށް” ޤައުމީ ފެންވަރުގައި އިފްތިތާޙް ކުރުމަށް 21 ޓީމު ފުރައިފި\nމިއަދު (14 ޖޫން 2013- ހުކުރު) ހަވީރު4ޖަހާއިރު ރާއްޖޭގެ ތަފާތު 21 ރަށުގައި ތަޢުލީމާބެހޭ އެމްޑީޕީގެ ސިޔާސަތު “ދިވެހި ޢިލްމުވެރިން – ދިވެހިންގެ ވިސްނުން ރާއްޖޭގެ އަސްދަނޑިން ބޭރަށްް” ޤައުމީ ފެންވަރުގައި އިފްތިތާޙް ކުރުމަށް ޓީމުތައް ފުރައިފިއެވެ.\nއެމްޑީޕީގެ 21 ޓީމުން ތަޢުލީމާބެހޭ އެމްޑީޕީގެ ސިޔާސަތު އިފްތިތާޙް ކުރާނެ ރަށްތަކަކީ، ހއ. އިހަވަންދޫ، ހދ. ނޮޅިވަރަމް، ށ. ފޯކައިދޫ، ނ. ހޮޅުދޫ، ރ. މަޑުއްވަރީ، ބ. ހިތާދޫ، ޅ. ނައިފަރު، ކ. ގުރައިދޫ، އއ. މަތިވެރި، އދ. ހަންޏާމީދޫ، ވ. ފެލިދޫ، މ. ދިއްގަރު، ފ. މަގޫދޫ، ދ.ކުޑަހުވަދޫ، ތ. ވިލުފުށި، ލ. އިސްދޫ، ގއ. ކޮލަމާފުށި، ގދ. ވާދޫ، ޏ. ފުވައްމުލައް، އައްޑޫ ސިޓީގެ ހުޅުމީދޫ އަދި މާލެ ސިޓީއެވެ.\nއަދި، ތަޢުލީމާބެހޭ އެމްޑީޕީގެ ސިޔާސަތު ޤައުމީ ފެންވަރުގައި ޅ. ހިންނަވަރުގައި އިފްތިތާޙް ކޮށްދެއްވާނީ އެމްޑީޕީގެ ރިޔާސީ ކެންޑީޑޭޓް ރައީސް މުޙައްމަދު ނަޝީދު އެވެ. އަދި މީގެ އިތުރުން އަނެއް 20 ރަށުގައި މި ސިޔާސަތު އިފްތިތާޙް ކޮށްދެއްވާނީ އެމްޑީޕީއަށް ނިސްބަތްވާ ރައްޔިތުންގެ މަޖިލީހުގެ މެންބަރުންނާއި އެމްޑީޕީ ސަރުކާރުގެ މިނިސްޓަރުކަން ކުރެއްވި ބޭފުޅުންނާއި އެމްޑީޕީގެ ޤައުމީ މަޖިލީހުގެ މެންބަރުންނެވެ.\nޅ. ނައިފަރުގައި ތަޢުލީމާބެހޭ އެމްޑީޕީގެ ސިޔާސަތު އިފްތިތާޙް ކުރާ ޙަފްލާއަށް އަތޮޅުތަކުގެ އެންމެހާ ރައްޔިތުންނަށް އެރައްޔިތަކު ދިރިއުޅޭ އަތޮޅުގެ މި ސިޔާސަތު އިފްތިތާޙް ކުރާ ރަށުގަ ބާއްވާ ޙަފްލާއަށް ރައީސް މުޙައްމަދު ނަޝީދު ވަނީ ދަޢުވަތު އަރުވާފައެވެ.


12 memberunge gondeege massalaiga dhaaimee halleh naanaane: Ibu | Mihaaru\nއިދިކޮޅު ޖޮއިންޓް ޕާލަމެންޓްރީ ގްރޫޕްގެ ބައްދަލުވުމެއް މިއަދު ކުރިއަށް ދަނީ. - ފޮޓޯ: އެމްޑީޕީ\n12 މެމްބަރުންގެ ގޮނޑީގެ މައްސަލާގައި ދާއިމީ ހައްލެއް ނާންނާނެ: އިބޫ\n25 ޖުލައި 2018 - 21:04 29 comments\nރައްޔިތުންގެ މަޖިލީހުގެ އިދިކޮޅު 12 މެމްބަރުންގެ މައްސަލާގައި ދާއިމީ ހައްލެއް ގެންނާނެ ކަމަށް ގަބޫލު ނުކުރައްވާ ކަމަށާއި ކޯޓުތަކުގައި ފަނޑިޔާރުން ތިއްބެވީ ސިޔާސީ ނުފޫޒުގައި "ތާށިވެފައި" ކަމަށް ގުޅިފައިވާ ޕާޓީތަކުގެ ރިޔާސީ ކެންޑިޑޭޓު އިބްރާހިމް މުހައްމަދު ސޯލިހް (އިބޫ) މިއަދު ވިދާޅުވެއްޖެ އެވެ.\nމަޖިލީހުގެ އިދިކޮޅު 12 މެމްބަރެއްގެ ގޮނޑި ނުގެއްލޭ ކަމަށް ފެބްރުއަރީ 1 ގައި ސުޕްރީމް ކޯޓުން ނިންމި ނިންމުން އެ ކޯޓުން މިއަދު ބާތިލު ކުރުމާ ގުޅިގެން ބޭއްވި ނޫސްވެރިންގެ ބައްދަލުވުމުގައި އިބޫ ވިދާޅުވީ 12 މެމްބަރުންގެ ގާނޫނީ މަސްއޫލިއްޔަތު އަދާކުރުމަށް ހުރަސް އެޅިފައި އޮތް އޮތުމާ ދޭތެރޭގައި އަދިވެސް ގޮތެއް ނުނިންމާ ކަމަށެވެ. އަދި ހަތަރު މެމްބަރެއްގެ މައްސަލަ ބަލައި ނިންމައި، އިތުރު އަށް މެމްބަރުންގެ މައްސަލަ ބަލަމުން އަންނަ ކަން ހުކުމްގައި ފާހަގަކޮށްފައިވާ ކަމަށް އިބޫ ވިދާޅުވި އެވެ.\nއިބޫ ވިދާޅުވި ގޮތުގައި، ސުޕްރީމް ކޯޓުން ވަކި ގޮތެއް ކަނޑައަޅަންދެން އެ މެމްބަރުންނަށް ގާނޫނީ މަސްއޫލިއްޔަތު އަދާ ކުރުމުގެ ފުރުސަތު އޮންނަން ޖެހޭނެ އެވެ.\n"ފުލުހުންނާއި ސިފައިންނަށް އިލްތިމާސް ކުރަނީ 60،000 ރައްޔިތުން ތަމްސީލް ކުރައްވާ 12 މެމްބަރުން ގާނޫނީ ވާޖިބު އަދާކުރުމަށް ފުރުސަތު ދެއްވާށޭ،" އިބޫ ވިދާޅުވި އެވެ.\nއިބޫ ވިދާޅުވީ ސުޕްރީމް ކޯޓާއި އެހެން ކޯޓުތަކުގެ ފަނޑިޔާރުން ތިއްބެވީ ބިރުވެރިކަމެއްގައި ކަމަށެވެ. ސުޕްރީމް ކޯޓުން މިއަދު ކުރި ހުކުމަކީ އިދިކޮޅު ފަރާތްތަކުން ކުރަމުން އަންނަ މަސައްކަތުގެ "ފޯކަސް" ގެއްލުވާލަން ކުރި ކަމެއް ކަމަށާއި ހުކުމްގައި އާ ވާހަކައެއް ނެތް ކަމަށް އިބޫ ވިދާޅުވި އެވެ.\nއިބޫ ވިދާޅުވީ، މެންބަރެއްގެ ގޮނޑިއާ މެދު ސުވާލެއް އުފެދިއްޖެ ނަމަ އެކަމުގައި ގޮތެއް ނިންމާނީ ސުޕްރީމް ކޯޓުންކަން މިއަދު ސާފުވެފައިވާ ކަމަށާއި އެކަމަކީ އިލެކްޝަންސް ކޮމިޝަން (އީސީ) އާއި ރައްޔިތުންގެ މަޖިލީހަށް ގޮތް ނިންމޭނެ ކަމެއް ނޫން ކަމަށެވެ. އެއާ ހިލާފަށް އެ ދެ ތަނުން ކަންކަން ކުރާނަމަ، އެއީ ގާނޫނުއަސާސީ އާއި ގާނޫނުތަކާ އެއްގޮތަށް ކުރާ ކަމަކަށް ނުވާނެ ކަމަށް އޭނާ ވިދާޅުވި އެވެ.\nއިބޫ ވިދާޅުވި ގޮތުގައި އިދިކޮޅު ފަރާތްތަކުގެ ފޯކަސް ބަދަލުކުރުމަށް ކުރާ މަސައްކަތް ކާމިޔާބެއް ނުވާނެ އެވެ. އަދި ދެ ޓްރެކް ނުވަތަ ތިން ޓްރެކްގައި ވެސް އިދިކޮޅަށް މަސައްކަތް ކުރެވޭނެ ކަމަށް އިބޫ ވިދާޅުވި އެވެ. އިބޫ ވިދާޅުވީ، 12 މެންބަރުންގެ މައްސަލާގައި ކުރަންޖެހޭ ކަންކަން ކުރަމުން، ކެމްޕެއިން ކުރުމުގެ ގާބިލްކަން އިދިކޮޅު ފަރާތްތަކުގައި އެބަހުރި ކަމަށެވެ.\nގުޅިފައިވާ އިދިކޮޅު ޕާޓީތަކުގެ ރަނިންމޭޓު، ކާށިދޫ ދާއިރާގެ މެމްބަރު ފައިސަލް ނަސީމް ވިދާޅުވީ 12 މެމްބަރުންގެ ގޮނޑިއާ ގުޅޭ ގޮތުން ސާފު ޖަވާބެއް ނުލިބި އަހަރަކަށް ވުރެ ގިނަ ދުވަސްވެފައިވާ ކަމަށެވެ. އަދި މިދިޔަ ޖުލައި މަހުން ފެށިގެން 60000 ރައްޔިތުންގެ އަޑު، މަޖިލީހުގައި ނީވޭ ކަމަށް އޭނާ ވިދާޅުވި އެވެ. ފައިސަލް ވަނީ ޣައިރު ގާނޫނީ އަމުރުތަކަށް ތަބާ ނުވުމަށް ސަލާމަތީ ބާރުތަކަށް ގޮވާލައްވައިފަ އެވެ.\nމަކުނުދޫ ދާއިރާގެ އަދާލަތު ޕާޓީގެ މެމްބަރު އަނާރާ ނައީމް ވިދާޅުވީ 12 މެމްބަރުންނަށް މަޖިލީހަށް ވަދެވޭނެ ގޮތް ނުވުމުން އެތައް ރައްޔިތުންގެ ހައްގުތައް ގެއްލިގެންދާ ކަމަށެވެ. އަދި ރައްޔިތުންގެ އަޑު ނުއުފުލި ދިއުމަކީ ކަންބޮޑުވެވަޑައިގަންނަވާ ކަމެއް ކަމަށް ވެސް އަނާރާ ވިދާޅުވި އެވެ. އަދި އެ މެމްބަރުންނަށް ވީހާ ވެސް އަވަހަކަށް މަޖިލީހަށް ވެންނެވުމުގެ ފުރުސަތު ދިނުމަށް އަނާރާ އެދިވަޑައިގެންނެވި އެވެ.\n"ރައްޔިތުންނަށް ލިބެން ޖެހޭ ހައްގުތައް ވަރަށް ބޮޑު. ގުޅިފައިވާ ޕާޓީތަކުން އެންމެ ބޮޑު ސަމާލު ކަމެއް ދޭނީ އިންތިހާބު ކާމިޔާބު ކުރުމަށް. އެއްވެސް ހާލެއްގައި ގަބޫލެއް ނުކުރަން 12 މެމްބަރުންގެ ގޮނޑި ގެއްލުނު ކަމަކަށް. ގާނޫނީ ހަމައަކުން އެ މެމްބަރުންގެ ގޮނޑި ގެއްލުނު ކަމަކަށް ގަބޫލު ނުކުރަން،" އަނާރާ ވިދާޅުވި އެވެ.\nގޮނޑި ގެއްލުނު ކަމަށް އިލެކްޝަންސް ކޮމިޝަނުން ކަނޑައެޅި މަޑުއްވަރީ ދާއިރާގެ މެންބަރު މުހައްމަދު އަމީތު ވިދާޅުވި ގޮތުގައި، މިއަދުގެ ހުކުމުން ސާފުވީ އެ މެންބަރުންގެ ގޮނޑި ނުގެއްލޭ ކަމެވެ. އެހެންވެ، މަޖިލީހަށް ވަނުމަށް 12 މެންބަރުންނަށް ފުރުސަތު ދޭން ޖެހޭ ކަމަށާއި ސަލާމަތީ ބާރުތަކުން އެކަމަށް ހުރަސް ނޭޅުމަށް ވެސް އަމީތު ގޮވާލެއްވި އެވެ.\nއިތުރު ލިޔުންތައް އެމްޑީޕީ ރައްޔިތުންގެ މަޖިލިސް ސުޕްރީމް ކޯޓް އިދިކޮޅު ފަރާތްތައް މަޖިލީހުގެ މެމްބަރުން ރައީސް އިބްރާހިމް މުހައްމަދު ސޯލިހް ނައިބު ރައީސް ފައިސަލް ނަސީމް މެމްބަރު މުހައްމަދު އަމީތު\nހުވާކުރީ ގާނޫނުއަސާސީއާ ހިލާފަށޭ ބުނާކަށް ނޭދެން: އިބޫ


ބައިލް - ވިކިޕީޑިއާ\nބައިލް (އިނގިރޭސި ބަހުން: Bile)އަކީ ފުރަމޭގައި ހުންނަ ހެޕަޓަސައިޓް(އިނގިރޭސި ބަހުން: Hepatocyte) ތަކުން އުފައްދައި ބޭރުކުރާ އަލްކަލައިން(އިނގިރޭސި ބަހުން: Alkaline) ތަބީޢަތުގައި ހުންނަ ފެހި ނުވަތަ ރީނދޫ ނުވަތަ ރަން ރީނދޫ ކުލައިގައި ހުންނަ ހިތި ދިޔައެކެވެ. ދެކެއުން ދޭތެރޭގައި ބައިލް ހުންނަނީ ޗިސްމޭގައި ރައްކާކޮށް ގުދަން ކުރެވިފައެވެ. ކާވަގުތުގައި ނުވަތަ ކެއުމުން ބައިލް ކުޑަ ގޮހޮރުގެ ފުރަތަމަ ބައި ޑުއަޑީނަމްގެ ތެރެއަށް ބިލިއަރީ ނިޒާމްގެ ތެރެއިން ވާޞިލްވެއެވެ. އެއީ ހަޖަމުކުރުމުގެ މަސައްކަތަށް އެހީތެރިވެ ދިނުމަށްޓަކައެވެ.\n1 ބައިލް އެކުލިވެގެންވާ ބައިތައް\n2 ބައިލް އުފެއްދުން\n3 ބައިލް ދައުރުވުމަށް ބާރުފޯރުވާ ކަންތައްތައް\n3.1 ފުރަމޭގެ ލޭދައުރުވުން\n3.2 ވޭގަސް ނާރު ހީވާގިކުރުން\n3.3 ބައިލް ސޯލްޓް\n3.4 ފިތުގައި ހުރި ތަކެތި ހުސްކުރުން\n4 ބައިލްގެ ވަޒީފާ\nބައިލް އެކުލިވެގެންވާ ބައިތައްEdit\nލެސިތިން: މިއީ ފޮސްފަލިޕިޑް އެކެވެ.\nބައިލް ޕިގްމެންޓް ތައް\nބައިލް ސޯލްޓް ތައް\nބައިލްގެ ތަބީޢަތަކީ އަލްކަލައިން އެވެ. ބައިލްގެ ޕީއެޗް ހުންނަނީ 8.6-7.8 އާއި ދެމެދުގައެވެ. ބައިލް 97 އިންސައްތަ އަކީ ފެނެވެ. ބައިލްގައި ހިމެނޭ އޯގަނިކް މާއްދާތަކުގެ ތެރޭގައި ބައިލް ސޯލްޓް، ބައިލް ޕިގްމެންޓް، ކޮލެސްޓިރޯލް، ފެޓީ އެސިޑް، ލެސިތިން، އަދި ފެޓް ހިމެނެއެވެ. މީގެ އިތުރުން އަލްކަލައިން ފޮސްފަޓޭސް ވެސް ހުރެއެވެ. މީގެ އިތުރުން ތަފާތު މަޢުދަންތައް ވެސް ހުރެއެވެ. އޭގެތެރޭގައި ސޯޑިއަމް، ޕޮޓޭސިއަމް، ކެލްސިއަމް، ކްލޮރައިޑް، އަދި ބައިކާބޮނޭޓް ހިމެނެއެވެ.\nބައިލް އުފައްދަނީ ފުރަމޭގައި ހުންނަ ހެޕަޓަސައިޓް ތަކުންނެވެ. އެއަށްފަހު ބިލިއަރީ ނިޒާމް ގެ އެހީގައި ބައިލް ކުޑަ ގޮހޮރުގެ ފުރަތަމަ ބައި ޑުއަޑީނަމްގެ ތެރެއަށް ވާޞިލް ވެއެވެ. މިމަސައްކަތުގެ ތެރޭގައި ހެޕަޓަސައިޓްގެ ފާރުގައި ހުންނަ އެޕިތީލީއަމް ސެލް ތަކުން ބައިކާބޮނޭޓް އިން މުއްސަދިވެފައިވާ ފެން ދިޔައެއް ބައިލްގެ ތެރެއަށް ފޮނުވާލައެވެ. އަދި މިދިޔަ ބައިލްގެ ތެރެއަށް ގިރުމުން ބައިލްގެ އަލްކަލައިން ހުރި މިންވަރު މަތިވެގެން ދެއެވެ.\nއެއަށްފަހު ދެން ބައިލް ވާޞިލްވަނީ ކޮމަން ހެޕަޓިކް ޑަކްޓް ގެ ތެރެއަށެވެ. ކޮމަން ހެޕަޓިކް ޑަކްޓް(އިނގިރޭސި ބަހުން: Common hepatic duct) ފިތް އިން އައިސްފައިވާ ސިސްޓިކް ޑަކްޓް(އިނގިރޭސި ބަހުން: Cystic duct) އާއި ގުޅުމުން ކޮމަން ބައިލް ޑަކްޓް(އިނގިރޭސި ބަހުން: COmmon bile duct) އުފެދެއެވެ. އަދި ކޮމަން ބައިލް ޑަކްޓް ޕެންކްރިއެޓިކް ޑަކްޓް(އިނގިރޭސި ބަހުން: Pancreatic duct) އާއި ގުޅޭ ތަނުގައި އެމްޕިޔުލާ އޮފް ވަޓަރ(އިނގިރޭސި ބަހުން: Ampulla of Vater) އުފެދެއެވެ. މިތަން ހުޅުވިފައި އިންނަނީ ޑުއަޑީނަމް ގެ ޕެޕިލާ(އިނގިރޭސި ބަހުން: DOudenal papilla) އަށެވެ. މިހުޅުވުން ކޮންޓްރޯލް ކުރަނީ ސްފިންކްޓަރ އޮފް އޯޑި(އިނގިރޭސި ބަހުން: Sphincter of ODI) އެވެ. އެހެންކަމުން ބައިލް ކުޑަ ގޮހޮރުގެ ފުރަތަމަ ބައި ޑުއަޑީނަމްގެ ތެރެއަށް ވާޞިލްވަނީ މިބުނި އުޞޫލުން، އެޑަކްޓްތައް ހުރަސްކޮށެވެ.\nބައިލް ކުޑަ ގޮހޮރުގެ ފުރަތަމަ ބައި ޑުއަޑީނަމްގެ ތެރެއަށް ވަނުމުގެ ކުރިން އެތަނުގައިވާ ސްފިންކްޓަރ އޮފް އޯޑި ބަންދުވެފައި އިންނަމަ ކުޑަ ގޮހޮރުގެ ފުރަތަމަ ބައި ޑުއަޑީނަމްގެ ތެރެއަށް ބައިލް ވަނުމުގެ ބަދަލުގައި އަނބުރާ ފިތްގެ ތެރެއަށް ބައިލް ދެއެވެ. އަދި ފިތްގެ ތެރޭގައި ބައިލް ރައްކާކޮށް ގުދަންކުރެވިފައި ވެއެވެ. އަދި އެތަނުގައި ބައިލް ކޮންސެންޓްރޭޓް ވެސް ވެއެވެ.\nކައިމް(އިނގިރޭސި ބަހުން: Chyme) ގެ ގޮތުގައި ކާނާ މައިދާ އިން ޑުއަޑީނަމް އަށް ފޮނުވާލުމުން ފިތް ގެ ތެރޭގައި ރައްކާކޮށްފައި ހުންނަ ބައިލް ވެސް ޑުއަޑީނަމް ގެ ތެރެއަށް ފޮނުވާލައެވެ. އެއީ ޑުއަޑީނަމް ގެ ތެރޭގައި ހިނގާ ހަޖަމުކުރުމުގެ މަސައްކަތުގައި އެހީތެރިވެ، ބައިވެރިވުމަށްޓަކައެވެ.\nފުރަމޭއިން ދުވާލަކު 1200-600 މިލިލީޓަރާއި ދެމެދުގެ މިންވަރަކަށް ބައިލް އުފައްދައެވެ. ބައިލް އުފައްދާ ގިނަ މަދުމިން ބަރޯސާވެފައި އޮންނަނީ އެމީހެއްގެ ހަށިގަނޑުގެ ސައިޒްގެ މައްޗަށެވެ. ބައިލްގެ ތެރެއަށް އަންނަ ލޮނުގެ 95 އިންސައްތަ އިލިއަމް ގެ ތެރެއިން އަނބުރާ ހަށިގަނޑަށް ދަމައެވެ. އަދި ހަށިގަނޑަށް ނެގުނު ލޮނު އަނެއްކާވެސް ބޭނުންކުރެއެވެ. މިލޮނު ބޭނުންކުރެވޭ ގޮތަކީ އިލިއަމް އިން ލޭ ސީދާ ވާޞިލްވާނީ ޕޯޓަލް ވެއިން އަށެވެ. ޕޯޓަލް ވެއިން އިން ފުރަމޭއަށް ލޭ ވާޞިލްވުމުން ހެޕަޓަސައިޓް އިން އެލޮނުތައް ފުރަމޭއަށް ނަގައި، އަނެއްކާވެސް ބައިލްގެ ތެރެއަށް ފޮނުވާލައެވެ.\nބައިލް ދައުރުވުމަށް ބާރުފޯރުވާ ކަންތައްތައްEdit\nބައިލް ދައުރުވުމަށް ބާރުފޯރުވާ ކަންތައްތައް\nފުރަމޭގައި ލޭދައުރުވުން އިތުރުވާ ވަރަކަށް ބައިލް އުފައްދައި ދޫކުރުން އިތުރުވެގެން ދާނެއެވެ. އެކަމަކު މިއިތުރުވުން ހުންނަނީ ވަކި ހުދޫދެއްގެ ތެރޭގައި ހިފެހެއްޓިފައެވެ.\nވޭގަސް ނާރު ހީވާގިކުރުންEdit\nވޭގަސް ނާރު(އިނގިރޭސި ބަހުން: Vagus nerve) ހީވާގި ކުރުމުން ބައިލް އުފައްދައި ދޫކުރުން އިތުރުކުރުވައެވެ. މިކަން ކުރިމަތިވަނީ ވޭގަސް ނާރު ހީވާގިކުރުމުން އަސީޓައިލްކޯލީން(އިނގިރޭސި ބަހުން: Acetylcholine) މިނިވަންވެގެންދާތީ އެވެ. މިބުނިގޮތަށް ދިމާވަނީ ދެކަމެއްގެ ސަބަބުންނެވެ. ފުރަތަމަ ކަމަކީ އަސީޓައިލްކޯލީން ވިޓަމިން ޑީ، އުފައްދާތީ އެވެ. ވިޓަމިން ޑީ އަކީ ފުރަމޭ ގެ ލޭދައުރުވުން އިތުރުކުރާ މާއްދާއެކެވެ. ދެވަނަ ކަމަކީ ވޭގަސް ނާރު އަކީ ފިތް ހުސްކުރުމުގައި (ފިތުގައި ހުރިތަކެތި) ހިއްސާވާ ނާރަކަށްވުމެވެ.\nބައިލްގެ ތެރެއަށް އަންނަ ލޮނުގެ 95 އިންސައްތަ އިލިއަމް ގެ ތެރެއިން އަނބުރާ ހަށިގަނޑަށް ދަމައެވެ. އަދި ހަށިގަނޑަށް ނެގުނު ލޮނު އަނެއްކާވެސް ބޭނުންކުރެއެވެ. މިލޮނު ބޭނުންކުރެވޭ ގޮތަކީ އިލިއަމް އިން ލޭ ސީދާ ވާޞިލްވާނީ ޕޯޓަލް ވެއިން އަށެވެ. ޕޯޓަލް ވެއިން އިން ފުރަމޭއަށް ލޭ ވާޞިލްވުމުން ހެޕަޓަސައިޓް އިން އެލޮނުތައް ފުރަމޭއަށް ނަގައި، އަނެއްކާވެސް ބައިލްގެ ތެރެއަށް ފޮނުވާލައެވެ. ހޯރމޯންތައް ސިކްރީޓިން ބިލިއަރީ ޑަކްޓްތަކުގެ ސެލްތަކުން ފެން އަދި ބައިކާބޮނޭޓް ބޭރުކުރުމަށް ބާރުއަޅައެވެ. ނަތީޖާއެއްގެ ގޮތުން ބައިލް އުފައްދައި ބޭރުކުރުން އިތުރުވެގެން ދެއެވެ.\nފިތުގައި ހުރި ތަކެތި ހުސްކުރުންEdit\nފިތުގައި ހުރި ތަކެތި ޑުއަޑީނަމް ގެ ތެރެއަށް ފޮނުވައި ހުސްކޮށްލުމަކީ ބައިލް އުފައްދައި ދޫކުރުން އިތުރުވެގެންދާ ކަމެކެވެ. މިކަން ކޮންޓްރޯލް ކުރަނީ ތަފާތު ނާރު ތަކާއި، ހޯރމޯންތަކުގެ އެހީގައެވެ.\nބައިލް ގައި ހިމެނޭ އަލްކަަލައިން ބައި ޑުއަޑީނަމް ގައި ހިމެނޭ ހައިޑްރޯކްލޮރައިޑް ނިއުޓްރަލައިޒް ކުރުމުގައި ބައިވެރިވެއެވެ. ހައިޑްރޯކްލޮރައިޑް ނިއުޓްރަލައިޒް ކުރުމުގައި ކުޑަ ގޮހޮރު ޖޫސް އަދި ޗިސްމޭ ޖޫސް ވެސް ބައިލް އާއެކު ބައިވެރިވެއެވެ.\nހުދު ބައިލް ލުބްރިކެންޓް އެއްގެ ގޮތުގައި އަދި ކުޑަ ގޮހޮރު ގައި ބަފަރ އެއްގެ ގޮތުގައިވެސް ހަރަކާތްތެރި ވެއެވެ.\nބައިލް އަކީ އަންނަނިވި މާއްދާތަކަށް ބޭރުކޮށްދޭ މަގު އެކެވެ.\nތަފާތު ވިހަތަކާއި ބެކްޓީރިޔާ ތައް\nކޮލެސްޓިރޯލް އަދި ލެސިތިން\nLast edited on 31 ޖެނުއަރީ 2008, at 17:46


Hiyaa gai dhiriulhey aabaadhee 5000 ah – adduLIVE\nހިޔާގައި ދިރިއުޅޭ އާބާދީ 5000 އަށް\n1 Nov 25, 2021, 11:55 މުޙައްމަދު ހިޒްޔަމް\nފޮޓޯ: ފަޔާޒު މޫސާ / މިހާރު\n5000 އެއްހާ މީހުން ހިޔާ ޓަވަރުތަކުގައި ދިރިއުޅޭކަމަށް އެޗް.ޑީ.ސީއިން ބުނެފިއެވެ.\nހައުސިންގ ޑިވަލޮޕްމެންޓް ކޯޕަރޭޝަނުން ބުނެފައިވަނީ ހިޔާ ޓަވަރުތަކުގައި މިހާރު ގާތްގަނޑަކަށް 1000 ވަރަކަށް އާއިލާ އުޅޭނެކަމަށާއި، ކޮންމެ އާއިލާއެއްގައިވެސް ގާތްގަނޑަކަށް5މެމްބަރުން ތިބޭނެކަމަށެވެ.\nހިޔާގެ 25 ބުރީގެ 16 ޓަވަރުގައި ޖުމުލަ 35،000 މީހުންނަށް ވުރެ ގިނަ މީހުންނަށް ދިރިއުޅެވޭނެއެވެ. މިއީ ރާއްޖޭގެ ދެވަނައަށް އެންމެ ބޮޑު ސިިޓީ، އައްޑޫ ސިޓީގެ އާބާދީއަށްވުރެ ބޮޑު އާބާދީއެއްކަން މިނިސްޓަރު އަސްލަމްވެސް ވަނީ ފާހަގަކުރައްވާފައެވެ.\nހިޔާގައި މިވަގުތު ދިރިއުޅޭ މީހުންގެ އަތުން ކުއްޔެއް ނުނަގައެވެ. ނަމަވެސް އަންނަ ޖެނުއަރީމަހުން ފެށިގެން ކުލި ނަގާގޮތަށް ސަރުކާރުން އޮތީ ނިންމާފައެވެ. އެހެންނަމަވެސް، މި ގްރޭސް ޕީރިއަޑް ތެރޭގައި ފިނިޝިންގެ މަސައްކަތް ނުނިމޭނަމަ، މުއްދަތު އިތުރުކުރަން މަޝްވަރާ ކުރަމުން އަންނަކަމަށް އެޗް.ޑީ.ސީން ވަނީ ބުނެފައެވެ.\nއެޗް.ޑީ.ސީން މިވަގުތު އަންނަނީ ހުޅުމާލެ ފޭސް2ގެ މަގުތައް ހަދައި ލައިޓް ހަރުކުރުމުގެ މަސައްކަތް ކުރަމުންނެވެ. އަދި ވިޔަފާރީގެ ބޭނުމަށް ދޫކޮށްފައިވާ ތަންތަނުގެ މަސައްކަތް އަވަހަށް ނިންމުމަށް ކުންފުނިތަކަށް ބާރު އަޅަމުންނެވެ.


Kuda haradakunves roadha hifidaane!\nކުޑަ ހަރަދަކުން ވެސް ރޯދަ ހިފިދާނެ!\nރޯދަ މަހު މީހަކު ވިޔަފާރިކޮށްގެން ދަނީ: ރޯދަ މަހު ހަރަދުތައް ބޮޑުވޭ -އަވަސް ފޮޓޯ | އަހުމަދު ޝުރާއު\nރޯދަ މަހުގެ ބާޒާރަށް އެއްޗެއް ގަންނަން ނުކުންނައިރަށް އަތްމަތި ހުސްވަނީ އެވެ. ޖީބުގައި ހުންނަ ލާރިކޮޅު ހުސްވަނީ އެވެ. އެ ވަނީ ކިހިނެއް ހެޔެވެ؟ ހަމައެހާ އަގު ބޮޑީ ހެއްޔެވެ؟ ރޯދަ މަހު ހަރަދު ކުޑަކޮށް ބާޒާރު ކުރެވޭނެ ހެއްޔެވެ؟ އެކަން ކުރެވޭނެ ހެއްޔެވެ؟\nމިއީ ހުސް ސުވާލެވެ. މި ސުވާލު ތަކަށް ޖަވާބު ދިނުމުގެ ކުރިން ދައްކަން ޖެހެނީ ހޭދަ ކުރުމުގެ ވާހަކަ އެވެ. ހަރަދުގެ ވާހަކަ އެވެ. ބޭކާރު ހަރަދާއި އިޝްރާފުއަކީ އަހަރެމެންގެ ހަށީގައި ހަރުލާފައިވާ އާދައެކޭ ބުނެވިދާނެ އެވެ. މިކަން އޮތީ އާއިލާ އާ ހިސާބުން ގޮސް ސަރުކާރުގެ ތެރޭގައި މޫލާފަ އެވެ. އެހެންވެ، ފުރަތަމަ ކުރަން ޖެހޭނެ ކަމަކީ ބޭކާރު ހަރަދު ހުއްޓާލުމެވެ. އެ އަށްފަހު، ހަރަދު ކުޑަކޮށް ބާޒާރު ކުރަން ވިސްނާށެވެ.\nހަރަދު ކުޑަކޮށް "ޖީބަށް ލުއިކޮށް" ބާޒާރު ކުރަން ބޭނުންނަމަ ފުރަތަމަ ޖެހޭނީ ރޯދަ މަހުގެ އެއް ހަފުތާ ޕްލޭން ކޮށްލާށެވެ. ހަފުތާގެ ކޮންމެ ދުވަހެއްގެ ހާރުދަމާއި ރޯދަ ވީއްލަން ތައްޔާރުކުރާނެ އެއްޗިހި ނޯޓްކޮށްލާށެވެ. ރޯދަ ވީއްލަން ފަނި ގިރާނީ ކޮންއެއްޗަކުން ހެއްޔެވެ؟ ކޮންމެ ދުވަހަކު ދެ ވައްތަރު ފަންޏާއި ތިން ވައްތަރު ހެދިކާ އަދި ދެ ރިހަ އާއި ދެ ވައްތަރު ސަޓަނި ހަދަން ޖެހޭ ހެއްޔެވެ؟\nއިރުކޮޅަކާ ފިހާރައަށް ދިއުން ހުއްޓާލާ!\nމާރުކޭޓްގައި މަސްތަކެއް ވިއްކަން ބަހައްޓާފައި: އެންމެ އަގު ބޮޑުވަނި މަގުގެ-\nރޯދަ މަހު އަަހަރެމެންގެ ހޭދަކުރުމުގެ "ޓްރެންޑު" ހުރި ގޮތުގެ ރަސްމީ ދިރާސާ އެއް އަދި ރާއްޖޭގައި ނުހަދަ އެވެ. އެކަމަކު އެކި ފަންތީގެ ތިން އާއިލާއެއް ހޭދަ ކުރުމުން ހުރި ގޮތަށް ބަލައިލަމާ ހެއްޔެވެ. މާލޭގައި ދިރިއުޅޭ އެންމެ އާދައިގެ ކުޑަ އާއިލާއެއް ވެސް އެވްރެޖު ގޮތެއްގައި ކޮންމެ ދުވަހެއްގެ ރޯދަ ބާޒާރަށް 200ރ. ހޭދަކުރާނެ އެވެ. އަދި މެދުފަންތީގެ ކުޑަ އާއިލާއެއްގެ ހޭދަ އުޅޭނީ 300ރ. އާއި 500ރ.އާ ދެމެދުގަ އެވެ. އަދި އެންމެ މަތީ ފަންތީގެ އާއިލާ ތަކުން އެވްރެޖު ގޮތެއްގައި ދުވާލަކު 500ރ. އާއި 800ރ. އާ ދެމެދުގެ ވިޔަފާރިކުރާނެ ކަމަށް ބެލިދާނެ އެވެ.\nދެ ފިހާރަ ބަލައިފައި ނޫނީ ނުގަނޭ!\nފުރަތަމަ ކުރަން ޖެހޭ ކަމަކީ އިރުކޮޅަކާ ފިހާރައަށް ގޮސް އެއްޗިހ ގަތުން ހުއްޓާލުމެވެ. ހަފުތާއަކު އެއްފަހަރު ވިޔަފާރިކުރާށެވެ. އަދި ވިޔަފާރި ކުރުމުގައި ކުދި ފިހާރަތަށް ހިޔާރު ކުރުމުގެ ބަދަލުގައި ބޮޑެތި ސުޕަމާކެޓްތައް ހިޔާރުކުރާށެވެ. އެކަމަކު އެއް ފިހާރައަށް ވަދެ، އެއްޗިހި ގަނެގެން ނުކުރުމުގެ އާދަ ދޫކޮށްލަން ޖެހެ އެވެ. މީގެ ބަދަލުގައި ދެ ފިހާރައެއް ބަލާލައި އަގުތައް ރަނގަޅަށް ކޮމްޕެއާ ކޮށްލާށެވެ. އޭރުން އަގުތަކަށް އައިސްފައި ހުންނަ އަގު ރަނގަޅަށް އެނގޭނެ އެވެ. އަދި އަނެއް ކަމަކީ ކޮންމެ ދުވަހަކު އުކާލަން ޖެހޭ ވަރަށް "ވޭސްޓް" އެއްޗިހި ނުހެދުމެވެ. ރޯދަ މަހު ކުނި ގިނަވާ ސަބަބަކީ މިއީއެވެ.\nރޯދަ މަހާ އެކު ބާޒާރުގައި ދިވެހި އުފެއްދުންތައް ގިނަވެފައި: ރޯދައާ އެކު ބާޒާރުގެ ހަލަބޮލިކަންވެސް ބޮޑު.: -(20.05.18) - އަވަސް ފޮޓޯ | އަހުމަދު ޝުރާއު\nރޯދަ މަހަކީ އިޝްރާފު ކުޑަކުރަން ޖެހޭ މަހަކަށްވީއިރު، ހާރުދަމުގައި ބަތްޕެން ނޫނީ ގަރުދިޔަ ފަދަ އެއްޗެއް ތައްޔާރު ކޮށްލުން\nކިހިނެއް ވާނެ ހެެޔެވެ؟ ކޮންމެ ފަހަރަކު ތާޒާ ކަނޑުމަހުގެ ގަރުދިޔަ ކާކަށް ނުޖެހެ އެވެ. ދަޅު މަހަކީ ވެސް މީރުކޮށް ކަރުދިޔަ ކައްކައިލެވޭނެ އެއްޗެެވެ. ދެން އޮތީ ރޯދަ ވީއްލަން ގަޑިއެވެ. ކޮންމެ ދުވަހަކު ދެ ވައްތަރުގެ ހެދިކާ ހެދުމުގެ ބަދަލުގައި ރޮށްޓާއެކު ރިހައެއް އަދި އިތުރަށް ސަޓަންޏެއް ހެދިދާނެ އެވެ. އަދި އަދި ބައެއް ދުވަސް ދުވަހު ހެދިކާއެއް ތައްޔާރު ކުރެވިދާނެ އެވެ. އަދި ކޮންމެ ދުވަހަކު ދެ ވައްތަރުގެ ފަނި ގިރުމުގެ ބަދަލުގައި އެއް ވައްތަރުގެ ފަނި ގިރާށެވެ.\nމި ބަދަލު ގެނެސް އަޅެ ތަޖުރިބާ ކޮށްލުން ރަނގަޅުވާނެ އެވެ. މަށަށް ހީވަނީ ކުޑަ ހަރަދަކުން ވެސް ހަމަ ރޯދަ ހިފިދާނެ ކަމަށެވެ.\nބިރިޔާނީ ރޯޔަލްގައި ރޯދަމަހު ހާއްސަ ކަމެއް!\nދިވެހި ސިނަމާގެ އާ މޫނަކީ އާޝާ!


އެ މީހުންގެ ހުނަރު: "ފޮޓޯ ނަގަނީ އެ ދާއިރާއިން ކިޔަވައިގެންނެން ނޫން" - މާޖީ — Ihavandhoo.com\nއެ މީހުންގެ ހުނަރު: "ފޮޓޯ ނަގަނީ އެ ދާއިރާއިން ކިޔަވައިގެންނެން ނޫން" - މާޖީ\n4 ޖޫން 20180ފާތިމަތު ޝާއިރާ\nއެމީހުންގެ ހުނަރުގެ ފުރަތަމަ ބައިގައި ލިޔަން ފަށަން ފުރަތަމަ ވެސް ކާކުގެ ވާހަކައެއްތޯ ލިޔަން ވިސްނާލުމާ އެކު ހިތަށް އެރި ލިސްޓުގެ އެއްވަނައިގައި އޮތީ ހއ. އިހަވަންދޫ ޗާންދަނީވިލާ ހަސަން މާޖިދު (މާޖީ) އެވެ. ސަބަބެއް ނެތި އެއްނޫނެވެ.\nފަހަކަށް އައިސް އިޖުތިމާއީ އެކިކަންކަމުގައި ހިންގޭ ހަރަކާތްތަކުގައި ޒުވާންފުރައިގެ ކުދިން އިސްނަގައިގެން އުޅޭތަން ފެންނަނީ ވަރަށް މަދުންކަން ހިތާމަަޔާއެކު ފާހަގަ ކުރަމެވެ. ކުރާނެކަމެއް ނެތި ރަށްފުށުގައި އުޅޭ ޒުވާނުން ދެ އަތް އުރަލައިގެން ތިބޭ ތިބުމަކީ ވެސް ދެރަވަރު ކަމެކެވެ. އުމުރުން އެންމެ 20 އަހަރުގެ މާޖީހެން އުޅޭނަމަ ކިހާ ރަނގަޅު ވާނޭ ވަރަށް ހިތަށް އަރައެވެ. ހުނަރުވެރި އެ ޒުވާނާގެ ވާހަކަ ފަށަން ހިނގާށެވެ.\nދިރިއުޅުމުގައި މަޑުމައިތިރި އެންމެނާ ގުޅޭ ހިތްހެޔޮ ޒުވާނެކެވެ. އެހެން މީހުނަށް އިހުތިރާމާއެކު މުހާތަބުކުރާ ހިނިތުންވުމާއެކު އެންމެންނާ ބައްދަލުކުރާ މިތުރެކެވެ. ސުކޫލު ދައުރުންސުރެ ހިންގޭ އެކިއެކި ހަރާކާތްތަކުން ފެންނަ ހުނަރުވެރިއެކެވެ. ލަވަ ކިޔުމާއި ބެރުޖެހުން އަދި ފުޓުބޯޅައިގައި ވެސް މެދުއުޑުގައި ފިޔަޖަހާ ތަރިއެކެވެ. އިޖުތިމާއީ ކަންކަމުގައި އިސްނަގައިގެން އިމަގު ޖަމިއްޔާގެ ހިންގާ ކޮމެޓީގެ މެމްބަރެއްގޮތުގައި މާޖީ، ރަށުގެ އިޖުތިމާއީ ކަންކަން ކުރިއަރުވާ ރާވާ ހިންގުމުގައި ބާއިވެރިވެ ނަމޫނާ ޒުވާނެއްގެ ގޮތުގައި ކުރިއަށްދާކަމީ ފަހުރުވެރިކަމާއެކު އުފާކުރުން ހައްގުކަމެކެވެ.\n"އެ މީހުންގެ ހުނަރު" ބައިގައި މާޖީއާ ސުވާލުކޮއްލަން ގަސްތުކުރަނީ މާޖީއަށް ލިބިފައިވާ ފޮޓޯ ނެގުމުގެ ހުނަރާ ބެހޭގޮތުންނެވެ. މަޖީގެ ބޭބެ ހަދިޔާއަކަަށް ދިން ކެމެރާގެ ބޭނުން ހިފައި އެތައް ބަޔަކު މާޖީ ޝޯޚު ކޮއްލައިފިއެވެ. ފޮޓޯ ނަގަން ފެށީ އެ ދާއިރާއިން ކިޔަވައިގެން ނޫންކަމަށް ބުނުމުން ހަމަ ހަގީގަތުގައި ވެސް ގަބޫލުކުރަން ދަތި ވާނެއެވެ. މިކަން ތިބޭފުޅުން ވެސް ފޭސްބުކަށް ވަދެ "މާޖިފޮޓޯ ގުރަފީ" ޕޭޖުބަލައިލުމުން ގަބޫލުކުރާނެކަން ޔަގީނެވެ. ފޮޓޯ ނެގުމާބެހޭ ގޮތުން މާޖީއާ ދެ ތިން ސުވާލެއް ކޮއްލީމެވެ.\nފޮެޓޯ ނަގަން ޝައުގު އުފެދުނީ ކިހިނެއް؟\n"އޭ.އެސް.ޕީ މާހިިރު (މަހިރުބެ)އާއެކު ސްޓޫޑިއޯގައި މަސައްކަތުގައި އުޅުނުއިރު ޝައުގު އުފެދުނީ"\nފޮޓޯއެއް ނަގާއިރު ވިސްނަނީ ކޮން ކަންކަމަކަށް؟\n"ނަގާ ކޮންމެ ފޮޓޮއެއްވެސް ފޯކަސްކުރުން އެއީ އެންމެ ސަމާލުކަން ދޭކަމަކީ، ދެން ފޮޓޯ ނަގާއިރު ލޮކޭޝަން ތަކުރާރު ނުކޮށް ނެގޭތޯ ބޮޑަށް ބަލަނީ ތަފާތުކޮއްލަން"\nފޮޓޯނެގުމުގެ އިތުރުން މާޖީ ކުރަން ބޭނުން ވަނީ ކޮން ކަންކަމެއް؟\n"ސުޓޫޑިއޯއެއްގައި ކުރާނެ ހުރިހާކަމެއް ވަރަށް ކުރާ ހިއްވޭ"\nއިހަވަންދޫ ކައުންސިލްގެ ރައީސް މާޖިދު ސިފަކުރައްވާ ގޮތާ އަޅުގަނޑުވެސް އެއްބަހެވެ. އިހަވަންދޫޑޮޓްކޮމްގެ ޓީމުން އެދެނީ މާޖީއަށް އުފާ ފާގަތި މުސްތަގުބަލެކެވެ.


L. Atoll ge ithuru Rasheggai BML ge Self Service ATM ge Khidhumaiy Tha'araf Koffi - AO News\nލ. އަތޮޅުގެ އިތުރު ރަށެއްގައި ބީއެމްއެލްގެ ސެލްފް ސަރވިސް އޭޓީއެމްގެ ޚިދުމަތް ތަޢާރަފްކޮށްފި\nބޭންކް އޮފް މޯލްޑިވްސް އިން ލ. އަތޮޅުގެ އިތުރު ރަށެއްގައި ސެލްފް ސަރވިސް އޭޓީއެމްގެ ޚިދުމަތް ތަޢާރަފްކޮށްފިއެވެ.\nއެ ބޭންކުން ބުނީ ލ. އަތޮޅަށް ކުރަމުންދާ އިންވެސްޓްމަންޓްތައް އިތުރަށް ފުޅާކުރުމުގެ ގޮތުން މާމެންދޫގައި ސެލްފް ސަރވިސް ބޭންކިންގ އޭޓީއެމްގެ ޚިދުމަތް މިއަދު ތައާރަފްކޮށްފައިވާ ކަމަށެވެ.\nމި އޭޓީއެމް ސެންޓަރ މެދުވެރިކޮށް އަމިއްލަ ފަރުދުންނާއި ވިޔަފާރިތަކަށް 24 ގަޑިއިރު ފައިސާ ނެގުމާއި ފައިސާ ޖަމާކުރުމާއި ބިލަށް ފައިސާ ދެއްކުމާއި ޓްރާންސްފަރ ކުރުމުގެ ޚިދުމަތް ލިބޭނެ ކަމަށް ވެސް ބީއެމްއެލް އިން ބުންޏެވެ.\nމި އޭޓީއެމް ސެންޓަރގެ ޚިދުމަތާއެކު ލ. އަތޮޅު ފޮނަދޫ އަދި ގަމުގައި ބްރާންޗް އަދި ސެލްފް ސަރވިސް ބޭންކިންގ ޚިދުމަތް ދެމުން އަންނަ އިރު، މާވަށުގައި ސެލްފް ސަރިވިސް ބޭންކިންގ ސެންޓަރ މެދުވެރިކޮށް ވެސް އަންނަނީ ޚިދުމަތް ފޯރުކޮށްދެމުންނެވެ.\nބީއެމްއެލް ސީއީއޯ އަދި މެނޭޖިންގ ޑައިރެކްޓަރ ޓިމް ސޯޔަރ ވިދާޅުވީ މުޅި ރާއްޖެއަށް ބޭންކިންގ ޚިދުމަތް ފުޅާކުރުމުގެ ސްޓްރެޓަޖީގެ ދަށުން ރާއްޖޭގެ އެކި ރަށްރަށަށް ބޭންކިންގ ޚިދުމަތް ފޯރުކޮށްދިނުމަށް ބީއެމްއެލް އިން އިންވެސްޓް ކުރަމުންދާނެ ކަމަށެވެ.\n“މާމެންދޫގައި މި ހުޅުވުނު އޭޓީއެމް ސެންޓަރ މެދުވެރިކޮށް އަމިއްލަ ފަރުދުންނާއި ވިޔަފާރިތަކަށް އެހެން ރަށަކަށް ދަތުރުކުރަން ނުޖެހި ބޭންކިންގ ޚިދުމަތް ހޯދުމަށް އިތުރު ލުއި ފަސޭހަކަމެއް ލިބިގެންދާނެ.” އޭނާ ވިދާޅުވިއެވެ.\nމުޅި ރާއްޖެ ހިމެނޭ ބޭންކިންގ ވިއުގަޔަކާއެކު 20 އަތޮޅުގައި 35 ބްރާންޗާއި 78 ސެލްފްސަރވިސް ބޭންކިންގ ސެންޓަރާއި 136 އޭޓީއެމްއިން އަންނަނީ ޚިދުމަތް ދެމުންނެވެ. އަދި 200 އަށް ވުރެ ގިނަ ކޭޝް އޭޖެންޓުންނާއި އެންމެ ޒަމާނީ އޮންލައިން ބޭންކިންގ ޚިދުމަތާއެކު ބޭންކް އޮފް މޯލްޑިވްސް ގެ އަމާޒަކީ އަމިއްލަ ފަރުދުންނާއި ވިޔަފާރިތަކާއި ރާއްޖޭގެ އެކި ކަންކޮޅުތަކުގައިވާ މުޖުތަމައުތަކަށް އެހީތެރިކަން ފޯރުކޮށްދިނުމެވެ.


Fauzan vakivedhiyaee insaaniyyathuge emme fuirhama namoonaa dhakkamun- Scout Association of Maldives - AO News\nފައުޒަން ވަކިވެދިޔައީ އިންސާނިއްޔަތުގެ އެންމެ ފުރިހަމަ ނަމޫނާ ދައްކަމުން- ސްކައުޓް އެސޯސިއޭޝަން\nފުވައްމުލައް ސިޓީގެ މާނޭރެ ސަރަހައްދަށް އިއްޔެ ގެނބިގެން ނިޔާވި ސެކަންޑް ޏަވިޔަނި ސްކައުޓް ގްރޫޕްގެ ސްކައުޓް ޕެޓްރޯލް ލީޑަރ އަޙްމަދު ފައުޒަން (17 އަހަރު) ވަކިވެގެން ދިޔައީ އިންސާނިއްޔަތުގެ އެންމެ ފުރިހަމަ ނަމޫނާ ދައްކަމުން ކަމަށް ދަ ސްކައުޓް އެސޯސިއޭޝަން އޮފް މޯލްޑިވްސް އިން ބުނެފިއެވެ.\nފައުޒަން ނިޔާވި ޚަބަރާއި ގުޅިގެން ސްކައުޓް އެސޯސިއޭޝަނުން ފޮނުވި ތައުޒިޔާގެ މެސެޖްގައި ބުނެފައިވަނީ ފައުޒަން އަކީ ސްކައުޓް ހަރަކާތުގައި ވެސް ވަރަށް ހީވާގި ކަމާއި މުރާލިކަމާއެކު ހަރަކާތްތެރި ދައުރެއް އަދާކުރަމުން ދިޔަ ޚުލްގު ހެޔޮ ސްކައުޓެއް ކަމަށެވެ. އަދި 2019 ވަނަ އަހަރު ހުޅުމާލޭ ފޭސް2ގައި ބޭއްވި2ވަނަ ނޭޝަނަލް ސްކައުޓް ކްރާފްޓް ކޭމްޕް ގައި ބައިވެރިވި ފުވައްމުލަކު ސްކޫލްގެ ކޮންޓިންޖެންޓްގައި ވެސް ފައުޒަން ހިމެނެނީ ކޭމްޕްގައި ފުވައްމުލަކު ސްކޫލްގެ ސްކައުޓުންގެ ހުނަރުތައް ދައްކާލުމުގައި މުހިއްމު ދައުރެއް އަދާކުރި ސްކައުޓެއްގެ ގޮތުގައި ކަމަށެވެ.\n” ފުވައްމުލަކު މާނޭރެ ސަރަހައްދުގައި ހިނގި ހިތާމަވެރި ހާދިސާ އާއި ގުޅޭގޮތުން ލިބިފައިވާ މައުލޫމާތުތަކަށް ބަލާއިރު، އެ ސަރަހައްދަކީ ވަރަށް އޮއިބާރު ސަރަހައްދެއް،. ފައުޒަން އެހިސާބަށް މޫދަށް އެރިއުޅުނު ވަގުތު، މޫދަށް ގޮސްތިބި ދެ އަންހެން ކުދިން ބާރުގަދަ އޮއިވަރާއެކު ބޭރަށް ދަމައިގަތުމުން އެކުދިންނަށް އެހީތެރިވުމަށް ފައުޒަން ވަނީ މަސައްކަތް ކޮށްފައި. އެގޮތުން ފައުޒަން ކުރި ބުރަ މަސައްކަތުން އެ ދެކުދިން އިސްކޮޅު ޖެހޭ ހިސާބަށް ގެނައި ވަގުތު ކުއްލިއަކަށް ޖެހި ރާޅަކާއެކު ގަދަފަދަ ރާޅު ބާނީ ތަކުގެ ތެރެއަށް އޭނާ ދަމައިގަތީ. އެސަރަހައްދުގެ އޮއވަރު އެވަގުތު ގަދަކޮށް ހުރި ނަމަވެސް އަމިއްލަ ފުރާނައަށް ބެލުމެއް ނެތި އޮއިވަރާއެކު ބޭރަށް ދަމަމުން ދިޔަ ދެ އަންހެން ކުދިންގެ ފުރާނަ ސަލާމަތް ކުރުމަށް ފައުޒަން ވަނީ އެހީތެރިވެދީފައި. އޭނާ މި ދުނިޔެއާއި ވަކިވެގެން އެދިޔައީ އިންސާނިއްޔަތުގެ އެންމެ ފުރިހަމަ ނަމޫނާ ދައްކައިދީފައި” ސްކައުޓް އެސޯސިއޭޝަނުން ފޮނުވި ތައުޒިޔާގެ މެސެޖްގައި ބުނެފައިވެއެވެ.\nފައުޒަންގެ ކުއްލި ހިތާމަވެރި މަރުގެ ޚަބަރާއެކު މިނިސްޓްރީ އޮފް އެޑިޔުކޭޝަނުން ވެސް ވަނީ ތައުޒިޔާގެ މެސެޖެއް ފޮނުވާފައެވެ. މީގެ އިތުރުން ފައުޒަން ކިޔަވަމުން އަންނަ ފުވައްމުލަކު ސްކޫލުން ވަނީ އެ ސްކޫލުގެ ގްރޭޑް 10 ގައި ކިޔަވަމުން އަންނަ ދަރިވަރުންގެ ކިޔެވުން މިއަދު ނޯންނާނެ ކަމަށް ވެސް އަންގާފައެވެ.\nފުވައްމުލަކު ސިޓީސްކައުޓް އެސޯސިއޭޝަން އޮފް މޯލްޑިވްސް


އަލްޒައިމާ ބަލި: ބައްޔާއި ގުޅޭ ދިރާސާތައް | ބަލިތައް | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް ބަލިތައް އަލްޒައިމާ ބަލި: ބައްޔާއި ގުޅޭ ދިރާސާތައް\nބައްޔާއި ގުޅޭ ދިރާސާތައް\nމިބައްޔަށް ފަރުވާއެއް ހޯދުމަށާއި، ބައްޔާއި ގުޅޭ އެހެންކަންކަން ދެނެގަތުމަށް ކުރިން ބުނިހެން މިހާރުވެސް ދަނީ ދިރާސާ ކުރެވެމުންނެވެ. ބޭހެއް އާންމުންނާއި ހަމައަށް އައުމުގެ ކުރިން އެބޭހަކުން ވާނެ ފައިދާއާއި، ގެއްލުން ބަލަން ޖެހެއެވެ. އަދި ބޭސް ދިގުމުއްދަތަކަށް ބޭނުންކޮށްފިނަމަ ލިބިދާނެ ގެއްލުންވެސް ދެނެގަންނަށް ޖެހެއެވެ.\nއަލްޒައިމާ ބައްޔާއި ގުޅޭ ދިރާސާތައް ވަރަށްގިނަ ފަރާތްތަކުން ދަނީ ހަދަމުންނެވެ. މިގޮތުން ބޭސް އުފައްދާ ކުނފުނިތަކާއި، ބޮޑެތި ޔުނިވަސިޓީތަކާއި، ހޮސްޕިޓަލްތައް، އަދި ޞިއްޙީ ހޭލުންތެރިކަން އިތުރުކުރުމަށް އުފައްދައިފައި ހުންނަ ޖަމްޢިއްޔާ ތަކުން ދަނީ ދިރާސާތައް ކުރަމުންނެވެ.\nމިދިރާސާތަކުގައި ބެލެމުންދަނީ ބައްޔާއި ބެހޭގޮތުން އިތުރު މައުލޫމާތު ހޯދުމާއި، ބަލީގެ އުދަގޫތައް ކުޑަކުރެވިދާނެ ގޮތާއި، އަދި ބަލިން ރައްކާތެރިވެ، ބައްޔަށް ފުރިހަމަ ސިފައެއްގައި ފަރުވާ ކުރެވޭނެ ގޮތެއް އޮތްތޯ އެވެ.\nހެދެމުންދާ ބައެއް ދިރާސާތަކުގައި ބެލެމުންދަނީ ބައްޔަށް މަގުފަހިކުރާ ކަންތައްތައް އިތުރަށް ހޯދައި ދެނެގަތުމަށެވެ. އަދި އެކަންތައްތަކުގެ ސަބަބުން ބަލިމެދުވެރިވަނީ ކިހެނެއްތޯ ބެލުމަށެވެ. ހަމަމިހެން ބައްޔަށް ހުށަހެޅުން ކުޑަކުރެވިދާނެ ކަންތައްތަކަކީ ވެސް ކޮބައިތޯ ދަނީ ދިރާސާ ކުރެވެމުންނެވެ. މިކަންތައްތައް ދިރާސާ ކުރުމުގެ ބޭނުމަކީ ބަލީގެ ވާނުވާ ފުރިހަމައަށް ދެނެގަތުމެވެ. އެއީ ބަލި މެދުވެރިވާގޮތް ނޭގި، ބައްޔަށް ފަރުވާއެއް ހޯދުމަކީ އުދަގޫކަމަކަށް ވާނެތީ އެވެ.\nމިހާރު ހެދެމުންދާ ދިރާސާތަކަކީ ކޮބާ؟\n1- އަލްޒައިމާ ބައްޔާއި، ވާރުތަވުން: އަލްޒައިމާ ބައްޔާއި، ބަލި ވާރުތަވުމާއި ހުރިގުޅުން އިތުރަށް ބެލުމަށް ދަނީ ދިރާސާ ކުރެވެމުންނެވެ. މިދިރާސާގެ ބޭނުމަކީ:-\n- އާއިލާގައި ބަލިޖެހިފައި ތިބި މީހުންގެ މައުލޫމާތު އެއްކުރުމާއި، ބައްޔަށް ބާރުފޯރުވާ ނަފްސާނީ އަދި އިޖްތިމާޢީ ކަންތައްތަކަކީ ކޮބައިތޯ ބަލައި ދެނެގަތުން.\n- ބަލިމީހުން، އާއިލާގެ އެހެން މެންބަރުން އަދި ވޮލަންޓިއަރުންގެ ލޭގެ އަދި ޓިޝޫގެ ސާމްޕަލް ނެގުން: މިމައުލޫމާތުތައް އެއްކޮށް ދިރާސާކުރުމުން ބައްޔަށް ފަސޭހައިން ހުށަހެޅެނީ ވަކި ކަހަލަ މުޖުތަމައެއްގައި އުޅޭ ބަޔެއްތޯ ދެނެގަނެވިދާނެ ކަމަށް ދިރާސާކުރާ ފަރާތްތައް އުއްމީދު ކުރެއެވެ.\n2- އަލްޒައިމާ ބަލިޖެހިފައި ތިބިމީހުންނާއި، އުމުރުން ދުވަސްވީ މީހުންގެ ހަށިގަނޑުގައި ނިއުރޯ ޓްރާންސްމިޓަރ ރިސެޕްޓަރ ހުރިމިންވަރު ބެލުން: ނިއުރޯ ޓްރާންސްމިޓަރ އަކީ ނާރު ސެލްތަކުގެ މެދުގައި މުއާމަލާތް ކުރުމުގައި ޒިންމާވާ ކެމިކަލްތަކެކެވެ. އެހެންގޮތަކަށް ބުނާނަމަ ސިކުނޑިން ނާރުތަކުގެ އެހީގައި ހަށިގަނޑުގެ އެކި ހިސާބުތަކަށް ފޮނުވާ މެސެޖްތަކާއި، ސިގްނަލްތައް އުފުލައިދޭ ކެމިކަލްތަކެކެކެވެ. އަލްޒައިމާ ބަލި ޖެހިފައިތިބޭ މީހުންގެ ސިކުނޑީގައި އަސީޓައިލް ކޮލިން އޭ ކިޔޭ ނިއުރޯ ޓްރާންސްމިޓަރ މަދުކަންވަނީ ފާހަގަކުރެވިފައެވެ. ބަލިޖެހިފައިތިބޭ މީހުންގެ ހަށިގަނޑުގައި މިކެމިކަލްތައް މަސައްކަތްކުރާގޮތް އަޅާކިޔައިގެން، ބަލި މެދުވެރިވަނީ ކިހިނެއްކަން ދެނެގަނެވުމަކީ އެކަށީގެންވާ ކަމެކެވެ.\n3- ނެފިރަސިޓަމް: މިއީ މިހާރު އަލްޒައިމާ ބައްޔަށް ފަރުވާކުރުމަށް ޓެސްޓް ކުރެވެމުންދާ ބޭހެކެވެ. މިހާރު ބެލެމުންދަނީ މިބޭސް ބޭނުންކުރުމުން އަލްޒައިމާ ބަލީގެ ސަބަބުން ކުރިމަތިވާ ހަދާން ނެތުން، ވިސްނުންކޮށިވުން، ފަދަ ކަންތައްތަކަށް ޙައްލެއް ނުވަތަ ކުރިއެރުމެއް ލިބޭތޯ އެވެ.\n4- އެމްޕްލެކްސް: މިއީވެސް މިހާރު އަލްޒައިމާ ބައްޔަށް ފަރުވާކުރުމަށް ޓެސްޓް ކުރެވެމުންދާ ބޭހެކެވެ. ފަހުގެ ދިރާސާއަކުން ދައްކާފައިވާ ގޮތުގައި މިބޭސް ބޭނުންކުރުމުން ހަދާންނެތުމުގެ މައްސަލައަށް ކޮންމެވެސް ވަރެއްގެ ޙައްލެއް ލިއްބައިދެއެވެ.\n5- މިލަޓޮނިން ހޯރމޯންގެ ދިރާސާ: މިއީ އަލްޒައިމާ ބައްޔާއި ގުޅިގެން ނިދުމަށް ކުރިމަތިވާ މައްސަލަތަކަށް ޙައްލެއް ހޯދުމަށް ނުވަތަ ލުއިކުރުމަށް މިލަޓޮނިން ހޯރމޯން ގެ ބޭނުން ހިފިދާނެތޯ ބެލުމަށް ކުރެވޭ ދިރާސާ އެކެވެ.\n6- އަލްޒައިމާ ބަލިން ރައްކާތެރިވެވޭނެގޮތެއް ހޯދުން: ބަލިން ރައްކާތެރިވެވޭނެ ގޮތެއް އޮތްތޯވެސް ދަނީ ބެލެމުންނެވެ. މިގޮތުން ބެލެމުންދަނީ އެސްޓްރޯޖެން ހޯރމޯން ބޭނުންކޮށްގެން އަލްޒައިމާ ބައްޔާއި ގުޅިގެން ހަދާން ނެތުމުގެ މައްސަލަ ކުރިމަތިވުން ލަސްކުރެވިދާނެތޯ ނުވަތަ ނޫންތޯ އެވެ.\n7- ބީ-އަމައިލޮއިޑް ވެކްސިން: އާދަޔާ ޚިލާފަށް ގިނަ ނުރަގަޅު އަސަރުތައް ވެކްސިންގެ ސަބަބުން ކުރިމަތިވާކަން ފާހަގަ ވުމުން މި ވެކްސިން ޓެސްޓްކުރުންވަނީ ވަގުތީގޮތުން ހުއްޓާލެވިފައެވެ.


އިދިކޮޅު ކޯލިޝަންގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހް(އިބޫ) ރަށްރަށަށް ވަޑައިގެން ސަޕޯޓަރުންނާ ބައްދަލުކުރައްވަމުން ގެންދަވާއިރު އެކި މީހުން އެކި ގޮތްގޮތަށް އެމީހުންގެ ޝަކުވާ، ދިމާވަ މައްސަލަތައް ކިޔައިދެ އެވެ. އެއްބަޔަކު އެ ވާހަކަތައް ބުނަނީ އެހެން މީހަކަށް އަޑުނީވޭހާ މަޑުންނެވެ. އަނެއް ބަޔަކު ހަވާލުކުރަނީ...\nދަރަނީގެ ނުފޫޒާއި "އަރައިގަތުމު"ގެ ވިސްނުން!\nދަރަންޏަކަށް ފަހު ދަރަންޏެކެވެ. ޕްރޮޖެކްޓްގެ ނަމުގައި ހިންގާ މަޝްރޫތަކަށް ހިޔާނާތުގެ ތުހުމަތެވެ. ދަރަނި ނުދެއްކޭ ހާލަތުގައި ދެން އޮންނާނީ އެ ފައިސާ ދިން މީހުން ބުނިހާ ކަމެއް ކުރަން ޖެހުމުގެ ބިރެވެ.\nAugust 26, 2018 49\nއިބޫގެ ތަޖުރިބާ އިން އާ ބާބެއް، "ޕަޕެޓެއް ނޫން"!\nދިވެހިން، މިހާތަނަށް ތަޖުރިބާކުރި އެއް ހަގީގަތަކީ މިއެވެ؛ ރިޔާސީ އިންތިޚާބުގެ ފުރަތަމަ ބުރު ކާމިޔާބު ކުރައްވައި ވެރިކަމަށް ވަޑައިގެންނެވުނު ބޭފުޅަކު ނެތެވެ. ފުރަތަމަ ބުރުގައި އޮންނަނީ ކުރިމަތިލައްވާ ބޭފުޅުންގެ ތެރެއިން އެންމެ ވާދަވެރި ދެ ކެންޑިޑޭޓުން ކަނޑައެޅުމެވެ. ރައީސަކު ހޮވަނީ، އިންތިޚާބުގެ ދެވަނަ ބުރުގަ އެވެ.\nޖުމްހޫރީ މައިދާނުން ހައްޔަރުކޮށް ޖަލަށް ލައިފި ސިޔާސީ ލީޑަރަކު ވިއްޔާ ވެރިކަން ކުރާނެ ކަމަށް ބުނާ ސަމާސާ ވާހަކަ ހިންނަވަރު ދާއިރާގެ މެންބަރު އިބްރާހިމް މުހައްމަދު ސާލިހު (އިބޫ) އާ ގުޅުވާލުމުން އެހާ ސަމާސާއެއް ނޫނެވެ. ކުރީގެ ރައީސް މުހައްމަދު ނަޝީދާ އެކު ސިޔާސީ ހުރިހާ މަގަކުން ހިންގެވި އިރު ވެސް އިބޫ އަށް މިހާތަނަށް...


Fenfushi Ge Fathuruverikan Kuri Aruvan Moodhu Kulhivaru Festival Eh Baavvany - Vaguthu\nފެންފުށީގެ ފަތުރުވެރިކަން ކުރިއަރުވަން މޫދު ކުޅިވަރު ފެސްޓިވަލެއް ބާއްވަނީ\n1 އަހަރު ކުރިން ( ޖެނުއަރީ 16, 2020 )\nއދ. ފެންފުށީގައި ފަތުރުވެރިކަން އިސްތިހާރު ކުރުމުގެ ގޮތުން އެ ރަށުގައި މޫދު ކުޅިވަރު ފެސްޓިވަލެއް ބާއްވަން ތައްޔާރުވެއްޖެ އެވެ.\nފެންފުށީގެ ގެސްޓް ހައުސް އެއް ކަމަށްވާ ކައިޓް އެންޑް ޑައިވް ވިލެޖް އިން އިންތިޒާމްކޮށްގެން ބާއްވާ މި ކުޅިވަރު ފެސްޓިވަލް ކުރިއަށްދާނީ މި މަހުގެ 17 އަދި 18 ވަނަ ދުވަހުގަ އެވެ.\nފެންފުށި ކައުންސިލް އާއި ގުޅިގެން ބާއްވާ މި ފެސްޓިވަލްގައި މޫދު ކުޅިވަރުގެ ގިނަ ހަރަކާތްތަކެއް ކުރިއަށް ގެންދިއުމަށް ވަނީ ރާވާފަ އެވެ މި ފެސްޓިވަލްގެ ދަށުން ކައިޓް ބޯޑިންގް، ފްލައި ބޯޑިންގް އަދި ޕެރަސެއިލިންގެ ހަރަކާތްތައް ކުރިއަށްގެންދާ އިރު ބައިވެރިވުމުގެ ފުރުސަތު އާންމުންނަށް ވަނީ ހުޅުވާލައިފަ އެވެ. މީގެ ތެރެއިން ފްލައިބޯޑިންގް އާއި ޕެރަސެއިލިން އަކީ އީސްޓް ވިންޑް ވޯޓާ ސްޕޯޓްސްއިން ކުރިއަށްގެންދާ ދެ ހަރަކާތެވެ. ފްލައިބޯޑިންގް، ޕެރަސެއިލިންގް އަދި ކައިޓް ބޯޑިންގް ޝޯއެއް މާދަމާ ފެންފުށީ ބަނދަރުގައި އޮންނާނެ އެވެ. އަދި ކައިޓްބޯޑިންގެ ހުނަރުތަކާއި ބޭސިކް ޓްރެއިނިންގް ދިނުމުގެ ހަރަކާތެއް ހޮނިހިރު ދުވަހު ފެންފުށީގެ ހުޅަނގު ތުނޑީގައި އޮންނާނެ އެވެ.\nމޫދު ކުޅިވަރުތަކުގެ އިތުރުން ކައިޓް އެންޑް ޑައިވް ވިލެޖާއި ރީތި ކައިޓްސް އަދި އީސްޓް ވިންޑްސް ވޯޓާ ސްޕޯޓްސް އިން އިންތިޒާމުކޮށްގެން 18 ވަނަ ދުވަހުގެ ހެނދުނު ރަށު ތެރެ ސާފުކުރުމުގެ ހަރަކާތެއް ވެސް ކުރިއަށްގެންދިއުމަށް ވަނީ ހަމަޖެހިފަ އެވެ.\nމިރިހި އައިލެންޑް ރިޒޯޓްގެ ލައިވް ޕަފޯމާ މުހައްމަދު އަލީގެ ލައިވް މިއުޒިކާއެކު ކުރިއަށްދާ މި ހަރަކާތުގައި ފެންފުށީ ޒުވާނުންގެ ދިރުން، ފެންފުށީ ޔޫތް ޑިވެލޮޕްމަންޓް އަދި އެ ރަށު ކައުންސިލާއި ސްކޫލުގެ އިތުރުން ފެރީ ހިދުމަތްދޭ ނީޝާ އެކްސްޕްރެސް އާއި އެ ރަށު ގެސްޓްހައުސްތަކުން ބައިވެރިވާ އިރު އާންމުންގެ ތެރެއިން ވީހާވެސް ގިނަ ބަޔަކު މި ފެސްޓިވަލްގައި ބައިވެރިވުމަކީ ފެންފެށި ކައުންސިލްގެ އިތުރުން ކައިޓް އެންޑް ޑައިވް ވިލެޖް ގެސްޓްހައުސްގެ ވަރަށް ބޮޑު އެދުމެކެވެ. ފެންފުށި ރައްޔިތުންގެ އިތުރުން ކައިރި ރަށްތަކުން ވެސް މިކަމުގައި ބައިވެރިވާން ބޭނުންވާ ފަރާތްތަކަށް ފުރުސަތު އޮތް މިންވަރަކުން ޖާގަ ހުޅުވާލާނެ ކަމަށް މިކަން އިންތިޒާމްކުރާ ފަރާތްތަކުން މައުލޫމާތުދެ އެވެ.\nފެންފުށީގައި މިފަދަ ފެސްޓިވަލް އެއް ބޭއްވުމުގެ މަގްސަދަކީ ރާއްޖެ އަށް ޒިޔާރަތް ކުރާ ފަތުރުވެރިން އެންމެ ޝައުގުވެރިވާ މޫދު ކުޅިވަރުތައް ފެންފުށީގެ ހިތްގައިމު ތުނޑީގައި ބާއްވައި މުޅި ދުނިޔެ އަށް އެ ރަށް އިޝްތިހާރުކޮށްލުން ކަމަށް ފެސްޓިވަލް އިންތިޒާމްކުރާ ފަރާތްތަކުން މައުލޫމާތުދެ އެވެ.\nއޮސްޓްރިއާއިން ރާއްޖެއަށް ސީދާ ދަތުރުތައް ފަށަނީ\nޖެނުއަރީ 17, 2020 01:19\nފޫހިވާ ރަށެއް. އެއްކަމެއްވެސް ނެތް. ކާކު ދާނީ\nޖެނުއަރީ 17, 2020 22:34\nމަހިބަދޫ އަކީ ވަރަށް މަޖާ ރަށެއް. ޙާއްސަކޮށް ދޮން ފިރިހެނުންނަށް\nޖެނުއަރީ 17, 2020 09:22\nޙަސަދަ އިން ފޯވެފަ ތީބޮޑުވަރު'\nޖެނުއަރީ 17, 2020 10:55\nއަލްޙަމްދު ލިﷲ ހާދަރީތި މޫދެކޭ. މަވެސް ދާހިތްވެއްޖެ.\nޖެނުއަރީ 17, 2020 14:39\nމާޝާﷲ. ފެންފުށީ ތުނޑި ވ ރީތިވާނެ އަސްލުވެސް. މަހިބަދޫ ކުދިން ޖޭވިޔަސް ފުކެއް ބޮޑުވަރު ތީ.\nޖެނުއަރީ 18, 2020 01:25\nމާމިގިލި ނަމުގަ ފެންފުށި ގޮލައެއް.. ޙަހަހހަހަހަ. ފުކެއް ބޮޑުވަރު. ކޮން ފެންފުއްޓެއް ކޮން މަހިބަދޫ އެއް. އެއްކަހަލަ ދެ ތަން. ފަޅު ރަށްރަށް\nފެބުރުއަރީ 12, 2020 00:30\nމަހެބަދޫގަވަރައްރީތިބީޗެއްއޮންނާނެ މަށައްރީތީމަހެބަދޫއަންހެނުއް މަށައްމަހެބަދޫ އަންހެނެކުލިބުނީޔާމު މައިންނާނައް


Ras Online - ގެއްލުނު މިސްބާހު ރާއްޖެ އައުމުން ހައްޔަރުކޮށް ޖަލަށް\nޒަހީނުއްދީން ސަޢީދު 23 ޖުލައި 2021 - 16:59\nގެއްލިގެން ހޯދަމުން ދިޔަ ހދ. ނޮޅިވަރަމްފަރު، މޯނިންސަން، މިސްބާހް މުހައްމަދު ރާއްޖެ އައުމާއެކު ހައްޔަރުކޮށް ޖަލަށް ގެންގޮސްފިއެވެ.\nފުލުހުންގެ އިދާރާއިން ބުނީ މޭ 14 ވަނަ ދުވަހުން ފެށިގެން ގެއްލިގެން ހޯދަމުން ދިޔަ މިސްބާހް މިއަދު މާލެ އައިސްފައިވާ ކަމަށެވެ. އަދި އޭނާ މާލެ އައުމާއެކު ފުލުހުންގެ ބެލުމުގެ ދަށަށް ގެންގޮސް، ކަރެކްޝަންސްއާ ހަވާލުކޮށްފައި ކަމަށް ފުލުހުން ބުނެ އެވެ.\nމިސްބާހް ކަރެކްޝަނާ ހަވާލު ކޮށްފައި ވަނީ އޭނާގެ މައްޗަށް ކޮށްފައިވާ ހުކުމެއް ތަންފީޒު ކުރުމަށް ކަމަށް ފުލުހުން މައުލޫމާތުދެ އެވެ. ފުލުހުން ބުނީ، މިސްބާހް ޕާކިސްތާނަށް ދިއުމާ ގުޅޭގޮތުން ބަލަން ޖެހޭ ކަންކަން ވަކި މައްސަލައެއްގެ ގޮތުގައި ބަލަމުން ދާނެ ކަމަށެވެ.\nފުލުހުން މީގެ ކުރިން ބުނެފައިވަނީ ގެއްލިގެން ހޯދަމުންދާ މިސްބާހު ޕާކިސްތާނުގައި ހުރީ މަސްތުވާތަކެތީގެ މުއާމަލާތެއްގައި ޕާކިސްތާނުގައި "ގެރެންޓަރ" އެއްގޮތަށް ކަމަށެވެ. އެހެން ނަމަވެސް ފުލުހުންގެ ވާހަކަތައް މިސްބާހު ވަނީ ދޮގުކޮށްފައެވެ.\n2020 ވަނަ އަހަރުގެ ނޮވެމްބަރު މަހުގެ 11 ވަނަ ދުވަހު ރޭ 22:13 ގައި ފްލައި ދުބާއީގެ 1570 ނަންބަރު ފްލައިޓުން ދުބާއީއަށް މިސްބާހް ފުރާފައިވާކަން އިމިގްރޭޝަންގެ ރެކޯޑްތަކުން ދައްކާ ކަމަށް ފުލުހުން ވަނީ ބުނެފައެވެ.\nމިދިޔަ އަހަރުގެ ޑިސެމްބަރު މަހުގެ އަށްވަނަ ދުވަހު "މަސްޖަރީ-2" ނަމަކަށް ކިޔާ ދޯނީގައި ކަނޑުމަގުން ރާއްޖެއަށް 72 ކިލޯއަށްވުރެ ގިނަ މަސްތުވާތަކެތި އެތެރެކުރި ކަމުގެ ތުހުމަތުގައި ހައްޔަރުކުރި ބައެއް މީހުންނާއި މިސްބާހާއި ގުޅުމެެއްވާކަން ފުލުހުން ހާމަކޮށްފައިވަނީ އޭނާ ގެއްލިގެން ހޯދަމުންދަނިކޮށެވެ.


މަހާއި ޑިނގާ: ކުރިމަގުގެ ޖާސޫސުން!\nޖާސޫސްކުރާށާއި އިންޒާރު ދޭށާއި އަދި ހަތިޔާރުގެ ގޮތުގައި ޖަނަވާރު ބޭނުންކުރުމަކީ އިންސާނީ ތާރީޚުގެ ދިގު ސަފުހާއެކެވެ. އެކަމަކު އެ ނިޔަތުގައި ކަނޑުގެ ދިރުންތައް ބޭނުންކުރުމުގެ ޕްލޭނަކީ މީގެ ކުރިން އާންމު މީހެއްގެ ހިތަށް ވެސް އެރި ކަމެއް ނޫނެވެ.\nމޮސްކޯ (އެޕްރީލް 11) - ސީރިއާގައި ދިން ކެމިކަލް ހަމަލާއާ ގުޅިގެން އެ ގައުމާ ދެކޮޅަށް އެމެރިކާ އިން އެއްވެސް އަސްކަރީ ފިޔަވަޅެއް ނޭޅުމަށް ރަޝިޔާ އިން އިންޒާރު ދީފި އެވެ.\nސީރިއާއާ ގުޅޭ ގަރާރު ރަޝިޔާ އިން ވީޓޯ ކޮށްފި\nޔުނައިޓެޑް ނޭޝަންސް (އެޕްރީލް 11) - ސީރިއާގެ އިރުމަތީ ޣޫތާގައި ދިން ކެމިކަލް ހަމަލާ ތަހްގީގު ކުރަން ތަޖްރިބާކާރުންގެ ޓީމެއް އެކުލަވާލަން އެމެރިކާ އިން ހުށަހެޅި ގަރާރު ރަޝިޔާ އިން...\nހަނގުރާމައަކުން ދުނިޔެ ސަލާމަތްކޮށްދިން މީހާ މަރުވެއްޖެ\n"ރަޝިޔާއާ ދެކޮޅަށް ވަނީ ވިޔަފާރީގެ ހަނގުރާމަ އިއުލާންްފައި"\nމޮސްކޯ (އޮގަސްޓް 3) - އެމެރިކާ އިން ވަނީ ރަޝިޔާއާ ދެކޮޅަށް ވިޔަފާރީގެ ހަނގުރާމައެއް އިއުލާންކޮށްފައި ކަމަށް ރަޝިޔާގެ ބޮޑު ވަޒީރު ދިމިތުރީ މެޑްވެޑޭވް ވިދާޅުވެއްޖެ އެވެ.


ކުޅުދުއްފުށީ އެއާޕޯޓަަށް އަރައި ގެތަކުގެ ތެރެއިން ދެ ގޯތީގެ ބަދަލުގެ މައްސަލަ ހައިކޯޓުގައި އިސްތިއުނާފުކޮށްފި އެވެ.\n18 ގޯތީގެ ތެރެއިން 16 ގޯއްޗަކަށްވާ ބަދަލުގެ ފައިސާ އެ ގެތަކުގެ ވެރިންނަށް ހަވާލުކޮށް ނިންމާފައިވާކަމަށް ރީޖަނަލް އެއާޕޯޓްސް ބުނެ އެވެ. އަދި އެ 16 ގެއެއް ހުސްކޮށް އެތަންތަން މިހާރު ވަނީ ތަޅާލާފަ އެވެ.\nއެތަނުން ދެ ގޯއްޗެއްގެ އަގުގެ ބަދަލާމެދު ހިތްހަމަ ނުޖެހިގެން ހައިކޯޓްގައި މައްސަލަ އިސްތިއުނާފުކޮށްފައިވަނީ ކުޅުދުއްފުށީ، ޑޭޒީވިލާ/ އަލީ އިސްމާއިލް އާއި އެރަށު ކުލަވަރުގެ، މޫސާ ހަސަން އެވެ.\nއަލީ އިސްމާއީލުގެ ގޯއްޗަކީ ދެބުރިއަށް އިސްޓްރަކްޗަރ ހަދައި، ގޭގެ ތިރީބައި ނިންމާ، ދިރިއުޅޭ ގެއެއް އެކެވެ. އަދި އެތަނުގައި4ކޮޓަރި ނިމި މީހުން ދިރިއުޅޭއިރު، އެހެން އިމާރާތްތަކާއި ކާގެ އާއި ވަޅާއި، އަދި ވަށާފާރު ވެސް ރާނާފައި ހުރި ގެ އެކެވެ.\nއެ ގޭގެ ބަދަލުގެ ގޮތުގައި ދޭން ނިންމާފައިވަނީ 851،560.00ރ އެވެ. އެވަރުގެ ގެއެއް ރާއްޖޭގެ އެއްވެސް ހިސާބެއްގައި އިމާރާތެއް ނުކުރެވޭނެކަމަށް އަލީ އިސްމާއިލް ދެކެ އެވެ. އޭނާ ބުނީ ހަމައެކަނި ވަށާފަރު ރާނަންވެސް 30 ހާސް ރުފިޔާއަށްވުރެ މަތިވާނެކަމަށާއި ކުޅުދުއްފުށީގެ އަގުތަކަށް ބަލައި އެފަދަ ގެއެއް އިމާރާތްކުރެވޭނީ 19 ލައްކަ ރުފިޔާއިންކަމަށެވެ.\nގެތަކުގެ އަގުތައް ކޯޓުން ނިންމާފައިވަނީ ދައުލަތުން ހުށަހެޅި ގޮތަށް !\nކުލަވަރު، މޫސާ ހަސަންގެ ގެއަކީ 3856 އަކަފޫޓްގެ، ވަށާފާރު ރާނާ،4ކޮޓަރި، ތިން ފާހާނާ، ސިޓިންގ ރޫމްއަކާއި 1089 އަކަފޫޓްގެ އިމާރާތްތަކާއި، ވަކިން ހަދާފައިވާ ހުރި 126 އަކަފޫޓްގެ ކާގެ އެއް ހުރެ އެވެ. އަދި އެގޭގައި ފަހަތު ބައިގައި އެކިއެކި ބޭނުންތަކަށް ތަކެތިލުމަށް ހަދާފައިވާ 206، 205 އަކަފޫޓްގެ ދެ ގެއެއް ހިޔާކޮށްފައިހުރެ އެވެ.\nސަރުކާރުން ކުލަވަރުގެ ގޭގެ ބަދަލުގެ ގޮތުގައި ދައުލަތުން ކަނޑައެޅީ 670،643ރ އެވެ.\nއަރުޝީފަށް ނެގީ 20/09/2018 10:49\nއެންމެފަހުން އަޕްޑޭޓްކުރީ 20/09/2018 10:49


Ali Hameedhge anbikanbalunnah ves Rishvathai Terrorismge Thuhumathu\nއަލީ ހަމީދުގެ އަނބިކަނބަލުންނަށް ވެސް ރިޝްވަތާއި ޓެރަރިޒަމުގެ ތުހުމަތު\nފަނޑިޔާރު އަލީ ހަމީދު---\nހަބަރު | ސިޔާސީ | 11 ފެބްރުއަރީ 2018 |3ކޮމެންޓް\nފުލުހުން ހައްޔަރުކޮށްފައިވާ ސްޕްރީމް ކޯޓުގެ ފަނޑިޔާރު އަލީ ހަމީދުގެ އަނބިކަނބަލުން ފާތުމަތު ނާސިރާއަށް ބޮޑެތި ތުހުމަތުތަކެއް ކޮށްފިއެވެ.\nބުދަ ދުވަހު ފުލުހުން ހައްޔަރުކޮށްފައިވާ ނާސިރާގެ މައްޗަށް ޖުމްލަ ހަތަރު ތުހުމަތެއް ކުރެއެވެ. އެއީ ޓެރަރިޒަމުގެ ކުށާއި ރިޝްވަތުގެ ކުށާއި ރަސްމީ ހައިސިއްޔަތުން ކުރަންޖެހޭ ކަންކަމަށް ނުފޫޒު ފޯރުވުމުގެ ކުށާއި، ސަރުކާރު ވައްޓާލަން އުޅުނު ކަމުގެ ތުހުމަތެވެ.\nފުލުހުން ވަނީ އަލީ ހަމީދުގެ އާއިލާއަށް ނިސްބަތްވާ އިތުރު ދެ މީހަކު ވެސް ހައްްޔަރުކޮށްފައެވެ.\nފުލުހުން ވަނީ އަލީ ހަމީދުގެ މައްޗަށް ވެސް ބޮޑެތި ތުހުމަތުތަކެއް ކޮށްފައެވެ. އަލީ ހަމީދަށް ކުރާ ތުހުމަތުތަކުގެ ތެރޭގައި ވެސް ރިޝްވަތު ނެގުމާއި ސަރުކާރު ވައްޓާލަން އުޅުން ވެސް ހިމެނެއެވެ.\nއަލީ ހަމީދުގެ އިތުރުން އެ ތުހުމަތުތައް ވަނީ އުއްތަމަ ފަނޑިޔާރު އަބްދުﷲ ސައީދަށާއި ޖުޑިޝަލް އެޑްމިނިސްޓްރޭޓަ ހަސަން ސައީދަށް ވެސް ކޮށްފައެވެ.\nއާޢިލާ ނުވައްދާ..... ތީގެހިތި ރަހަ ވަރަށް ހިތިވާނެ\nހަޤީޤަތަކީ ހަމަ ހަޤީޤަތެވެ. ކުޑައިރު ކުޑަކުދިންނަށް ލިބޭ ހިތާމަތަކަކީ އެކުދިންގެ ކިބައިން ފެނިގެންދާނެކަންތައް ތަކެއްކަން ދިވެހި ޤަވްމު މިދަނީ ދެކެމުންނެވެ. ކުޑައިރު ތަނަވަސްކަމާއި މުއްސަދިކަމުގައި އުޅެންބޭނުންވި ކުއްޖަކު އެކަން ނުވެ ތިމާގެ އާއިލާގެ ލޯބި ނުލިބުނުކަމަށް ޤަބޫލްކުރެވުން ދެންވާނީ ގޭންގް މިކިޔާ ވައްތަރުގެ މީހަކަށެވެ. މީހުންނަށް އަނިޔާއެއް ދިނުމަކީ އުފަލެއްކަމުގައި ދެކޭނެއެވެ. ވައްކަން ކުރަން ބައެއްމީހުން ފަށަނީ މިހިސާބުންނެވެ. އެފަދަ މީހަކު އެންމެހާ މިސްތަކުންވެސް ދެކޭނީ ވަގުންގެ ގޮތުގައެވެ. އެއްވެސް އަމާނާތްތެރިއެއް ނުހުންނާނެކަމަށެވެ. އަމާނާތްތެރި ވުމުގެ ބަހެއް ބުނެލިޔަސް އެފަދަ މީހުން ދެކޭނީ ދުޝްމަނުންގެ ގޮތުގައެވެ. އާޚިރު ނަތީޖާއަކަށް ނުވިސްނާނެއެވެ. ކަހީނުން ދައްކާ ވާހަކަ ޤަބޫލޮކޮށް އެއީ އިލާހީ އިލްހާމްކަމަށްވެސް ދެކޭނެއެވެ. އަދި ޖިންނީންގެ ބާރު ހޯދާ އުޅޭނެއެވެ.\nމި ވާހަކަތަށް ކުރިންވެސް ރައީސް މީހަކު ދެއްކި ދޯ؟ އޭރު އެކަމަށް ދިނީ ބީރު ކަންފަތެއް! ދެން ވައި އެނބުރުނީމަ، މިހާރު ދެން ކޮން ވާހަކަ އެއް ދައްކާކަށް؟


Nagooroalheegai gellunvi2ge akah adhives meehun badhaleh nukurevey: Council | Mihaaru\nނަގޫރޯޅީގައި ނިލަންދޫގެ ދެ ގެއަކަށް ގެއްލުން ލިބިފައި.\nނަގޫރޯޅީގައި ގެއްލުންވި ނިލަންދޫގެ ދެ ގެއަކަށް އަދިވެސް މީހުން ބަދަލެއް ނުކުރެވޭ: ކައުންސިލް\n04 ޖޫން 2017 - 14:34\nމިދިޔަ ބުރާސްފަތިދުވަހު ފ. ނިލަންދު އަށް އެރި ނަގޫރޯޅީގައި އެންމެ ބޮޑަށް ގެއްލުން ލިބުނު ދެ ގެއަށް އަދިވެސް މީހުންނަށް ބަދަލުނުވެވޭ ކަމަށް އެ ރަށު ކައުންސިލްގެ އިދާރާ އިން މިއަދު ބުނެފި އެވެ.\nނިލަންދޫގައި ހުންނަ ބޭންކް އޮފް މޯލްޑިވްސްގެ އިމާރާތެއްގެ އިތުރުން ނުވަ ގެއަކަށް މި ނަގޫރޯޅީގައި ގެއްލުން ލިބުނެވެ. ބައެއް ގޭގެ ފުރާޅު އެއްލާލައި، ސީލިންގް ހަލާކުވެ، ބައެއް ފަރުނީޗަރުތަކަށް ވެސް ގެއްލުން ލިބިފައި ވެ އެވެ.\nމި ހާދިސާގައި އެންމެ ބޮޑަށް ގެއްލުން ލިބުނު ދެ ގޭގެގެ ވެސް ފުރާޅު އެއްލާލައި، ސީލިންގް ހަލާކުވެ، ގޭތެރެއަށް ފެން އެޅިފައި ވެ އެވެ. އަދި އޭގެ ސަބަބުން ގޭގެ ކަރަންޓު ގޮސް، ބައެއް ފަރުނީޗަރުތައް ހަލާކުވި އެވެ.\nނިލަންދޫ ކައުންސިލްގެ ރައީސް މުހައްމަދު ޖަލީލް މިއަދު ވިދާޅުވީ އެ ދެ ގެ ނޫން ހުރިހާ ގެއެއް ވެސް މިހާރު ހުރީ މީހުން އުޅެވޭ ހާލަތުގައި ކަމަށާއި އެންމެ ބޮޑަށް ގެއްލުން ލިބުނު ދެ ގޭގެ ކަރަންޓު ނެޓްވޯކް އެއްކޮށް ހަލާކުވެފައި ހުރުމުން އެ ގެތަކަށް މީހުން ބަދަލު ނުކުރެވުނީ ކަމަށެވެ.\nގެއްލުން ލިބުނު އެ ދެ ގޭގެ މީހުން މިހާރު އުޅެމުން އަންނަނީ އެ މީހުންގެ އާއިލާ މީހުންގެ ގޭގަ އެވެ.\n"މިހާތަނަށް ބެލިބެލުމުން އެ ދެ ގޭގެ ވެސް މުޅި ކަރަންޓު ވިއުގަ އެއްކޮށް ބަދަލު ކުރަން ޖެހޭނީ. އެކަމަށް ނަގާނެ ދުވަސްކޮޅެއް،" ޖަލީލް ވިދާޅުވި އެވެ.\nއޭނާ ވިދާޅުވީ ނަގޫރޯޅީގައި ގެތަކަށް ގެއްލުން ލިބުމާއެކު، ކުޑައިރުކޮޅެއްގެ ތެރޭގައި ރައްޔިތުން ނިކުމެ އެ މީހުންނަށް އެހީތެރިވެދީފައިވާ ކަމަށެވެ. އަދި ނިލަންދޫގައި ތިބޭ ފުލުހުންނާއި ކުޑަހުވަދޫގެ ސިފައިންގެ އެހީތެރިކަން ވެސް އެ ގެތަކުގެ މީހުންނަށް ލިބިފައިވާ ކަމަށް ކައުންސިލަރު ވިދާޅުވި އެވެ.\nނިލަންދުއަށް ލިބުނު ގެއްލުންތައް ބައްލަވާލެއްވުމަށް ޑިފެންސް މިނިސްޓަރު އާދަމް ޝަރީފް ވެސް އެ ރަށަށް ވަޑައިގެންނެވި އެވެ.\nނިލަންދޫގައި ގެއްލުން ލިބިފައިވަނީ ނަގޫރޯޅި އެރި ސަރަހައްދުގައި ހުރި ގެތަކާއި ރުއްގަސްތަކަށެވެ. އެ ރަށު ކައުންސިލުން ބުނިގޮތުގައި ނަގޫރޯޅީގައި ގިނަ ރުއްގަސްތައް ވެސް ވެއްޓި ބޮޑެތި ގެއްލުންތައް ވަނީ ވެފަ އެވެ. ނިލަންދޫގެ އިތުރުން ލ. މާވަށަށް ވެސް ނަގޫރޯޅިއެއް އަރައި ގެއްލުންތައް ވެފައިވާއިރު، ކޮޅިގަނޑެއްގައި ގދ. ތިނަދޫގެ 14 ގެއަކަށް ވަނީ ގެއްލުން ލިބިފަ އެވެ.\nއިތުރު ލިޔުންތައް ކާރިސާ މޫސުން ނަގޫރޯޅި ވާރޭ ފ. ނިލަންދޫ ފ. އަތޮޅު ރާއްޖޭގެ ރަށްތައް\nނިލަންދުއަށް ނަގޫރޯޅިއެއް އަރައި ބޮޑެތި ގެއްލުންތަކެއް!


SunOnline: Inguraidhoo zuvaanage fai emme fahun buri kohlaifi\nމުހައްމަދު އައުޒަމް 10 Oct 2019, 12:59\nރ. އިނގުރައިދޫ ކައިރީގައި އޮންނަ ފަޅުރަށެއްގެ ސަރަހައްދުގައި ފީނަމުން ދަނިކޮށް ހިނގި ކަނޑުމަތީގެ ހިތާމަވެރި ހާދިސާގައި ފަޔަށް ބޮޑެތި ގެއްލުންތަކެެއް ލިބުނު އަބްދުﷲ ހަލީމްގެ ފައި އެންމެ ފަހުން ބުރިކޮށްލައިފިއެވެ.\nހަލީމްގެ އާއިލާގެ މީހަކު "ސަން"އަށް ބުނީ ފައި ބުރިކޮށްލާފައިވާ ކަމަށެވެ. ނަމަވެސް އާއިލާއިން އިތުރު މައުލޫމާތެއް ނުދެއެވެ. އޭޑީކޭ ހޮސްޕިޓަލްއިންވެސް ހަލީމްއާ ގުޅޭ އިތުރު މައުލޫމާތު ވަނީ ލިބޭގޮތް ނުވެފައެވެ.\nހަތާވީސް އަހަރުގެ ހަލީމްގެ ފައި އެއްކޮށް ކަހަލަ ގޮތަަކަށް ބުރިވީ ރ. އަތޮޅުގެ ފަޅު ރަށެއް ކަމަށްވާ "ނެލު" ގެ އިރުމަތީ ފަރާތު އުރަފަށަށް ފީނަން އުޅެނިކޮށް އެ ސަރަހައްދުން ދުއްވާފައި ދިޔަ ޑިންގީއެއްގެ ބުރަފަތިން ޖެހިގެންނެވެ.\nބުރަފަތީގެ ފައި ޖެހުމުގެ ސަބަބުން، ޒުވާނާގެ ފައިގެ ކުޑަހުޅުން ފެށިގެން ތިން އިންޗި މަތިން އެއްކޮށް ބުރިވެފައިވާ ކަމަށް އޭނާ ވިދާޅުވިއެވެ.\nއެރަށު ސިއްހީ މަރުކަޒުގެ އޮފިޝަލަކު "ސަން"އަށް ވިދާޅުވީ ބުރިވެފައިވަނީ ޒުވާނާގެ ވައަތު ފައި ކަމަށެވެ. އޭގެ އިތުރުން ޒުވާނާގެ ފަލަމަސްގަނޑާއި، ބުރަކަށިން ވަރަށް ބޮޑަށް ކަފައިގެން ގޮސް މަސްގަނޑު ނެގިފައިވާ ކަމަށާއި، އޭގެ އިތުރުން ވެސް ޒުވާނާގެ ހަށިގަނޑުގައި އިތުރު ޒަހަމްތައް ހުރި ކަމަށް އޮފިޝަލް ވިދާޅުވިއެވެ.\nޒުވާނާއަށް އިނގުރައިދޫ ސިއްހީ މަރުކަޒުގައި ފަރުވާ ދިނުމަށްފަހު އިތުރު ފަރުވާއަށް އެ އަތޮޅު އުނގޫފާރުގައި ހުންނަ ރީޖަނަލް ހޮސްޕިޓަލަށް ގެންދިއުމަށްފަހު އިތުރު ފަރުވާއަށް ރޭ ވަނީ މާލެ ގެނެސްފިއެވެ. އޭނާއަށް މިހާރު ފަރުވާ ދެމުންދަނީ އޭޑީކޭގައެވެ.\nދޯންޏެއް އުރިގެން ހާލުގައި ޖެހުނު ބަޔަކު ސަލާމަތްކޮށްފި\nކަނޑުމަތީ އެކްސިޑެންޓެއްގައި ބައެއް މީހުންނަށް އަނިޔާވެއްޖެ


O level fenvaraa eku 20000 rufiyaage musaara dheyn kuri iulaan baathil kohfi\nހެލްތު މިނިސްޓްރީ-- ފޮޓޯ: މޯލްޑިވްސް އިންޑިޕެންޑެންޓް\n20 ޖޫން 2019 1 ކޮމެންޓް\nއޯ ލެވެލް ފެންވަރާ އެކު ބޮޑު މުސާރައެއް ދޭން ކުރި އިއުލާނު ބާތިލުކޮށްފި\nހެލްތު މިނިސްޓްރީ އަށް ކޮމިއުނިކޭޝަން ޑައިރެކްޓަރަކު ހޯދަން އޯލެވެލް ފެންވަރާއެކު 20،000 ރުފިޔާގެ މުސާރައެއް ދޭން ކަނޑައަޅާ ކުރި އިއުލާނަށް ފާޑުކިޔަމުން ދަނިކޮށް އެ އިއުލާނު ބާތިލުކޮށްފި އެވެ.\nއެ އިއުލާނުގައި ވަނީ ކޮމިއުނިކޭޝަން ޑައިރެކްޓަރަށް މަހަކު 20،000 ރުފިޔާ ލިބޭނެ ކަމަށާއި މަސައްކަތް ކުރަން ޖެހޭނީ ހެނދުނުނ 8:00 އިން 14:00 އަށް ކަމަށެވެ. އަދި މަގާމުގެ ޝަރުތުގެ ގޮތުގައި ކަނޑައަޅާފައި ވަނީ އޯ ލެވެލް ފެންވަރާއެކު މީޑިއާގައި މަސައްކަތް ކުރާތާ މަދުވެގެން ތިން އަހަރުވެފައި ވުމެވެ.\nއެހެންވެ ސޯޝަލް މީޑިއާގައި ގިނަ ބަޔަކު ފާޑު ކިޔަމުން ބުނީ، އެއީ މީޑިއާގެ ދާއިރާ އިން ކިޔަވާފައި ތިބި ކުދިންނަށް ކޮށްފައިވާ މަލާމާތެއް ކަމަށެވެ. އަދި 20000 ރުފިޔާގެ މުސާރައެއް މާސްޓާސް ނިންމާފައި ތިބި ގިނަ މީހުންނަށް ވެސް ނުލިބޭ ކަމަށާއި އެހެންކަމުން އެއީ ގަބޫލުކުރެވޭނެ ކަމެއް ނޫން ކަމަށެވެ.\nއޭގެ އިތުރުން ބައެއް ފަރާތްތަކުން ވަނީ އެއީ ސިޔާސީ މަގާމެއް ކަމަށާއި އެހެންކަމުން އެއީ އިއުލާނެއް ކުރި ކަމަށް ބުނަންވެގެން ކުރި އިއުލާނެއް ކަމަށާއި މިހާރު އެ މަގާމު ދޭންޖެހޭ މީހާ އޮންނާނީ ކަނޑައަޅާފައި ކަމަށް ބުނެ ވެސް ފާޑުކިޔުންތައް ކުރިމަތިކޮށްފަ އެވެ.\nފާޑުކިޔުންތައް އަމާޒުވެފައިވަނިކޮށް މިއަދު ހެލްތު މިނިސްޓްރީން ކުރި ޓްވީޓެއްގައި ވަނީ އެއީ އިދާރީ މައްސަލައެއްގެ ސަބަބުން އެރި އޮޅުމެއް ކަމަށް ބުނެ އިއުލާނު ބާތިލުކޮށްފައެވެ.\nމި މިނިސްޓްރީ އިން 19 ޖޫން 2019ގައި ކޮށްފައިވާ އިއުލާން ( (IUL)23-ES/1/2019/185 ) ގުޅިގެން ދަންނަވަމެވެ.\nމި އިއުލާނަކީ އެޑްމިނިސްޓްރޭޓިވް މައްސަލައެއްގެ ސަބަބުން އޮޅުމަކުން ކުރެވިފައިވާ އިއުލާނެކެވެ. މިހާރު މި އިއުލާން ވަނީ ބާތިލްކުރެވިފައެވެ.https://t.co/azL36l1kUK— Ministry of Health (@MoH_mv) June 20, 2019\nއިއުލާނު ބާތިލުކުރިއިރު، އެމައްސަލަ ބެލުމަށް ވެސް ބައެއް ފަރާތްތަކުން ވަނީ ސަރުކާރުގެ ބައެއް އިދާރާތަކާއި ފުލުހުން ޓެގްކޮށް ސޯޝަލް މީޑިއާގައި އެދިފަ އެވެ.\nމިވެސް ހަމަތިކަހަލަ އިއުލާނެއް. ނަމަވެސް ވަޒީފާ ދީފި.\n54 ސިކުންތު ކުރިން


Nasheedh Ge Vaahaka Ah China Safeer Rahdhu Dhehvvaifi | Hathaavees\nނަޝީދުގެ ވާހަކައަށް ޗައިނާ ސަފީރު ރައްދު ދެއްވައިފި\nޗައިނާއިން ރާއްޖެއަށް ކަނޑައަޅާފައި ހުންނަވާ ސަފީރު ނަޝީދުއާ ސަލާމް ކުރައްވަނީ: ފޮޓޯ / މަޖިލިސް\nރަސްމީ ދަތުރުފުޅެއްގައި އިންޑިއާއަށް މިހާރު ދަތުރުކުރައްވަމުން ގެންދާ ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު ދެއްކެވި ވާހަކަފުޅަށް ޗައިނާއިން ރާއްޖެއަށް ކަނޑައަޅުއްވާފައި ހުންނަވާ ސަފީރު ރައްދު ދެއްވައިފިއެވެ.\nއިންޑިއާގެ ގުޖުރާތަށް ކުރައްވަމުން ގެންދަވާ ރަސްމީ ދަތުރުފުޅުގެ ތެރެއިން ކޮންފަރެންސްއެއްގައި ބައިވެރިވެ ވަޑައިގެން ވާހަކަފުޅު ދައްކަވަމުން ނަޝީދު ވިދާޅުވީ އިންޑިއާއިން ރާއްޖޭގައި ގިނަ އަދަދެއްގެ މަޝްރޫއުތަކެއް މިހާރު ހިންގަމުން އަންނަ ކަމަށެވެ. އަދި ވިދާޅުވީ އެ މަޝްރޫއުތައް އިންޑިއާއިން ހިންގަމުން އަންނަނީ ދެފުށް ފެންނަ ގޮތަކަށް ކަމަށެވެ. ނަޝީދު ވިދާޅުވީ ހުދު ދިވެހި ރައްޔިތުންނަށްވެސް އެކަންކަމުގެ ތަފްސީލީ މައުލޫމާތުތައް އެނގޭނެ ކަމަށެވެ.\nނަޝީދު މިމޭރުމުން ވާހަކަދައްކަވަމުން ވިދާޅުވީ އިންޑިއާ ކަނޑަށް އެހެން ބާރަކުން އަތް ބާނަމުން އަންނަ ކަމަށެވެ. އެގޮތުން ޗައިނާގެ ނަން ވިދާޅުވެ ނަޝީދު ވިދާޅުވީ އެ ގައުމުން އިންޑިއާ ކަނޑަށް ބާރު ފޯރުވަމުން އަންނައިރު އިންޑިއާ ކަނޑުގެ އެކި ގައުމުތަކަށް ތަފާތު ކުރަމުން އަންނަ ކަމަށެވެ.\nއެވާހަކަތަކަށް ރައްދު ދެއްވާ ޗައިނާ ސަފީރު ކުރެއްވި ޓްވީޓެއްގައި ވިދާޅުވީ ގާތް ރަހުމަތްތެރި ގައުމަކަށް ތައުރީފުކުރާއިރު، އެގައުމާއި ރަހުމަތްތެރި އެހެން ގައުމުތަކާ އަޅާ ނުކިޔާ ލީޑަރުންނަށް އެކަން ކުރެވެން ވާނެ ކަމަށެވެ. އަދި އިންޑިއާގެ ކަނޑުގައި ހިމެނޭ ގައުމުތަކާ ޗައިނާ އިން ގުޅުން ބަދަހިކުރަނީ "ޕީސްފުލް ކޯއެގްސިސްޓަންސް"ގެ ފަސް އަސާސްގެ މައްޗަށް ކަމަށާއި ކުރިއަށްއޮތް ތަނުގައި ވެސް އެގައުމުން އެގޮތަށް އަމަލުކުރަމުންގެންދާނެ ކަމަށްވެސް ސަފީރު ވިދާޅުވިއެވެ.\nނަޝީދު ވަނީ މީގެކުރިންވެސް އިންޑިއާއަށް ކުރައްވާ ދަތުރުފުޅުތަކުގައި ޗައިނާއަށް ވަރަށް ބޮޑެތި ފާޑުކިޔުންތަކެއް ވިދާޅުވެފައެވެ. އެ ފާޑު ކިޔުންތަކާއި ގުޅިގެން އެތައް ފަހަރެއްގެ މަތިން ޗައިނާ ސަފީރާއި ނަޝީދާއި ދެބޭފުޅުންގެ މެދުގައި ސޯޝަލް މީޑިއާގައި ހޫނު ބަހުސްތައްވެސް މީގެކުރިން ވަނީ ގޮސްފައެވެ.


Samsung unbah, Headphone jack uvaalaifi | Mihaaru\nސެމްސަންގް ގެލަކްސީ ނޯޓް 10: އައިފޯނުން ހެޑްފޯން ޖެކް ނައްތާލުމުން މަމާމާތްކުރި އެކަމަކު ނޯޓް 10ގައި ހެޑްފން ޖެހެއް ނެތް\nސެމްސަންގް އުނބަށް ޖަހައިފި، ނޯޓް 10ގައި ހެޑްފޯން ޖެކެއް ނެތް\n11 އޯގަސްޓް 2019 - 08:37 8 comments\nއައިފޯނުން ހެޑްފޯން ޖެކް ނައްތާލި ސަބަބުން ހާމަކޮށްދިނުމަށް އެޕަލް އިން ދެއްކި ވާހަކާގައި، މައިގަނޑު ބޭނުމެއް ކަމަށް ބުނީ، އެކަން ކުރީ އައިފޯނުގައި އާ ޓެކްނޮލޮޖީ ގާއިމުކުރަން ކަމަށެވެ. ބެޓެރީ ބާރު ދެމެހެއްޓުމަށްޓަކައި، އައިފޯނަށް ބޮޑު ބެޓެރީއެއް ބޭނުންވާ ކަމަށް ވެސް ބުންޏެވެ. އައިފޯނުގެ ސައިޒަށް ބަދަލު ނުގެނެސް، އެތެރެއިން ޖާގަ ހުސްކުރުން ނޫން ގޮތެއް އެއިރު އެޕަލް އިޚުތިޔާރުނުކުރީ ބޭނުންކުރާ މީހުންނަށް ލުއިކޮށްދިނުމަށެވެ. ސައިޒަށް ގެންނަ ބަދަލުތަކުގެ ސަބަބުން ފޯނުގެ އަގު ބޮޑުވެދާނެތީ އެވެ.\nސެމްސަންގުން މިދާކަށް ދުވަހު ތައާރުފުކުރި ނޯޓް 10 ގައި ހެޑްފޯން ޖެކެއް ނެތެވެ. އެ މީހުން މިހާރު އުޅެނީ، އެޕަލް އަށް މަލާމަތްކޮށް އުފެއްދި ވީޑިއޯ އިސްތިހާރުތައް ނައްތާލާނެ ގޮތެއް ހޯދުމުގަ އެވެ. ސެމްސަންގް ބާރު ފޯރާ ފަށުގައި ހުރި ސޯޝަލް މީޑިއާ އެކައުންޓްތަކުން އާންމުކުރި ވީޑިއޯ އިސްތިހާރުތައް ނަގައި، މަލަމަތި އޮމާންކޮށްފި ކަމަށް ވެސް އެބަ ބުނެވެ އެވެ. އެހެން ނަމަވެސް، ބަލާލާފައި ހީލަން ރަނގަޅު ވީޑިއޯ އިސްތިހާރުތައް ވަނީ ބަޔަކު އަތުޖައްސާފަ އެވެ.\nއެޕަލްގެ އުފެއްދުންތަކަށް ޖޯކުޖަހައި ސެމްސަންގުން ކުޅެފައި ހުރި އިސްތިހާރުތަކެއް\nގެލަކްސީ ނޯޓް 10 އަކީ ސެމްސަންގުން ނެރޭ އެންމެ ބާރުގަދަ ފޯނެެވެ. މި ފަހަރު ނޯޓް 10 އާންމުކުރުމުގައި ވަނީ އާދަކާދަ ދޫކޮށްލައި، ދެ މޮޑެލްއެއް ނެރެފަ އެވެ. އެއީ ނޯޓް 10 ޕްލަސް އަދި ނޯޓ 10 އެވެ. ނޯޓް 10އާ ބެހޭ ގޮތުން ދެކެވޭ ވާހަކަތަކުގައި އަދި އެހެން މޮޑެލްއެއް ވެސް ނެރެފާނެ ކަމަށް ބުނެވެ އެވެ. އެއީ ނޯޓް 10 5ޖީ އެވެ. ސެމްސަންގް ގެލަކްސީ ނޯޓް 10 އަކީ ސްމާޓްފޯން މާކެޓްގައި މިހާރު ލިބެން ހުރި އެންމެ ބާރުގަދަ އެންޑްރޮއިޑް ފޯނެވެ.


Prince Harry fahari ah kiyany "Cath" | Mihaaru\nޕްރިންސް ހެރީ ފަހަރު ކޭޓްއާ އެކު: އޭނާ ކޭޓް އަށް ކިޔަނީ "ކެތު"\nޕްރިންސް ހެރީ ފަހަރި ކޭޓް މިޑްލްޓަން އަށް ކިޔަނީ "ކެތު"\n17 އޯގަސްޓް 2018 - 07:572comments\nއިނގިރޭސީ ޝާހީ އާއިލާގެ މެމްބަރުންގެ ތެރޭގައި އޮންނަ ގާތް ގުޅުމަކީ މާ ބޮޑަށް އާންމުންނަށް ފެންނަ ކަމަކަށް ނުވެދާނެ އެވެ. އެކަމަކު އެ އާއިލާ ތެރޭގައި ވެސް އެކަކު އަނެކަކުގެ މެދުގައި ވަރަށް ވެސް ގާތް ގުޅުން އޮތުމާއި ވަނަމުން ގޮވުން ފަދަ ކަންކަން ވެސް އޮވެ އެވެ.\nޕްރިންސް ވިލިއަމްގެ އަނބިކަނބަލުން ކޭޓް މިޑްލްޓަންއަކީ ފެށުނީއްސުރެ ވެސް، ވިލިއަމްގެ ކޮއްކޯފުޅު ޕްރިންސް ހެރީއާ ވަރަށް ގާތް ގުޅުމެއް ބާއްވާ ބޭފުޅެކެވެ. އެހެންވެ އެ ދެ ބޭފުޅުންގެ ގުޅުމަކީ ވަރަށް ގާތް ރަހުމަތްތެރިންގެ މެދުގައި އޮންނަ ކަހަލަ ގުޅުމެކެވެ.\nއޯކޭ މެގަޒިނުން ބުނި ގޮތުގައި ކޭޓްއާ އޮންނަ ގާތްކަމުގެ ސަބަބުން ހެރީ އެ ކަމަނާ އަށް ވަނަމެއްގެ ގޮތުގައި ބޭނުން ކުރައްވަނީ "ކެތު" އެވެ. އެ ނަން ޕްރިންސް ހެރީ ވިދާޅުވާ ކަމަށްވާ ވަނީ ފުރަތަމަ ދެ ބޭފުޅުން 2001 ގައި ތައާރަފުވި ދުވަހު، "ކެތު" ގެ ނަމުން ތައާރަފުވެފައިވާތީ އެވެ.\nޕްރިން ހެރީ (ކ) ކޭޓް އާއި ބޭބެ ވިލިއަމްއާ އެކު.\nއެހެންވެ ބޭބޭފުޅާ 2001 ގައި ކޭޓް ކައިވެނި ބައްލަވައިގެން، ޝާހީ އާއިލާގެ ތެރެއަށް ރުޖޫއަވުމަށް ފަހު، ވެސް ޕްރިންސް ހެރީ، ފަހަރިކަމަނާ އަށް މުހާތަބު ކުރައްވަނީ "ކެތު" ގެ ނަމުން ކަމަށްވެ އެވެ.\nނޫސްތަކުން ބުނާ ގޮތުގައި ޕްރިންސް ވިލިއަމް ލޯބިން އަނބިކަނބަލުންނަށް އާންމުކޮށް މުހާތަބު ކުރައްވަނީ "ޑާލިން" ނުވަތަ "ބޭބް" ގެ ނަމުންނެވެ.\nކިޔަވާ ވިދާޅުވާން އުޅުއްވި ދުވަސްވަރު އާންމުކޮށް ކޭޓް ކިޔައި އުޅޭ ކޭޓަށް ވަނަމަކަށް "ސްކްއީކް" އޭ ވެސް ކިޔާފައިވެ އެވެ. އެއީ އެ ދުވަސްވަރު އެ ކަމަނާ އޮޅުކޮށްގެން ގެންގުޅުއްވި ގިނީ ޕިގްގެ ނަމެވެ.\nއިތުރު ލިޔުންތައް ޕްރިންސް ވިލިއަމް ކޭޓް މިޑްލްޓަން ޕްރިންސް ހެރީ


PG ge visnun hama kulli akah badhalu?! | Mihaaru\nމިދިއަ އަހަރު އޭރުގެ އިދިކޮޅު ފަރާތްތަކުން ޕީޖީ އޮފީސް ކައިރީގައި މުޒާހަރާ ކުރަނީ\n02 މެއި 2019 - 07:45 34 comments\nއާ ގާނޫނު އަސާސީ ވުޖޫދަށް އައުމާ އެކު، ޕްރޮސެކިއުޓާ ޖެނެރަލަކީ އެންމެ މުހިންމު ޒިންމާތަކާއި މަސްއޫލިއްޔަތުތައް ހަވާލުކޮށްފައިވާ އެއް ފަރާތެވެ. މުޖްތަމައުގެ ހައްގުގައި ޖިނާއީ މައްސަލަތަކުގައި ދައުވާ ކުރުމާއި އެފަދަ ދައުވާތައް މުރާޖާ ކުރުމުގެ އިތުރުން ޕްރޮސެކިއުޓާ ޖެނެރަލަށް ގާނޫނީ ގޮތުން މަތިކޮށްފައިވާ އެހެން ޒިންމާތަކެއް ވެސް އޮވެ އެވެ: ޖިނާއީ ތަހުގީގުތައް ހިނގަމުންދަނީ ގާނޫނާ އެއްގޮތަށްތޯ ބެލުމާއި ގާނޫނު އަސާސީގެ އެންމެހައި ހަމަތަކާއި ފަރުދުންގެ ހައްގުތައް ހިމާޔަތްކޮށް ނެގެހެއްޓުމެވެ.\nމިނިވަން މުއައްސަސާއެއްގެ ގޮތުގައި އެ މަގާމު ކަނޑައަޅައި، ބޮޑެތި މަސްއޫލިއްޔަތުތަކެއް ހަވާލުކޮށްފައި އޮތަސް ޕީޖީއަށް އަބަދުވެސް އަމާޒުވާ ފާޑުކިޔުންތައް ގިނަ އެވެ. ޚާއްސަކޮށް، ކުރީގެ ސަރުކާރުގައި އެ ފާޑުކިޔުންތައް ވަރަށް ބޮޑަށް އަމާޒުވި އެވެ. އޭރުގެ އިދިކޮޅު ފަރާތްތަކަށް ޖިނާއީ ދައުވާ ކުރުމާއި އެކި ތުހުމަތުތަކާ ގުޅިގެން އިދިކޮޅު ފަރާތްތައް ހައްޔަރުކުރުން ފަދަ ކަންކަމުގައި ޕީޖީ ފިޔަވަޅު ނާޅުއްވާ ކަމުގެ ޝަކުވާތައް ބޮޑުވި އެވެ.\nއެކަމަކު ރިޔާސީ އިންތިހާބުގެ ނަތީޖާ އައުމާ އެކު އެ މަންޒަރު އެކޮޅުކޮޅުން ޖެހުނެވެ. އިދިކޮޅު ފަރާތްތަކަށް އުފުލި ދައުވާތައް އަނބުރާ ގެންގޮސް، އެތައް ބަޔަކު މިނިވަންކުރި އެވެ. އަދި ރިވިއުކުރަން ޖެހޭ ކަމަށް ފެންނަ މައްސަލަތައް ރިވިއުކުރަން އެދި ހުށަހެޅުމުގެ ފުރުސަތު ވެސް އޭރު ޕްރޮސެކިއުޓާ ޖެނެރަލްގެ އޮފީހުން ހުޅުވާލި އެވެ. ނަތީޖާއަކަށް ވީ، އެކި ދައުވާތަކާ ކުރިމަތިވެފައި ތިއްބެވި ސިޔާސީ ބޭފުޅުން ގާނޫނީ ގޮތުން މިނިވަންވުމެވެ. މީގެ އިތުރުން އޭރު ކޮށްފައިވާ ދައުވާތައް ދިފާއުކޮށް ދައުލަތުން ވާހަކަ ދެއްކިޔަސް، މިހާރު ފެންނަނީ އޭގެ ދިމާ އިދިކޮޅެވެ.\nދާދި ފަހުން ވެސް އޭގެ މިސާލެއް ފެނިއްޖެ އެވެ. ކުރީގެ ނައިބު ރައީސް އަހުމަދު އަދީބު ފިސްތޯލައެއް ގެންގުޅުއްވި ކަމަށް ބުނެ އޭނާގެ މައްޗަށް ޓެރަރިޒަމްގެ ދައުވާ ދައުލަތުން އުފުލުމުން 10 އަހަރަށް ޖަލަށް ލާން ކްރިމިނަލް ކޯޓުން ހުކުމްކުރި އެވެ. އެ ހުކުމަށް ހައި ކޯޓުން ވެސް ތާއީދުކުރި އެވެ. އެ ދެ މަރުހަލާގައި ވެސް ދައުލަތުން ވާހަކަ ދެއްކީ އަދީބުގެ މައްޗަށް ކުށް ސާބިތުވާ ކަމަށް ބުނެ އެވެ.\nއެކަމަކު އެ މައްސަލަ އަދީބުގެ ފަރާތުން ސުޕްރީމް ކޯޓުގައި އިސްތިއުނާފް ކުރުމުން އެ މައްސަލައިގެ ޝަރީއަތް މި ހަފުތާގައި ފެށުމާ އެކު ދައުލަތުގެ ވިސްނުން މުޅިން ބަދަލުވީ އެވެ. އަދީބުގެ މައްޗަށް ކުށް ސާބިތުވާ ވަރުގެ ހެއްކެއް ނެތް ކަމަށާއި ދަށު ކޯޓާއި ހައި ކޯޓުގެ ހުކުމް ވެސް ގޯސް ކަމަށް ސުޕްރީމް ކޯޓުގައި ދައުލަތުން އެއްބަސްވި އެވެ.\nދަށު ކޯޓާއި ހައި ކޯޓުގައި ދައުލަތުން ދިފާއުކުރި ހުކުމެއް ގޯސް ކަމަށް ބުނެ ދައުލަތުން ސުޕްރީމް ކޯޓުގައި ދެއްކި ސަބަބަކީ ފަހުން އެ މައްސަލައިގެ ހެކިތައް ދިރާސާ ކުރިއިރު، ކުށް ސާބިތުނުވާ ކަމަށް ގަބޫލު ކުރެވުމެވެ.\nއަދީބުގެ މައްޗަށް ކުރި އެ ދައުވާ ދައުލަތުން ބިނާކުރީ އޭނާ ފިސްތޯލައެއް ގެންގުޅުއްވަނިކޮށް ދުށް ކަމަށް ބުނާ ތިން މީހެއްގެ ހެކިބަހަށެވެ. އެކަމަކު އެ ފިސްތޯލައެއް ތަހުގީގީ އެއްވެސް އިދާރާއަކަށް ހޯދިފައެއް ނެތެވެ. ދައުލަތުން ސުޕްރީމް ކޯޓުގައި ދެއްކި ވާހަކަތަކުން އެނގުނީ އަދީބު ފިސްތޯލަ ގެންގުޅުއްވި ކަމަށް ބުނާ ތިން ހެކިވެރިންގެ ބަހަށް ބަލާއިރު ވެސް، އޭނާ ގެންގުޅުއްވީ އަސްލު އެއްޗެއް ކަން ނުވަތަ ނޫން ކަން ކަށަވަރު ނުވާ ކަމެވެ. އެހެންވީއިރު، އެ މައްސަލާގައި އެކަށީގެންވާ ހެއްކެއް ނެތް ކަން ދައުލަތަށް އެނގުނީ އިސްތިއުނާފްގެ އެންމެ ފަހު މަރުހަލާގައި ސުޕްރީމް ކޯޓާ ހިސާބުންތޯ ގިނަ ބަޔަކު ސުވާލު އުފައްދަ އެވެ.\nކުރީގެ ރައީސް މައުމޫން އަބްދުލްގައްޔޫމް ފުލުހުންގެ ތަހުގީގަށް ފޯނު ނުދެއްވި މައްސަލައަކީ ވެސް އެފަދަ ގޮތަކަށް ހިިނގި ކަމެކެވެ. މައުމޫންގެ ފޯނު ނުދެއްވި ކަމަށް ބުނެ ދައުލަތުން ކުރި އަދުލު އިންސާފު ގާއިމް ކުރަން ހުރަސް އެޅުމުގެ ދައުވާ ސާބިތުވެ، މައުމޫންގެ މައްޗަށް އެއް އަހަރާއި ހަތް މަހުގެ ޖަލު ހުކުމެއް ކްރިމިނަލް ކޯޓުން އިއްވި އެވެ. ފަހުން އިސްތިއުނާފް މަރުހަލާގައި ދައުލަތުން އެއްބަސްވީ ދަށު ކޯޓުގައި އެ މައްސަލާގައި ޝަރީއަތް ކުރިއަށް ގެންދިއުމުގައި އަމަލުކުރި ބައެއް އިޖްރާއާތުތައް ގޯސް ކަމަށެވެ.\nރައްޔިތުންގެ މަޖިލީހުގެ މިހާރުގެ ރައީސް ގާސިމް އިބްރާހިމް ތިން އަހަރަށް ޖަލަށް ލާން އެމަނިކުފާނުގެ ޣައިރު ހާޒިރުގައި 2017 ގައި ކްރިމިނަލް ކޯޓުން ހުކުމް ކުރި އެވެ. އެކަމަކު ޣައިރު ހާޒިރުގައި ހުކުމްކުރީ ގޯސްކޮށް ކަމަށް ދައުލަތުން އެއްބަސްވީ އޭގެ އަހަރެއް ފަހުން މިދިޔަ އަހަރުގެ ފަހުކޮޅު އެ މައްސަލާގެ އިސްތިއުނާފް މަރުހަލާގައި ހައި ކޯޓުގަ އެވެ.\nމި ދެ މައްސަލާގައި ވެސް ކޯޓުން އަމަލުކުރި އިޖްރާއާތު ގޯސް ކަމަށް ގަބޫލުކުރެވޭއިރު، އިސްތިއުނާފް މަރުހަލާގެ ކުރިން އެކަމަށް ފިޔަވަޅެއް ނޭޅީ ކީއްވެގެންތޯ ސުވާލު އުފެދެ އެވެ.\nމިހާރުގެ ޕީޖީ ބިޝާމް: ކުރިން އުފުލި ބައެއް ދައުވާތައް މިހާރު ކަމަކުނުދޭ! -- ފޮޓޯ/މިހާރު\nޖިނާއީ މައްސަލަތަކުގައި ދައުލަތުގެ ސްޓޭންޑް އެކި މަރުހަލާގައި ބަދަލުވާތީ އެންމެ ފަހުން ހައި ކޯޓުގެ ފަނޑިޔާރަކު މިދިއަ އަންގާރަދުވަހު ވަނީ އެއީ ޕީޖީއާ މެދު ފިޔަވަޅު އެޅިދާނެ ކަމެއް ކަމަށް ވިދާޅުވެ، އިންޒާރެއް ވެސް ދެއްވައިފަ އެވެ.\nފާހަގަކޮށްލަން ޖެހޭ ކަމަކީ ކުރިން ދިފާއު ކުރަމުން އައި ކަންކަން ގޯސް ކަމަށް ބުނެ ދައުލަތުގެ ވިސްނުން މިހާރު ބަދަލުވަނީ އެކަމާ ގުޅޭ ގާނޫނަކަށް ނުވަތަ ގާނޫނީ އުސޫލަކަށް ވެސް ބަދަލެއް އައިސްގެން ނޫން ކަމެވެ. އެ މައްސަލަތައް ދަށު މަރުހަލާއިން ފެށިގެން ގޮސް އިސްތިއުނާފް މަރުހަލާތަކާ ހަމައަށް ދިޔައިރު ވެސް އޮތީ ގާނޫނީ އެއް އުސޫލުތަކެކެވެ. އަދި ދައުވާ ލިބޭ ފަރާތްތަކުން ވެސް ފާހަގަކުރަމުން ދިޔައީ ކުރިން ވެސް ފާހަގަކުރި ކަންތައްތަކެވެ. އަދި ހުށަހެޅީ ވެސް އެއް ހެކިތަކެކެވެ.\nޖިނާއީ މައްސަލައެއްގައި އަބަދުވެސް ދައުލަތާއި ދައުވާ ލިބޭ ފަރާތްތަކުން ވަކާލާތު ކުރާނީ އެ މައްސަލައެއްގައި ފެންނަން ހުރި ނުވަތަ ހުށަހެޅި ހެކިތަކަށް ބިނާކޮށެވެ. އެހެންވެ، މިސާލަކަށް ޝަރީއަތުގެ މަރުހަލާ ނިމޭ ފަހުން، ކުރިން ލިބިފައި ނެތް އާ ހެއްކެއް ފާޅުވެގެން އެ މައްސަލައެއްގެ ހަގީގަތްތަކަށް އަސަރުކުރާ ހާލަތެއްގައި ދައުލަތުގެ ވިސްނުން ފަހުން ބަދަލުވެ، އެހެން ގޮތަކަށް ވަކާލާތު ކުރުމަކީ ވެދާނެ ކަމެކެވެ. ދުނިޔޭގެ އެހެން ބައެއް ގައުމުތަކުގައި ވެސް، އެގޮތަށް ކަން ހިނގާފައި އެބަ ހުއްޓެވެ.\nއެކަމަކު ރާއްޖޭގައި މި ފަހުން ދައުލަތުގެ ވިސްނުން ބަދަލުވީ ކުރިން ފާޅުވެފައި ނެތް، އާ ހެއްކެއް ލިބިގެން ނުވަތަ މައްސަލައަށް އަސަރުކުރާ ފަދަ އާ ކަމެއް ތިލަވެގެން ނޫނެވެ. އެހެންކަމުން އެ މައްސަލަތަކުގައި ދައުލަތުން އެންމެ ފުރަތަމަ ވެސް އަމަލުކުރީ ގޯސް ނިޔަތެއްގައިކަން މި ދަނީ ޔަގީންވަމުންނެވެ.\nގާނޫނީ ބޭފުޅުން ދެކެވަޑައިގަންނަވާ ގޮތުގައި ޖިނާއީ މައްސަލަތަކުގައި ކުރިން ނުލިބި އޮތް އާ ހެއްކެއް ހާމަވުން ފަދަ ކަމެއް ދިމާ ނުވަނީސް، ކުއްލި ގޮތަކަށް ދައުލަތުގެ ވިސްނުން ބަދަލުވުމަކީ ކުރިން އެ މައްސަލައެއްގައި ދައުލަތުން އަމަލުކުރި ގޮތް ގޯސް ކަމަށް އެއްބަސްވުމެވެ. އަދި އެއީ ޕްރޮސެކިއުޓާ ޖެނެރަލްގެ މުސްތަގިއްލުކަމާ މެދު ސުވާލު އުފައްދަން ޖާގަ ލިބޭ ކަމެއް ކަމަށް ވެސް އެ ބޭފުޅުން ދެކެވަޑައިގަންނަވަ އެވެ.\n"މިހާރު އެކަމަށް މި އެއްބަސްވަނީ. އެއީ ޕްރޮފެޝަނަލް މިސް ކޮންޑަކްޓެއް. އެއީ ސީރިއަސް ކަމެއް. ޕްރޮސެކިއުޓޯރިއަލް މިސް ކޮންޑަކްޓަކީ ދުނިޔޭގެ ފެންވަރުގައި ވެސް ސީރިއަސް ކަމެއްގެ ގޮތުގައި ބަލާ ކަމެއް،" ކުރީގެ ޑެޕިއުޓީ ޕްރޮސެކިއުޓަ ޖެނެރަލް ހުސައިން ޝަމީމް ވިދާޅުވި އެވެ.\nއޭނާ ދެކެވަޑައިގަންނަވާ ގޮތުގައި ޖިނާއީ މައްސަލައެއްގައި ގާނޫނާ ޚިލާފް އެއްވެސް ކަމެއް ހިނގާ ނަމަ، އެކަމެއް ހުއްޓުވަން އަޅަން ޖެހޭ ފިޔަވަޅެއް އެޅުމަކީ ގާނޫނީ ގޮތުން ޕްރޮސެކިއުޓަ ޖެނެރަލްގެ ޒިންމާއެކެވެ. މައްސަލައަކާ ގުޅިގެން ކުރިން ކޯޓުގައި އެކަމެއް ދިފާއުކުރުމަށް ފަހު، އެއީ ގޯސްކޮށް ހިނގި ކަމެއް ކަމަށް ފަހުން ދައުލަތުން އެއްބަސްވާ ނަމަ، ރައްޔިތުންގެ މަޖިލީހުގެ ތެރެއިން އެކަންކަމަށް ޖަވާބުދާރީ ކުރުވަން ޖެހޭ ކަމަށް ވެސް އޭނާ ވިދާޅުވި އެވެ.\nއެހެން ބައެއް ބޭފުޅުން ވިދާޅުވާ ގޮތުން މައްސަލައެއްގައި ދައުލަތުގެ ވިސްނުން ފަހުން ބަދަލުވާ ނަމަ، އެކަން އެގޮތަށް ބަދަލުވި އެކަށީގެންވާ ސަބަބެއް ދައުލަތުން ދައްކަން ޖެހޭނެ އެވެ.\n"ޕީޖީން ބުނަން ޖެހޭނެ ފަހުން ކޯއްޗެއް ދިރާސާ ކޮށްގެން ކަން ގޯސް ކަމަށް ގަބޫލުކުރެވުނީ،" ވަކީލް އިބްރާހިމް ޝަމީލް ވިދާޅުވި އެވެ.\nޕީޖީއަކީ މިނިވަން މުއައްސަސާއެއްގެ ގޮތުގައި ހަމަޖައްސާފައި އޮތީ ވެސް މުހިންމު ސަބަބުތަކަށްޓަކަ އެވެ. ޖިނާއީ މައްސަލަތަކުގެ ތަހުގީގުތައް ހިނގަނީ ގާނޫނާ އެއްގޮތަށްތޯ ބެލުމާއި ޖިނާއީ މައްސަލަތަކުގައި ތުހުމަތު ކުރެވޭ ފަރާތްތަކުގެ ހައްގުތައް ނުގެއްލޭ ކަން ކަށަވަރު ކުރުމަކީ ވެސް ޕީޖީގެ މަސްއޫލިއްޔަތެކެވެ. އެހެންކަމުން ކުރިން ދައުލަތުން ދިފާއު ކުރި ކަންކަން ގޯސް ކަމަށް ބުނެ، ދައުލަތުގެ ވިސްނުން ފަހުން ބަދަލުވާ ނަމަ، ޕީޖީ އައިޝަތު ބިޝާމްގެ ގާބިލްކަމާ މެދު ސުވާލު އުފެދެ އެވެ.\nއިތުރު ލިޔުންތައް ކުށްކުރުން ޕްރޮސެކިއުޓާ ޖެނެރަލް ޕީޖީ އޮފީސް އައިޝަތު ބިޝާމް


Adeeb, Dhoonidhoo akah nugendhey, adhi hunnevee dhathuru mathee gai! | Mihaaru\nކުރީގެ ނައިބު ރައީސް އަހުމަދު އަދީބު: އެމަނިކުފާނު މިހާރު ހުންނެވީ ފުލުހުންގެ ބެލުމުގެ ދަށުގައި.\nއަދީބު ދޫނިދޫ ބަންދަކަށް ނުގެންދޭ، ހުންނެވީ ދަތުރުމަތީގައި\n04 އޯގަސްޓް 2019 - 14:14 23 comments\nސުޕްރީމް ކޯޓުގެ އަމުރަކުން ޕާސްޕޯޓް ހިފަހައްޓާފައި ވަނިކޮށް ޓަގެއްގައި ރާއްޖެ އިން ފުރާވަޑައިގަތް ކުރީގެ ނައިބު ރައީސް އަހްމަދު އަދީބު މާލެ ގެނެސް ދޫނިދޫގައި އަދި ބަންދު ނުކުރާ ކަން "މިހާރު" އަށް ކަށަވަރު ވެއްޖެ އެވެ.\nފުލުހުންގެ ބެލުމުގެ ދަށުން އަދީބު މާލެ ގެނެސް ދޫނިދޫގައި ބަންދުކޮށްފައިވާ ކަމަށް ބައެއް މީޑިއާތަކުން ވަނީ ރިޕޯޓްކޮށްފަ އެވެ. އަދީބު މާލެ ގެނެސް ގަދަކަމުން ބަޔާންތަކެއްގައި ސޮއި ކުރުވާފައިވާ ކަމަށް ވެސް އެމަނިކުފާނުގެ ބައެއް ސަޕޯޓަރުން ވަނީ ސޯޝަލްމީޑިއާގައި ތުހުމަތުކޮށްފަ އެވެ.\nއެކަމަކު "މިހާރު" އަށް އެނގިފައިވާ ގޮތުގައި ފުލުހުންގެ ބެލުމުގެ ދަށުގައި އަދީބު ހުންނެވި ސިފައިންގެ އުޅަނދު އަދި އަންނަނީ ރާއްޖެ އަށް ދަތުރުކުރަމުންނެވެ. އަދީބު އަދި މާލެއަކަށް ނުގެނެ އެވެ.\nފުލުހުން ވަނީ ރަސްމީކޮސް މިކަން ކަށަވަރުކޮށް ދީފަ އެވެ. އެކަމަކު އަދީބު ރާއްޖެ ގެނެވޭނެ ވަގުތެއް ފުލުހުން އަދި ނުބުނެ އެވެ.\nއެމްއެމްޕީއާރުސީގެ 1.3 ބިލިއަން ރުފިޔާގެ ޚިޔާނާތާއި ބޮޑެތި އެހެން މައްސަލަތަކުގެ ތުހުމަތު އެޅިފައިވާ އަދީބު މިދިޔަ ހޮނިހިރު ދުވަހު ފިއްލެވީ ހުރިހާ ހުކުމްތަކުން މިނިވަންވެފައި ވަނިކޮށެވެ. ތިން މައްސަލައެއް ސާބިތުވެ އެމަނިކުފާނުގެ މައްޗަށް 33 އަހަރުގެ ޖަލު ހުކުމް އިއްވި އެވެ. އެކަމަކު މި ހުރިހާ ހުކުމްތަކެއް ކޯޓުތަކުން ކުއްލި ގޮތަކަށް ބާތިލްކުރީ އެވެ.\nއަދީބު ފިއްލެވީ އެމަނިކުފާނު ބަންދުކުރުމުގެ އަމުރަކަށް ދައުލަތުން ސުޕްރީމް ކޯޓުގައި އެދިފައި އޮއްވަ އެވެ. ޕާސްޕޯޓް ހިފެހެއްޓުމުގެ އަމުރާ އެކު ބަންދުގެ އަމުރު ނެރެދޭން އެދުނުތާ ދެ މަސް ވި އިރު ވެސް ކޯޓުން އެ ހުށަހެޅުމާ މެދު ގޮތެއް ނުނިންމަ އެވެ.\nނުފިއްލަވާނެ ކަމުގެ ޔަގީންކަން ދެއްވައި އެމްއެމްޕީއާރުސީއާ ގުޅިގެން ތަހުގީގީ އިދާރާތަކަށް އެއްބާރުލުން ދެއްވަމުން ގެންދެވި އަދީބު ރާއްޖެ އިން ފުރާވަޑައިގަތް އެނގުނީ މިދިޔަ ބުދަ ދުވަހެވެ. އެއީ، ފުލުހުންގެ ތަހުގީގަށް ހާޒިރުވާން އޮތް ގަޑިއަށް ވަޑައިނުގަތުމުންނެވެ.\nއެ ދުވަހުގެ މެންދުރު ފަހު 1:45 އަށް ފުލުސް އޮފީހަށް ވަޑައިގަންނަވާނެ ކަމުގެ ޔަގީންކަން ފޯނުން އަދީބު އޮތީ ދެއްވައިފަ އެވެ. އޭރު އެމަނިކުފާނު ހުންނެވީ ޓަގުގަ އެވެ.\nއިންޑިއާ އަށް ދަތުރުކުރަމުން ދިޔަ ޓަގުގައި ހުންނެވި އަދީބު އަތުލައިގަތީ އެ ގައުމުގެ ސިފައިންނެވެ. ސިންގަޕޫރުގައި ރަޖިސްޓްރީކޮށްފައިވާ އެ ޓަގު ބޯޓަކީ އިންޑިއާ އިން ހިލަ ހިފައިގެން ރާއްޖެ އަންނަ ބޯޓެކެވެ.\nއަދީބުގެ ޕްލޭނެއް އަދި ސާފެއް ނޫނެވެ. އެމަނިކުފާނު ފިއްލެވި މައްސަލައިގައި ފުލުުހުން މާބޮޑު ތަފްސީލެއް ނުދެ އެވެ.\nއެއް ބަޔަކު ލަފާ ކުރައްވާ ގޮތުގައި، އަދީބުގެ މިސްރާބަކީ އިންޑިއާ އަށް ވަޑައިގަތުމަކަށް ނޫނެވެ. ކަނޑުގެ ވަކި ހިސާބަކުން ސްރީ ލަންކާގެ އުޅަނދަކަށް ނަގައިގެން އޭނާ ލަންކާ އަށް ގެންގޮސް، އެ ގައުމުން ޔޫރަޕްގެ ކޮންމެވެސް ހިސާބަކަށް ވަޑައިގަތުމަކީ އަސްލު ރޭވުން ކަމަށް، އެއް ބަޔަކު ބުނެ އެވެ. އެކަމަކު ކޮންމެވެސް ކަމެއް ދިމާވެގެން ލަންކާގެ އެ ބޯޓަށް "ވާގޯ 9" އޮތް ހިސާބަށް ދެވޭ ގޮތެއް ނުވީ ކަމަށް ވާހަކަ ދެކެވެ އެވެ.\nއަދީބު، ޔޫރަޕިއަން ޔޫނިއަންގެ ޕާސްޕޯޓެއް ގެންގުޅުއްވާ ކަމަށްވެ އެވެ.\nއިތުރު ލިޔުންތައް ކުށްކުރުން ޕޮލިސް އެމްއެމްޕީއާރުސީ އެމްއެމްޕީއާރްސީގެ ކޮރަޕްޝަން\nހުސެއިން، ތަކުރާރުކޮށް ފައިސާގައި ހިފިކަމުގެ ތުހުމަތު!\nޚިޔާނާތުގައި ތުހުމަތު ކުރެވޭ ފުލުހުންގެ މައްސަލަ ބަލަނީ


Raees Yameen Ge Kibaigai Bodaakameh Neh - Asma - Vaguthu\nރައީސް ޔާމީންގެ ކިބައިގައި ބޮޑާކަމެއް ނެތް – އަސްމާ\n8 މަސް ކުރިން ( އޭޕްރީލް 28, 2018 )\nރައީސް ޔާމީނަކީ ބޮޑާ ރައީސެއް ނޫން ކަމަށް މާފަންނު ދެކުނު ދާއިރާގެ މެންބަރު އަސްމާ ރަޝީދު ވިދާޅުވެއްްޖެއެެވެ.\nޕީޕީއެމްއިން ކޮޅުމަޑުލު ވޭމަންޑޫގައި މިރޭ ބޭއްވި ޖަލްސާގައި ވާހަކަފުޅު ދައްކަވަމުން މެންބަރު އަސްމާ ވިދާޅުވީ ރައީސް ޔާމީން އާއި އެކު އެތަކެއް ދަތުރެއް ކުރެވިއްޖެ ކަމަށާއި އެފަދަ އެއްވެސް ދަތުރެއްގައި ރައީސް ޔާމީންގެ ކިބައިން ބޮޑާކަމުގެ ސިފަ އެއްގޮތަކަށްވެސް ނުފެންނަ ކަމަށެވެ. އަދި ހުރިހާ ރައްޔިތުންނަށްވެސް އޯގާތެރިކަމާއެކު ކަންތައްތައް ކޮށްދޭ ވެރިޔަކީ ރައީސް ޔާމީން ކަމަށް އަސްމާ ވިދާޅުވިއެވެ.\n"އަޅުގަނޑު ރައީސް ޔާމީން އާއި އެކު އެތަކެއް ދަތުރެއް ކޮށްފިން. އެފަދަ އެއްވެސް ދަތުރެއްގައި ރައީސް ޔާމީންގެ ކިބައިން ބޮޑާކަމުގެ އެއްވެސް ސިފައެއް ނުފެނޭ. އަދި ކޮންމެ ރައްޔިތަކާވެސް ބައްދަލުކުރައްވާނީ ހިނިތުންވުމާއި އޯގާތެރިކަމާއި އެކު" މެންބަރު އަސްމާ ވިދާޅުވިއެވެ.\nއަދި މެޑަމް ފާތުމަތު އިބްރާހީމްއަކީ އެފަދަ ދެވަނައެއް ނެތް ކަނބަލެއް ކަމަށާއި އެކަމަނާއަކީ މިގައުމަށް ލިބުނު "ރަނިކަމަނާ" ކަމަށް ވެސް މެންބަރު އަސްމާ ވިދާޅުވިއެވެ.\nރާއްޖެއަށް ތަރައްޤީ ގެނެވެނީ ރައީސް ޔާމީނަށް ކަމަށާއި އެ ސަބަބަށްޓަކައި އެމަނިކުފާނު ދެވަނަ ދައުރަކަށް ހޮވަން ޖެހޭ ކަމުގައިވެސް މެންބަރު އަސްމާ ވިދާޅުވިއެވެ.\n"އަޅުގަނޑަށް ޔަގީން ރައީސް ޔާމީނަށް އަދި ފަސް އަހަރު ދެއްވައިފިއްޔާ ދިވެހިންގެ ދިރިއުޅުން އުޖާލާވެގެންދާނެ. އަދި މިގައުމު ކުރިން ނުދެކޭ ފަދަ އެތަކެއް ތަރައްޤީއެއް މިގައުމަށް ލިބިގެންދާނެ" މެންބަރު އަސްމާ ވިދާޅުވިއެވެ.\nއޭޕްރީލް 28, 2018 - 05:30\nއަސްމާ ދަމަކުން ބަޑިއެއްދޯ ތި ޖަހޭ ލަނީ. ާ އަސްމާ އަކީ ސިޔާސީ އުކުނި ކޮއްޓާ މީހެއްގެ ހުރިހާ ސިފައެއް ހަމަވާ ކަނބަލެއް. ކަރާ އަލީ ވަހީދު، އަލްހާން ޑރ. ޙަސަން ލަތީ ހަސަން އަފީފް މެން ފަދައިން\nއޭޕްރީލް 28, 2018 - 09:36\nދެންކީއްވެ އޭނައަށް ބޮޑާބެއޭ އެކިޔަނީ\nއޭޕްރީލް 28, 2018 - 19:22\nކޮބާ އަސްކޮ މެން އެހެންބުނެލާނީ ވަރައްޓެސްޓް ކޮއްފަ\n2 މަސް ކުރިން 10


Fuluhun hama magah elhuvun, bodu gonjehumeh | Mihaaru\nއެކްޓިން ކޮމިޝަނަރު ހަމީދު: ފުލުހުންގެ މުއައްސަސާ އިން ރައްޔިތުންގެ އިތުބާރު އަލުން ހޯދާނެ ކަމަށް ވިދާޅުވި. --ފޮޓޯ: ނިޝާން އަލީ/މިހާރު\n01 ޖެނުއަރީ 2019 - 08:37 67 comments\nފެބުރުއަރީ، 7، 2012 ގައި ރައީސް މުހައްމަދު ނަޝީދުގެ ވެރިކަން ބަދަލުވިއިރު ބައެއް ފުލުހުން ހިންގި ޣައިރު ގާނޫނީ އަދި ލާއިންސާނީ އަމަލުތަކުން ދިފާއުވާން ދެއްކޭނެ ވާހަކައެއް ނެތެވެ. ގަސްތުގައި މީހުން މެރުން ފަދަ ބޮޑެތި މައްސަލަތަކުގެ ތަހުގީގުގައި އިހުމާލުވެފައިވާ ކަމުގެ ތުހުމަތު ވަނީ އެޅިފަ އެވެ. ސިޔާސީ މަގުސަދުތަކެއް ވަކި ބަޔަކަށް ހޯދައިދިނުމަށް ހެކި އުފެއްދުމާއި، ތަހުގީގުތައް އޮޅުވާލައިގެން ޝަރީއަތަށް މައްސަލަތައް ފޮނުވުމުގެ ފާޑުކިއުންތައް ގިނަ އެވެ. އެ ގޯސްތަކުގެ މައްޗަށް ކަންކަން ތަންފީޒުކޮށް، ވޭތުވެދިޔަ ފަސް އަހަރުގެ ތެރޭގައި ފުލުހުންގެ މުއައްސަސާގެ ނަން ކިލަނބުވެއްޖެ އެވެ.\nއެންމެ ބޮޑު އެއް ސަބަބަކީ، ކުރީގެ ރައީސް އަބްދުﷲ ޔާމީންގެ ސަރުކާރުން ހިންގި ގާނޫނާ ޚިލާފު އަމަލުތަކަށް މަގު ކޮށައިދީ، ސިޔާސީ ބާރުވެރިކަން ދަމަހައްޓަން ވާގިވެރިވުމެވެ. ގާނޫނީ އިމުން ބޭރުވެ، ރައްޔިތުންގެ ހައްގުތައް ވެސް "މުށުތެރެއަށް" ލި އެވެ. ސިޔާސީ ބޭފުޅުންގެ ފަހަތުން ދުވެ، ގާނޫނީ ޒިންމާތައް ވެސް ހަނދާން ނައްތާލި އެވެ.\nމި ހާލަތުގައި އޮތް މުއައްސަސާ ނުފޫޒުން އެއްކިބާކޮށް، ޕްރޮފެޝަނަލްކޮށް ހިންގުމަކީ ފަސޭހަ ކަމެއް ނޫނެވެ. އެކަމާ ކުރިމަތިލެއްވިއިރު، އެކްޓިން ކޮމިޝަނަރު މުހައްމަދު ހަމީދު ވިދާޅުވި ގޮތުގައި، އެ ގޮންޖެހުންތައް އެނގިވަޑައިގަންނަވަ އެވެ. އިންޓެލިޖެންސްގެ އިސް ވެރިޔަކަށް ހުންނަވަނިކޮށް ވަޒީފާ އިން ވަކިކުރިތާ ހަ އަހަރަށް ފަހު، ފުލުހުންގެ ޚިދުމަތާ އަލުން ގުޅިވަޑައިގަތް ހަމައެކަނި ބޭނުމަކީ މުއައްސަސާ އަށް ބަދަލުތަކެއް ގެންނެވުން ކަމަށް ވިދާޅުވި އެވެ.\nއެކްޓިން ޕޮލިސް ކޮމިޝަނަރު ހަމީދު "މިހާރު"އާ ވާހަކަ ދައްކަވަނީ. --ފޮޓޯ: ނިޝާން އަލީ/މިހާރު\nހަމީދު، "މިހާރު" އަށް ދެއްވި ޚާއްސަ އިންޓަވިއުއެއްގައި ވިދާޅުވީ ހުރިހާ ފުލުހުންގެ ބައިވެރިވުމެއް ނެތަސް މުއައްސަސާ އިން ގޯސްތަކެއް ހަދާފައިވާ ކަން ގަބޫލުކުރައްވާ ކަމަށެވެ. މިހާރު ފިޔަވަޅުތައް އަޅުއްވަމުން ގެންދަވަނީ އެކަން ތަކުރާރުވިޔަ ނުދިނުމަށް ކަމަށް ވިދާޅުވި އެވެ.\nސިޔާސީ ނުފޫޒު ބޮޑު!\nފުލުހުންގެ މުއައްސަސާ އަށް ސިޔާސީ ނުފޫޒު ވަދެފައި ވަނީ ޔާމީންގެ ސަރުކާރުގައި އެކަންޏެއް ނޫނެވެ. ކުރީގެ ސަރުކާރުތަކުގައި ވެސް ކަން ހިނގީ އެ މަގުންނެވެ. ސިޔާސީ ބޭނުމަށް، ގާނޫނާ ޚިލާފަށް މީހުން ހައްޔަރުކުރި އެވެ.\nއެކަމަކު ޔާމީންގެ ސަރުކާރުގައި ފުލުހުންގެ އަމަލުތައް ހުރި ގޮތާ، އެހެން އެއްވެސް ސަރުކާރަކާ އަޅައެއް ނުކިޔޭނެ އެވެ.\nރާއްޖޭގައި މިހާތަނަށް، އެންމެ ގިނަ ސިޔާސީ ލީޑަރުން ހައްޔަރުކުރީ އެމަނިކުފާނުގެ ވެރިކަމުގަ އެވެ. ކުރީގެ ރައީސުންނާއި ވަޒީރުންނާއި އިދިކޮޅު ޕާޓީތަކުގެ ލީޑަރުން އަދި ރައްޔިތުންގެ މަޖިލީހުގެ މެމްބަރުން ހައްޔަރުކުރުމުގައި ފެނުނީ ގާނޫނީ އިމުން ބޭރުވެ، ޣައިރު ގާނޫނީ އަމަލުތަކެއް ފުލުހުން ހިންގި ތަނެވެ. އެކަން ފުލުހުންގެ މައްޗަށް ސާބިތުވަނީ، ސިޔާސީ ބައެއް ބޭފުޅުން، ހައްޔަރުކުރީ ގާނޫނާ ޚިލާފަށް ކަމަށް ކޯޓުތަކުން ކޮށްފައިވާ އަމުރުތަކުންނެވެ.\nހަމީދު ވިދާޅުވީ ސިޔާސީ ބޭފުޅުން ހިފައި ހައްޔަރުކުރީ ފުލުހުންގެ ތެރޭގައި އޮންނަން ޖެހޭ މިންވަރަށް ވުރެން މާ ބޮޑަށް ވެސް ނުފޫޒު ވަދެގެން ކަމަށް ގަބޫލުކުރައްވާ ކަމަށެވެ.\nސުޕްރީމް ކޯޓު ކައިރީގައި އެސްއޯ ފުލުހުންތަކެއް ހަރަކާތްތެރިވަނީ: ގާނޫނީ އިމުން ބޭރު އަމަލުތައް ހިންގި ކަމުގެ ތުހުމަތުން އެ މުއައްސަސާގެ ނަން ވަނީ ކިލަނބުވެފައި..---ފޮޓޯ: ނިޝާން އަލީ/މިހާރު\nއޭނާ ވިދާޅުވި ގޮތުގައި ތަހުގީގުކޮށްދޭން އެދި ދައުލަތުގެ އިދާރާތަކުން ފުލުހުންނަށް ހުށަހަޅާ މައްސަލަތަކުގައި ވެސް ތުހުމަތުކުރެވޭ މީހުންނަށް އެ މައްސަލައިގެ ތަފްސީލާއި ހުށަހަޅާފައި ހުރި ހެކި ފުލުހުން ފޯރުކޮށްދީފައި އެބަ ހުއްޓެވެ. އަދި އެ މައްސަލަތަކުގެ ތަހުގީގު ގެންދަން ޖެހޭ އަވަސް މިނާއި ހާޒިރުކުރަން ޖެހޭ މީހުންނާއި ތަހުގީގު ގެންދަންވީ ގޮތާއި އަޅަން ޖެހޭ ފިޔަވަޅުތަކުގެ އިރުޝާދު ސިޔާސީ ބޭބޭފުޅުން ފުލުހުންނަށް ދީފައިވާ ކަމަށް ވިދާޅުވި އެވެ.\nއެއް ކަމަކީ، ކުރީގެ ރައީސް ޔާމީނަށް ތުހުމަތު ކުރެވޭ މަނީ ލޯންޑެރިންގެ މައްސަލަ އެވެ. ޝައްކު އުފެދޭ މާލީ މުއާމަލާތްތަކެއް ހިންގެވި މައްސަލަ ބަލައިދޭން ދައުލަތުގެ ކަމާ ބެހޭ އިދާރާތަކުން ފުލުހުންނަށް ހުށަހެޅުމުން، އެ މައްސަލައިގެ ތަފްސީލުތަކާއި ހެކިތައް ވެސް ވަނީ ޔާމީނަށް ފޯރުކޮށްދީފަ އެވެ.\n"އެއީކީ ފުލުހުންގެ މުއައްސަސާ މަސައްކަތް ކުރަން ޖެހޭނެ ގޮތެއް ނޫން. މިފަދަ ކަންކަން ހިނގާފައި ހުރި ކަމުގެ މައުލޫމާތު އެބަހުރި،" ހަމީދު ވިދާޅުވި އެވެ.\nސިޔާސީ ވަކި މަގްސަދެއް ހާސިލްކުރަން، ނުވަތަ ސިޔާސީ ގޮތުން އިދިކޮޅު ބޭފުޅަކަށް ވަކި އުނދަގުލެއް ކުރިމަތި ކުރަން ފުލުހުންގެ ވަސީލަތްތައް ބޭނުންކުރުވާ ހިސާބުން މައްސަލައަކަށް ވާނެ.\nފުލުހުންނާއި ފުލުހުންގެ އާއިލާތައް، ސަރުކާރު ހިންގާ ޕާޓީގެ ސިޔާސީ ހަރަކާތްތަކުގައި ބައިވެރިވާން އިރުޝާދުދީ ނުވަތަ މަޖުބޫރުކުރުވުން ފަދަ ކަންކަމަކީ ވެސް ހިތާމަ ހުރި ކަމެއް ކަމަށް ހަމީދު ވިދާޅުވި އެވެ.\nއޭނާ ވިދާޅުވި ގޮތުގައި ޖިނާއީ މައްސަލަތަކުގެ ތަހުގީގު ގެންދަން ޖެހޭ ގޮތް ކިޔައިދިނުމަކީ ސަރުކާރުގެ ތެރޭގައި ތިއްބަވާ ސިޔާސީ ބޭފުޅުންގެ މެންޑޭޓެއް ނޫނެވެ. ކުށް މަދުކުރުން ފަދަ ކަންކަމުގައި ސަރުކާރުން ކަނޑައަޅާ ސިޔާސަތުތައް ފުލުހުން ތަންފީޒުކުރަން ޖެހުނު ނަމަވެސް ޖިނާއީ މައްސަލަތައް ތަހުގީގުކުރުމުގެ ހުރިހާ ބާރަކާއި ފުރިހަމަ އިޚްތިޔާރު އޮންނާނީ ފުލުހުންނަށް ކަމަށް ވިދާޅުވި އެވެ.\n"އޭގެ އިތުރުން ސިޔާސީ ވަކި މަގްސަދެއް ހާސިލްކުރަން، ނުވަތަ ސިޔާސީ ގޮތުން އިދިކޮޅު ބޭފުޅަކަށް ވަކި އުނދަގުލެއް ކުރިމަތި ކުރަން ފުލުހުންގެ ވަސީލަތްތައް ބޭނުންކުރުވާ ހިސާބުން މައްސަލައަކަށް ވާނެ. އޮޕަރޭޝަނަލް އިންޑިޕެންޑެންސޭ އަޅުގަނޑުމެން އަބަދުވެސް މިކިޔަނީ އެއަށް،" ހަމީދު ވިދާޅުވި އެވެ.\nރައްޔިތުންގެ މަސްލަހަތާ ގުޅުން ހުރި ކަންކަމުގައި އިހުމާލުވެ ފުލުހުންގެ ޚިދުމަތް އެކަށީގެންވާ ގޮތެއްގައި ފޯރުކޮށްނުދެވޭ ނަމަ ޒިންމާދާރުކުރުވުމުގެ ފިޔަވަޅުތައް، ފުލުހުންގެ މައްޗަށް ބަސްވިދާޅުވެވޭ ސިޔާސީ ބޭފުޅުންނަށް އެޅިދާނެ ކަމަށް އޭނާ ގަބޫލުކުރައްވަ އެވެ. އެކަމަކު ސިޔާސީ ގޮތުން ސަރުކާރުން ބޭނުންވާ ކަންކަން ހާސިލްކުރަން ނުވަތަ އިދިކޮޅު ބަލިކުރަން ފުލުހުންގެ މުއައްސަސާ ބޭނުން ކުރުމަކީ ކުރެވޭނެ ކަމެއް ނޫން ކަމަށް ވިދާޅުވި އެވެ.\n"އަޅުގަނޑު އުއްމީދުކުރަނީ ފުލުހުން ލައްވައި އެފަދަ ކަންކަން މިއަދުގެ ސަރުކާރުން ނުކުރައްވާނެ ކަމަށް،" ހަމީދު ވިދާޅުވި އެވެ.\nއާއިލީ ބޭފުޅެއް، މިނިވަން ކުރެވޭނެ؟\nއެކްޓިން ޕޮލިސް ކޮމިޝަނަރަކަށް ހުންނަވާ، ފުލުހުންގެ މުއައްސަސާގެ މިނިވަން ކުރެއްވުމުގެ ވާހަކަތައް ހަމީދު ދައްކަވާއިރު، އެކަން އޭނާ އަށް ކުރެއްވިދާނެ ކަމާ މެދު ބައެއް މީހުން ސުވާލު އުފައްދަ އެވެ.\nރައީސަށް ވެސް ވަރަށް ސާފުކޮށް އެނގިވަޑައިގަންނަވާނެ އަޅުގަނޑަކީ ޕްރޮފެޝަނަލް މިންގަނޑުތައް ހިފަހައްޓާނެ މީހެއް ކަން. --ހަމީދު\nއޮޕަރޭޝަނަލީ މިނިވަންކޮށް ފުލުހުންގެ މުއައްސަސާ ހިންގަވަން ރައީސްގެ ވިސްނުންފުޅުގައި އޮތް ނަމަ، އެތަން ހިންގެވުމަށް އާއިލީ ބޭފުޅަކު އައްޔަން ކުރައްވަންވީ ސަބަބެއް ނެތް ކަމަށް ދެކޭ ބަޔަކު ވެސް އެބަ ތިއްބެވެ. ހަމީދު ކައިވެނި ބައްލަވައިގެން އުޅުއްވަނީ ރައީސްގެ އަނބިކަނބަލުން ފަސްޓް ލޭޑީ ފަޒްނާ އަހްމަދުގެ ކޮއްކޯފުޅަކާ އެވެ.\nއާއިލީ ގޮތުން ރައީސާ އޮތް ގުޅުމަކީ ފުލުހުންގެ މުއައްސަސާ މިނިވަންކުރަން އޮތް ހުރަހެއް ނޫންތޯ ދެންނެވުމުން، ހަމީދު ވިދާޅުވީ "އަބަދުވެސް ޕްރޮފެޝަނަލިޒަމް ހިފަހައްޓާނަން" ކަމަށެވެ. އަދި އެ އާއިލާ އަށް ނިސްބަތްވުމަކީ އިއްތިފާގެއް ކަމަށް ވިދާޅުވި އެވެ.\nވެރިކަމުގެ ހުވާކުރެއްވުމުގެ ކުރިން ފުލުހުންގެ އިސް ވެރިންނާ އެކު ރައީސް ބޭއްވެވި ބައްދަލުވުމެއްގައި ހަމީދު (ކ) ބައިވެރިވެވަޑައިގަންނަވަނީ. --ފޮޓޯ/އެމްޑީޕީ\nއޭނާ ވިދާޅުވި ގޮތުގައި ތުހުމަތުތަކަކާ އެކު 2012 ގައި އޭނާ ވަޒީފާ އިން ވަކިކުރިއިރު ވެސް ވިސްނުން ގެންގުޅުއްވީ ފުލުހުންގެ ޚިދުމަތާ އަލުން ގުޅިވަޑައިގަތުމަށެވެ.\n"އަޅުގަނޑު ކަނޑާލިއިރު ނިސްބަތްވަނީ ރައީސް މުހައްމަދު ސޯލިހްގެ އާއިލާއަކަށް ނޫން. އަދި އަޅުގަނޑު އެ އާއިލާ އަށް ދިޔައީ ފުލުހުންގެ މުއައްސަސާ އަށް ވަދެވޭނެ މަގެއް ފެންނާތީކީ ވެސް ނޫން،" ހަމީދު ވިދާޅުވި އެވެ.\n"ރައީސަށް ވެސް ވަރަށް ސާފުކޮށް އެނގިވަޑައިގަންނަވާނެ އަޅުގަނޑަކީ ޕްރޮފެޝަނަލް މިންގަނޑުތައް ހިފަހައްޓާނެ މީހެއް ކަން. އަޅުގަނޑުގެ މައްޗަކަށެއް ވަކި ކަންތައްތަކެއް ކުރަން އަމުރެއް، މިހާތަނަކަށް ނުވެސް ކުރައްވާ،" ހަމީދު ވިދާޅުވި އެވެ.\nއެއީ، ކޮންމެ ޕޮލިސް ކޮމިޝަނަރަކު ވެސް ވިދާޅުވާ ބަސްފުޅެއް ކަން އަމިއްލަ އަށް ފާހަގަކުރައްވަމުން ހަމީދު ވިދާޅުވި ގޮތުގައި "އަމިއްލަ ނަފްސުގެ މައްޗަށް އަޅުގަނޑަށް އިތުބާރު އެބަ އޮތް" ކަމަށެވެ.\nއާއިލީ ގޮތުން އޭނާ އާއި ރައީސާ ގުޅުން އޮތުމަކީ ދެ ބޭފުޅުންނަށް ވެސް އުނދަގޫ، އަދި އާއްމުންގެ ފާޑުކިއުމާއި ޝައްކުކުރާނެ ޖާގަ ލިބޭ ކަމެއް ކަމަށް އޭނާ ވެސް ގަބޫލުކުރައްވަ އެވެ.\n"އަޅުގަނޑު އަލުން މި ޔުނިފޯމު އެޅީ ވަރަށް ސާފު، ހެޔޮ ނިޔަތުގައި މުއައްސަސާއަށް ކުރިމަތިވެފައި ހުރި ގޮންޖެހުންތަކުން އަރައިގަނެ ރައްޔިތުންނަށް ވަރަށް ރަނގަޅު ޚިދުމަތްތަކެއްދީ، މުއައްސަސާގެ ނަން ރީތި ކުރަން،" އެކްޓިން ކޮމިޝަނަރު ވިދާޅުވި އެވެ.\nފުލުހުންގެ އިންޓެލިޖެންސްގެ ވެރިއަކަށް ހުންނަވައި މައުލޫމާތުތަކެއް ލީކުކުރެއްވި ކަމަށް ވެސް ހަމީދުގެ މައްޗަށް ތުހުމަތު ކުރެ އެވެ. އެ ތުހުމަތާ ގުޅިގެން ވިދާޅުވީ އެއްވެސް މައުލޫމާތެއް ލީކު ނުކުރައްވާ ކަމަށެވެ.\n"ފެބުރުއަރީ، 6، 7، 8 ގައި ހިނގައިދިޔަ ކަންތައްތަކަކީ ކޮބައިކަން މިއަދު ވެސް އަޅުގަނޑު ކިޔައިދޭނަން. އެއީ މައުލޫމާތުތައް ލީކުކުރުމެއް ނޫން، އަދި މަގާމުގެ ހައިސިއްޔަތުން ބަޔަކަށް ސިއްރު މައުލޫމާތުތަކެއް އާއްމުކުރުމެއް ވެސް ނޫން،" ހަމީދު ވިދާޅުވި އެވެ.\nހަމަހަމަ ކަމެއް ނެތް!\nއެކްޓިން ކޮމިޝަނަރު ވިދާޅުވި ގޮތުގައި ރައްޔިތުންނަށް ރައްކާތެރިކަން ގާއިމްކޮށްދީ، ހަމަހަމަކަމާއި އިންސާފުން ކަންކަން ކޮށްދޭން ޖެހޭ މުއައްސަސާގައި ވެސް ހަމަހަމަ ކަމެއް ނެތެވެ. ފުލުހުންގެ މުއައްސަސާގެ ތެރޭގައި ހިނގާ އެކި ކަންކަމާ ގުޅިގެން ފުލުހުންނާ ދޭތެރޭގައި އިދާރީ ފިޔަވަޅު އެޅުމުގައި ތަފާތުކުރުން ބޮޑެވެ. ވޭތުވެދިޔަ ތަނުގައި ކަން ހިނގާފައިވާ ގޮތަށް ބަލާއިރު، އެއީ ކަންބޮޑުވުން އޮތް، އަވަހަށް ހައްލުތަކެއް ހޯދަން ޖެހޭ މައްސަލައެއް ކަން ފާހަގަކުރެއްވި އެވެ.\n"ސޯޝަލް މީޑިއާގައި ފުލުހަކު ވަކި ޝުއޫރެއް ފާޅުކުރީމަ ފިޔަވަޅު އަޅާފައި، ހަމައެފަދަ މޭރުމަކުން އެހެން ފުލުހަކު ޝުއޫރު ފާޅުކުރީމަ އެ ކަންކަމާ ދޭތެރޭގައި ފިޔަވަޅު ނާޅައި އެބަހުރި،" ހަމީދު ވިދާޅުވި އެވެ.\n"ފުރަތަމަ ކަމަކީ މިތަނުގެ ތެރޭގައި ވެސް ހަމަހަމަކަން ގެއްލިފައި އޮތީ. ފުލުހުންގެ އެކިއެކި ރޭންކްތަކުގައި ތިބި މީހުންނާ މެދު އިންސާފުން އަޅަން ޖެހޭ ފިޔަވަޅު އެޅުމުގައި އިހުމާލުވެފައި އޮތީ."\nއެމްޑީޕީގެ މުޒާހަރާއެއް ހުއްޓުވަން ހަރަކާތްތެރިވި ފުލުހުންތަކެއް ވެހިކަލެއްގައި. --ފޮޓޯ: ހުސެއިން ވަހީދު/ މިހާރު\nހަމީދު ގަބޫލުކުރައްވާ ގޮތުގައި ފުލުހުންގެ ތެރޭގައި ހަމަހަމަކަމާއި އިންސާފު ގާއިމްކޮށްގެން ނޫން ގޮތަކަށް ރައްޔިތުންގެ ތެރެއަށް ނުކުމެ އިންސާފު ހޯދައެއް ނުދެވޭނެ އެވެ.\nވަގުތު ނަގާނެ، އެކަމަކު ބަދަލު ފެންނާނެ\nފުލުހުންގެ މުއައްސަސާ އިން ގޯސްތަކެއް ހަދާފައި ހުއްޓަސް މިހާރު މަސައްކަތް ފަށާފައި ވަނީ އެ ކަންކަން އިސްލާހު ކުރުމަށެވެ. ވަގުތު ނެގިއަސް އެކަން ކުރެވޭނެ ކަމަށް ހަމީދު ވިދާޅުވި އެވެ.\nއޭނާ ދެކެވަޑައިގަންނަވާ ގޮތުގައި ފުލުހުން ފުރަތަމަ ފަށަން ޖެހެނީ، ރީތި ބަހުން އާއްމުންނާ މުއާމަލާތު ކުރުމާ ހަމައިންނެވެ. އޭގެ ފަހުން ފުލުހުންނާ މަތިކޮށްފައިވާ ޒިންމާ އިން ރެކިނުގަތުމާއި ޖަވާބުދާރީވާން ދަސްކުރަން ޖެހޭ ކަމަށް ވިދާޅުވި އެވެ.\nފުލުހުން ދަންނަން ޖެހޭނެ، ފުލުހުން ކުރާ ކޮންމެ ކަމަކަށް ޖަވާބުދާރީވާން ޖެހޭނެ ކަން. --ހަމީދު\nއެންމެ މުހިއްމު ކަމަކަށް، އޭނާ ފާހަގަކުރެއްވީ، ފުލުހުންނަކީ ޣައިރު ގާނޫނީ އަމުރުތަކަށް ތަބާވާން ނުޖެހޭ ބައެއް ކަމުގެ ސިފަ މުއައްސަސާ ތެރޭގައި އަށަގަންނުވަން ޖެހޭ ޖެހުމެވެ. ޕޮލިސް ކޮމިޝަނަރު ނަމަވެސް ގާނޫނީ އިމުން ބޭރުގައި ހަރަކާތްތެރިވާން ފުލުހަކަށް އަމުރުކޮށްފި ނަމަ ނޫނެކޭ ބުނުމުގެ ހިތްވަރު ފުލުހުންގެ ކިބައިގައި ހުންނަން ޖެހޭ ކަމަށް ވިދާޅުވި އެވެ.\nއެކަން ހުރިހާ ފުލުހުން ވެސް ހަނދާނުގައި ބަހައްޓަން އެދިވަޑައިގަތެވެ.\nހަމީދު "މިހާރު"އާ ވާހަކަ ދައްކަވަނީ. --ފޮޓޯ: ހުސެއިން ވަހީދު/މިހާރު\n"ފުލުހުން ދަންނަން ޖެހޭނެ، ފުލުހުން ކުރާ ކޮންމެ ކަމަކަށް ޖަވާބުދާރީވާން ޖެހޭނެ ކަން. އެއީ، ކުރަން ޖެހޭ ކަމެއް ނުކޮށް ދޫކޮށްލުން ކަމަށް ވިއަސް ކުރަން ޖެހޭ ކަންތައް ކުރުމުގައި އަދި ބުނާ ބަހަކާ ގުޅިގެން ވެސް ކޮންމެ މީހަކީ ޖަވާބުދާރީވާން ޖެހޭނެ މީހެއް. އަޅުގަނޑަކީ ވެސް ޖަވާބުދާރީ ވާން ޖެހޭނެ މީހެއް،" ހަމީދު ވިދާޅުވި އެވެ.\nއޭނާ ވިދާޅުވި ގޮތުގައި ޕްރޮފެޝަނަލްކަމާ އެކު ފުލުހުންގެ މުއައްސަސާ ހަރަކާތްތެރިވެ، ރައްޔިތުންގެ އިތުބާރު ހޯދާނެ އެވެ. އަދި އެ އިތުބާރު ހޯދާނީ ވަކި ފިކުރަކަށް ނިސްބަތްވާ ރައްޔިތުންގެ އެކަނި ނޫން ކަމަށް ވެސް ވިދާޅުވި އެވެ.\nފުލުހުންގެ އަގާއި އިތުބާރު ވެއްޓުނު އިތުރު އަހަރެއް މާޒީއާ އެކުވެ، އާ އަހަރެއް މިއަދު ފެށިގެން މި އައީ، މިވަގުތު ފުލުސް އޮފީސް ހިންގަވަން ހުންނެވި ވެރިޔާގެ އުއްމީދީ ބަސްތަކަކުންނެވެ. އެކަން ގާތުން ބެލުމުގެ ޒިންމާ އޮތީ ރައްޔިތުންނަށެވެ.\nއިތުރު ލިޔުންތައް ޕޮލިސް ހޯމް މިނިސްޓްރީ ސަރުކާރު ރައީސް އިބްރާހިމް މުހައްމަދު ސޯލިހް މުހައްމަދު ހަމީދު (އެމްސީ)\nއެމްސީ ހަމީދަށް އެސިސްޓެންޓް ކޮމިޝަނަރުކަން ދީފި\nއެކްޓިން ކޮމިޝަނަރު ނަވާޒު، އިބޫއާ ބައްދަލުކުރައްވައިފި


Messi huree Maradona ah vure ethakeh aliaharu kureegai: Ramos\nމެސީ ހުރީ މެރަޑޯނާ އަށް ވުރެ އެތަކެއް އަލި އަހަރު ކުރީގައި: ރާމޯސް\nރާމޯސް ވަނީ މެރަޑޯނާއަށް ބަހުގެ ހަމަލާތަކެއް އަމާޒުކޮށްފައި\nމެސީއަކީ އާޖެންޓީނާގެ ތާރީހުގައި ވެސް އުފެދުނު އެންމެ މޮޅު ކުޅުންތެރިޔާ ކަމަށް ރާމޯސް ދެކޭ\nކ. މާލެ 21 ޖޫން 2018 | ބުރާސްފަތި 16:45 9,105\nމެރަޑޯނާ (ކ) އަދި މެސީ (ވ) އާޖެންޓީނާގެ ޖާޒީގައި: ގައުމީ ޓީމާ އެކު 1986 ވަނަ އަހަރުގެ ވާރލްޑް ކަޕް މެރަޑޯނާ ކާމިޔާބުކުރިި އިރު މެސީއަށް ގައުމީ ޓީމާ އެކު މާ އެދެވޭ ކާމިޔާބުތަކެއް ހޯދިފައެއް ނުވޭ - ގެޓީ އިމޭޖާސް\nޑިއެގޯ މެރަޑޯނާއަކީ އާޖެންޓީނާއަށް އުފަން އެންމެ މޮޅު ކުޅުންތެރިޔާ ނޫން ކަމަށާއި އެމަގާމު ހައްގު ކުޅުންތެރިޔަކީ އެގައުމުގެ ކެޕްޓަންކަން މިވަގުތު ކުރަމުންދާ ލިއޮނެލް މެސީ ކަމަށް ސްޕެއިންގެ ކެޕްޓަން ސާޖިއޯ ރާމޯސް ބުނެފިއެވެ.\nރާމޯސް މެރަޑޯނާއަށް ބަހުގެ ހަމަލާތަކެއް އަމާޒުކޮށްފައި ވަނީ މި ހަފްތާގެ ތެރޭގައި ރާމޯސްއާ ބެހޭ ގޮތުން މެރަޑޯނާ ދެއްކި ވާހަކަތަކާ ގުޅިގެންނެވެ. އެގޮތުން މެރަޑޯނާ ވަނީ އެޓްލެޓިކޯ މެޑްރިޑަށް ކުޅެމުން އަންނަ އުރުގުއޭގެ ޑިފެންޑަރު ޑިއޭގޯ ގޯޑިންއަކީ ރާމޯސްއަށް ވުރެ މާ މޮޅު ކުޅުންތެރިއެއް ކަމަށް ބުނެފައެވެ. އެހެން ނަމަވެސް 1-0 އިން އީރާން ބަލިކުރި މެޗަށް ފަހު ރާމޯސް ވަނީ މެރަޑޯނާގެ މި ހިޔާލަށް ރައްދު ދީފައެވެ.\nއެގޮތުން އޭނާ ބުނީ މެސީއަކީ މެރަޑޯނާ އަށް ވުރެ އެތަކެއް އަލި އަހަރު މޮޅު ކުޅުންތެރިއެއް ކަމަށާއި އޭނާއަށް އާޖެންޓީނާގެ ތާރީހުގައި ވެސް އެފެދުނު އެންމެ މޮޅު ކުޅުންތެރިޔަކީ ލިއޮނެލް މެސީ ކަމަށެވެ.\nމެސީއަކީ މެރަޑޯނާ އަށް ވުރެ މޮޅު ކުޅުންތެރިއެއް ކަމަށް އެތައް ބަޔަކު ބުނާއިރު މިކަމުގެ ސަބަބުން ފުޓްބޯޅަ ކުޅޭ އަދި ބަލާ ފަރާތްތަކުގެ މެދުގައި ފާއިތުވެދިޔަ އަހަރުތަކުގައި ހޫނު ބަހުސްތަކެއް ކުރެވިފައިވެއެވެ. ގިނަ މީހުން ދެކޭ ގޮތުގައި 1986 ވަނަ އަހަރުގެ ވާރލްޑް ކަޕް އާޖެންޓީނާއަށް ކާމިޔާބުކޮށްދިނުމާ އެކު މެރަޑޯނާއަކީ ދުނިޔޭގެ ތާރީހުގައި ވެސް އުފެދުނު އެންމެ މޮޅު ކުޅުންތެރިޔާއެވެ. އޭނާއަކީ ފީފާއިން ހޮވި 20 ވަނަ ގަރުނުގެ އެންމެ މޮޅު ކުޅުންތެރިޔާގެ އެވޯޑް ބްރެޒިލްގެ ލެޖެންޑް ޕެލޭއާ އެކު ހިއްސާކުރި ކުޅުންތެރިޔާ ވެސް މެއެވެ.\nގައުމީ ޓީމާ އެކު މެސީ 20 އަހަރުން ދަށުގެ ފީފާ ވާރލްޑް ކަޕާއި އޮލިމްޕިކް ރަން މެޑަލް ހޯދިއިރު އޭނާގެ ކެޕްޓަން ކަމުގެ ދަށުން އާޖެންޓީނާ ވަނީ ޖެހިޖެހިގެން ބައިނަލްއަގްވާމީ ބޮޑު ތިން މުބާރާތެއްގެ ފައިނަލުން ބަލިވެފައެވެ. ރާމޯސް މިހެން ބުނެފައިވީ ނަމަވެސް ގައުމީ ޓީމާ އެކު ބޮޑު ކާމިޔާބެއް ނުހޯދޭތީ އާޖެންޓީނާގެ ގިނަ ރައްޔިތުން ދެކެނީ މެސީ އަށް ވުރެ މެރަޑޯނާ މޮޅު ކަމަށެވެ.\nމިފަހަރުގެ ވާރލްޑް ކަޕްގެ ގްރޫޕް ފިޔަވަހީގެ ފުރަތަމަ މެޗުގައި މެސީ ބޭކާރުކޮށްލި ޕެނަލްޓީގެ ސަބަބުން ވެސް އޭނާއަށް ބޮޑު ފާޑުކިޔުންތަކެއް އަމާޒުވެފައިވާއިރު ރާމޯސް ބުނީ އާޖެންޓީނާގެ ރައްޔިތުންނަށް ވެސް މެރަޑޯނާ އަށް ވުރެ މެސީ މޮޅު ކަން އެނގޭ ކަމަށެވެ.\nމިފަހަރުގެ ވާރލްޑް ކަޕްގެ ސެމީ ފައިނަލުން ސްޕެއިން އަދި އާޖެންޓީނާއަށް ޖާގަ ލިބިއްޖެ ނަމަ ރާމޯސް އަދި މެސީގެ ކުރިމަތިލުމެއް ބައިނަލްއަގްވާމީ ފެންވަރުގައި ފެނުމަކީ އެކަށީގެންވާ ކަމެކެވެ.


ގްރޫޕްގެ އެއްވަނަ ހޯދާ ބެންޗު ކުއާޓާއަށް، އެފްސީ މަގުމައްޗަށް އުންމީދެއް\n18 ޑިސެމްބަރ 2020\nލ. ޔޫތު ޑިވަލޮޕްމަންޓް (ލީޑް) އިން ކުރިއަށްގެންދާ ޔަމީ ނޫޑުލްސް ލީޑް 16 އަހަރުން ދަށުގެ ފުޓްސަލް މުބާރާތުގެ ގުރޫޕް ސްޓޭޖުގައި ލ. މާމެންދޫ ބެންޗުން ކުޅުނު ދެވަނަ މެޗުން ވެސް މޮޅުވެ، އެޓީމު ކުއާޓާ ފައިނަަލަށް ދަތުރު ކޮށްފައިވާއިރު، އެފްސީ މަގުމަތިން އުންމީދު އާކޮށްފި އެވެ.\nލ. ފޮނަދޫ ފުޓްސަލް ދަނޑުގައި ކުރިއަށްދާ މުބާރަތުގައި މިއަދު ހަވީރު ކުޅުނު ފުރަތަމަ މެޗުގައި ގުރޫޕް އޭގެ އެފްސީ މަގުމަތިން ނުކުތީ ލ. މާވަށު އައިޑިއާ އެކަޑެމީއާ ދެކޮޅަށެވެ. އެ މެޗު ފަސޭހަކަމާއެކު 9-0 ގެ ނަތީޖާއަކުން މަގުމަތިން ކާމިޔާބު ކޮށްފައިވާއިރު، މެޗުގެ މޮޅު ކުޅުންތެރިޔަކަށް ހޮވުނީ މެޗުގައި މޮޅަށް ކުޅެ، ފަސް ގޯލް ޖެހި ލޫތު އަހުމަދު ފަތުހީ އެވެ.\nއެފްސީ މަގުމަތީގެ ގޯލަކަށްފަހު އެޓީމުން އުފާފާޅުކުރަނީ --- ފޮޓޯ/ އިވާޝް. އެމްވީ\nމިއަދުގެ މެޗަށް ނުކުތްއިރު، މަގުމަތި އޮތީ ކުޅުނު ފުރަތަމަ މެޗުން ބަލިވެ، މޮޅެއް ހޯދަން މުހިންމުވެފަ އެވެ. އައިޑިއާއިން ފުރަތަމަ ކުޅުނު މެޗުގައި ޑެޓްރޮއިޓްސް ޖޫނިއާ ބަލިކޮށްފައި އޮތްއިރު، ގުރޫޕް އޭ ވަނީ ފޯރިގަދަވެފަ އެވެ. ގުރޫޕްގައި ހިމެނޭ ކޮންމެ ޓީމަކުން ވެސް މެޗެއް ކާމިޔާބު ކޮށްފައިވާއިރު، އެ ގުރޫޕުގައި ޖުމްލަ ހަތަރު ޓީމު ހިމެނެ އެވެ.\nއިއްޔެ ކުޅުނު ގުރޫޕް ބީގެ މެޗުން ބެންޗުން ސޮކާ އެކަޑެމީ އޮފް ކުނަހަންދޫ ބަލިކުރީ 4-1ގެ ނަތީޖާއަކުންނެވެ. މި މުބާރާތަށް ކުނަހަންދޫ ނުކުތީ ކުރީގެ މަޝްހޫރު ފުޓުބޯޅަ ކުޅުންތެރިޔާ، ލެޖެންޑަރީ ކޯޗު ލިރުގާމް ސައީދު (ލަރޭ)ގެ ކޯޗުކަމުގެ ދަށުންނެވެ. މިއަދުގެ މެޗުގައި ކުނަހަންދޫ ސޮކާ އެކަޑެމީގެ ބެންޗުން ލަރޭ އިރުޝާދު ދިންތަން ފެނިގެން ގޮސްފައިވެ އެވެ.\nމެޗުގައި ބެންޗު މާ ބޮޑަށް ވެސް ވަރުގަދަކޮށް ފެނިގެން ދިޔައިރު، މެޗުގެ މޮޅު ކުޅުންތެރިޔަކަށް ހޮވިފައި ވަނީ ހުސައިން އައިޝް އެވެ. އައިޝްއަކީ ބެންޗުގެ ކެޕްޓަނެވެ. ބެންޗުން މިހާތަނަށް މުބާރާތުގައި ކުޅެފައިވާ ދެ މެޗުން ވެސް މޮޅުވެ، ހަ ޕޮއިންޓާއެކު ގުރޫޕްގެ އެއްވަނަ ހޯދާފައިވާއިރު، އެޓީމަށް ވަނީ ކުއާޓާ ފައިނަލް ޔަގީންވެފަ އެވެ.\nމެޗުގެ ކުރިން ބުލީ ކުރުމާއި ދެކޮޅަށް ނަގާފައިވާ ޚާއްސަ ފޮޓޯ --- ފޮޓޯ/ އިވާޝް. އެމްވީ\nލ. އަތޮޅުގެ ހަތް ރަށަކަށް ނިސްބަތްވާ 13 ޓީމާއެކު ކުރިއަށްދާ މުބާރާތުގެ ޗެމްޕިއަން ޓީމަށް 5،000 ރުފިޔާގެ ފައިސާގެ އިނާމު ވަނީ ހުށަހަޅައިފަ އެވެ. މުބާރާތުގެ ޓައިޓަލް ސްޕޮންސަރަކީ ސަމަން ޓްރޭޑާސް އިން ޑިސްޓްރިބިއުޓްކޮށް މާކޭޓް ކުރާ ޔަމީ ނޫޑްލްސް އެވެ. އޮންލައިން މީޑިއާ ޕާޓްނަރަކީ "ވަން" އޮންލައިނެވެ.\nބުލީ ކުރުމާ ދެކޮޅަށް ހޭލުންތެރިކަން އިތުރުކޮށް، ފޮނަދޫ ޕޮލިހާއެކު މުބާރާތުގެ ތެރެއިން ހާއްސަ ހަރަކާތެއް ކުރިއަށް ގެންދިއުމަށް ލީޑުން ނިންމާފައިވާއިރު، އެ ހަރަކާތް ހިންގަމުންދާނީ "ސްޓޮޕް ބުލީން - ޓޭކް އަ ސްޓޭންޑް، ލެންޑް އަ ހޭންޑް"، އެ ޝިޔާރުގެ ދަށުންނެވެ.\nމުބާރާތުގެ ގްރޫޕް ސްޓޭޖުގެ ދެ މެޗު މާދަމާ ވެސް އޮންނާނެއެވެ. ފުރަތަމަ މެޗުގައި ހިތަދޫ އެސްސީން ޔަންގް ސްޓާއާ ދެކޮޅަށް ނުކުންނައިރު، ދެވަނަ މެޗުގައި މާވަށު އެސްސީން ނުކުންނާނީ ސީ2އޭ އެކަޑެމީއާ ދެކޮޅަށެވެ.\nއަރުޝީފަށް ނެގީ 19/12/2020 00:49\nއެންމެފަހުން އަޕްޑޭޓްކުރީ 19/12/2020 00:49\nކޮވިޑު-19: ހަތަރު މީހަކު އައިސީޔޫގައި، އެކަކު ވެންޓިލޭޓަރުގައި\nޔޫކޭއިން 3.5 މިލިއަން މީހުންނަށް ވެކްސިން ދީފި\nމުހައްމަދު އައުޒަމް 12 މިނެޓު ކުރިން\nފެނަބާޗޭއަށް ސޮއި ކުރުމަށް އާއިލާއާއެކު އޮޒިލް ތުރުކީއަށް\nލަންކާގައި މަރުވި މީހަކު 25 ދުވަސް ފަހުން ވަޅުލައިފި\nމުހައްމަދު އައުޒަމް 23 މިނެޓު ކުރިން


Adheeb aai Ziyath 8 aharah, Hamid2aharah jalah | Mihaaru\nފަސް މިލިއަން ޑޮލަރުގެ މައްސަލާގައި ހުކުމް ކުރުމަށް ފަހު އަދީބު ޖަލަށް ގެންދިއުމަށް މިރޭ ފުލުހުންގެ ލޯންޗަށް އަރުވަނީ. -- ފޮޓޯ: މުހައްމަދު ޝަރުހާން/މިހާރު\nއަދީބާއި ޒިޔަތު އަށް އަހަރަށް ހާމިދު ދެ އަހަރަށް ޖަލަށް ލުމަށް ހުކުމް ކޮށްފި\n23 ޖޫން 2016 - 23:39 24 comments\nއަދީބާއި ޒިޔަތު އަށް އަހަރަށް ޖަލަށް ލުމަށް ހުކުމް ކުރި އިރު ހާމިދަށް އިއްވީ ދެ އަހަރާއި ނުވަ މަހާއި 18 ދުވަހުގެ ހުކުމެކެވެ.\nމި ތިން މީހުންގެ މައްޗަށް ދައުވާކުރަނީ ޅ. މާބިންހުރާ ކުއްޔަށް ދޫކުރުމުން އިކުއިޒިޝަން ފީގެ ގޮތުގައި ލިބުނު ފަސް މިލިއަން ޑޮލަރުގެ ޗެކާ ހަވާލުވުމަށް ފަހު އެއަށް ޚިޔާނާތްތެރިވި ކަމަށް ބުނެ އެވެ. ދައުވާގައިވާ ގޮތުން އެ ޗެކާ ހަވާލުވީ ޒިޔަތެވެ. އަދި އެ ޗެކް ހާމިދުގެ ކުންފުނި އެމްސީއެމްގެ އެކައުންޓަށް ޖަމާކުރީ އަދީބެވެ.\nފަސް މިލިއަން ޑޮލަރަށް ޚިޔާނާތްތެރިވި ކަމުގެ ކުށް ސާބިތުވެ ޖަލު ހުކުމް އައި ހާމިދު އިސްމާއިލް ކޯޓުން ނެރެ ޑީޕީއާރްއެސްގެ ވެހިކަލަށް އަރުވަނީ. -- ފޮޓޯ: މުހައްމަދު ޝަރުހާން/މިހާރު\nމި މައްސަލައިގެ ހުކުމް ވެސް އިއްވީ އާންމުކޮށް ހުޅުވާ ނުލައި، ސިއްރުކޮށްގެން ބޭއްވި މަޖިލީހެއްގައި ކަމަށްވާތީ ހުކުމުގެ ތަފްސީލެއް ނުލިބެ އެވެ. މި މައްސަލާގައި ހުކުމް އިއްވަން މި މަހު ކުރީކޮޅު ތާވަލް ކުރި އެވެ. އެކަމަކު ފަހުން ފަސްކުރީ އެވެ.\nމިރޭގެ ޝަރީއަތް ކޯޓުގައި ކުރިއަށް ދިޔައިރު ކޯޓު ކައިރިއަށް އެއްވެ ތިބި މީހުން ދުރަށް ޖައްސަން ފުލުހުން ކުރި މަސައްކަތުގައި ދެ މީހަކު ހައްޔަރުކޮށްފައިވެ އެވެ.\nފަސް މިލިއަން ޑޮލަރަށް ޚިޔާނާތްތެރިވުމުގެ ކުށް ސާބިތުވެ އަށް އަހަރުގެ ޖަލު ހުކުމް އައި އަބްދުﷲ ޒިޔަތު ޖަލަށް ގެންދަން ޑީޕީއާރްއެސްގެ ވެހިކަލަށް މިރޭ އަރުވަނީ. -- ފޮޓޯ: މުހައްމަދު ޝަރުހާން/މިހާރު\nއަދީބު މިހާރު ވެސް ގެންދަވަނީ ދެ މައްސަލައެއްގައި 25 އަހަރުގެ ޖަލު ހުކުމެއް ތަންފީޒު ކުރަމުންނެވެ. އެއީ ފިސްތޯލައެއް ގެންގުޅުނު މައްސަލަ އާއި ރިޔާސީ ލޯންޗްކޮޅު "ފިނިފެންމާ" ގައި އެއްޗެއް ގޮއްވާލި މައްސަލައިގަ އެވެ. އިތުރު ދެ މައްސަލައެއް ވެސް އަދީބާ ދެކޮޅަށް ކޯޓުގައި އަދި އެބައޮތެވެ.\nއެމްއެމްޕީއާރުސީގެ ކޮރަޕްޝަނާ ގުޅިގެން އަދީބާ ދެކޮޅަށް ގިނަ މައްސަލަތަކެއް ޕްރޮސެކިއުޓާ ޖެނެރަލްގެ އޮފީހުގައި މިހާރު ވެސް އެބަހުއްޓެވެ. އެ މައްސަލަތަކުގައި ދައުވާ ކުރުން މަޑުޖައްސާލާފައިވަނީ އެންޓި ކޮރަޕްޝަންގެ ކޮމިޝަނުން ކުރަމުން ގެންދާ ތަހުގީގުތަކެއް ނިމެންދެންނެވެ.\nއިތުރު ލިޔުންތައް ކްރިމިނަލް ކޯޓް އަބްދުﷲ ޒިޔަތު ކުރީގެ ނައިބު ރައީސް އަދީބު ހާމިދު އިސްމާއީލް އެމްއެމްޕީއާރްސީގެ ކޮރަޕްޝަން އަހުމަދު އަދީބު


ދަރިން ތަރުބިއްޔަތުކުރުމާ ދަރިންނަށް ހެޔޮ ދުޢާ ކުރުމުގެ ޒިންމާއިން މައިންބަފައިންނަށް ސަލާމަތެއް ނުވެވޭނެ: މެފްތީ މެންކް\nއިސްލާމުން ހެދުން އަޅާގޮތަށް ހެދުން އަޅައިގެން ތިބާ އުޅޭނަމަ، ތިބާގެ ކުދި ދަރިން ވެސް އެފަދައިން ހެދުން އަޅުވާނަމަ އަދި ނަމާދުކުރުމާއި ހެޔޮ އަމަލުތައް ކުރުމުގައި ތިބާ އެކުދިންނަށް ނަމޫނާދައްކާނަމަ އެ ކުދިން ބޮޑުވެގެން ތިބާ ދައްކައިދިން ނަމޫނާގައި ސާބިތުވާނެއެވެ. އެކުދިންނަށް ލިބޭ ދަރިންނަށް ވެސް ނަމޫނާ ދައްކާ ބައަކަށްވާށެވެ.\nތިބާ ނަމާދުކުރުމުގައި ނަމޫނާ ދައްކާނަމަ ތިބާގެ ދަރިންނަށް އެކަނި ހިނގައި ގަނެވުމުގެކުރިން ސަޖިދަކުރަން ފަށާނެއެވެ. އެކަން އެނގޭ ހެއްޔެވެ؟ އެއީ ﷲ ތަޢާލާ އެކަން ރާއްވަވާފައިވާ ގޮތެވެ. ޢިބްރަތް ޙާޞިލުކޮށް އެގޮތަށް އަމަލުކުރުމުގެ މުހިންމުކަން އަންގަވައިދެއްވެވުމަށެވެ.\nދަރިން ވަކި އުމުރަކަށް ދަންދެން ތަރުބިއްޔަތުކުރުމުގެ ޒިންމާ ފުރިހައަށް އުފުލަންޖެހޭނެއެވެ. ބޮޑެތިވެ އަމުރު ނުކުރެވޭ އުމުރަށް ދިއުމުން ދަރިންނަށް ތެދުމަގު ދެއްކެވުން އެދި ދުޢާކުރުންމަތީގައި ސާބިތުވާންޖެހޭނެއެވެ. މައިންބަފައިން ދަރިންނަށް ހެޔޮދުޢާކުރަމުން ގެންދާނަމަ ދަރިންނަށް ރަނގަޅު ގޮތްތައް ﷲ ތަޢާލާ މިންވަރު ކުރެއްވެވުން އިތުރުވާނެއެވެ. ދަރިންނަށް އިތުރު ނިޢްމަތްތައް ﷲ ތަޢާލާ މިންވަރު ކުރައްވަވާނެއެވެ. ވީމާ ދަރިން ތަރުބިއްޔަތު ކުރުމާއި ދަރިންނަށްޓަކައި ހެޔޮ ދުޢާކުރުމުގައި މައިންބަފައިން ސާބިތުކަމާއިއެކު މަސްއޫލިއްޔަތު އަބަދުވެސް މައިންބަފައިންގެ ކިބައިގައި ދެމިއޮންނާނެއެވެ.\n- މުފްތީ މެންކުގެ ދަރުސަކުން -\nދީފާނެ ދެރައަކަށް ބިރުގަތުމެއް ނެތް! ދެރަ ދިން މީހާއަށް ﷲ އަދަބު ދެއްވަވާނެ- ނަމަވެސް ދެވަނަ ފުރުޞަތު ނުދިނުމަކީ ތިބާއަށް ކުރަންޖެހޭނެ ކަމެއް: މުފްތީ މެންކް\nނިދަން އޮށޯވެ ކިޔަންޖެހޭ ޛިކްރްތައް ކިޔުމުގެ ބަދަލުގައި ފޯނަށް ވަގުތު ހޭދަކުރުން އަވަހަށް ހުއްޓައިލާށެވެ!: މުފްތީ މެންކް\nތިބާ ސަޖިދަކުރާއިރު ވާހަކަ ނުދެއްކޭ ތިބާގެ ތުއްތު ދަރިފުޅު ސަޖިދަ ކުރަނީ އެކަންކުރަން ކާކު ބުނެގެން ހެއްޔެވެ؟: މުފްތީ މެންކް\nމިގޮތަށް އަމަލުކޮށްފައި ހަޔާތަށް ކުރިއެރުން ނުލިބުނު ނަމަ ބުނާށެވެ! މިހައިތަނަށް އަމަލުކުރި އެންމެންވެސް ބުނީ ނަތިޖާ ފެނުނު ކަމަށެވެ!: މުފްތީ މެންކް\nހަރުކަށި، އަނިޔާވެރި، ހުތުރުބަސްތައް ބުނާ މީހުންނަކީ ބަލިކަށިމީހުން- ބާރުގަދަ މީހުންނަކީ އޯގާތެރިން: މުފްތީ މެންކް